
I^pJVans Navn var Lorenz Falk, og han var født i Midten af vort
Aarhundrede, dette Aarhundrede, der som kjært Barn har havt saa mange
Navne, snart Opfindelsernes Aarhundrede, snart Attentaternes og
Dynamitens Aarhundrede, og som man for Øieblikket helst bør kalde
Nervøsitetens og Morfinens Aarhundrede.

Han var et meget begavet Barn, og det vilde i den Tid sige meget mere
end nu, da alle Børn er i den Grad begavede, at de kan belære sine
Forældre om, at Kristendommen er et gammelt, dumt Æventyr, at Ægteskab
og Kongemagt er forældede Institutioner, og at al menneskelig Synd,
Sorg og Elendighed udelukkende skriver sig fra Mikrober og Bakterier.

Han var Søn af Forældrene, Proprietær Hans Falk paa Falkestad og Hustru
Beate Christensen, Datter af Skibs-rheder Christensen paa Lomø.

Dilling. VII. IIO Begavet.

Faderen var en høi, knoklet Mand, lidt duknakket som alle høie
Mennesker, stærk og godmodig, som alle stærke Folk i Almindelighed er.

Moderen var liden og spinkel, temmelig svagelig og havde et fint, blegt
Ansigt og et Par af disse smukke graa-grønne Øine, der snart kan have
et forunderlig mildt Udtryk og snart kan skyde stærke Lyn. Hun havde en
fast Karakter, var retskaffen og stræng, og naar hun viste nogen
Svaghed, var det som hos alle Mødre kun ligeoverfor sit Barn, det
første og sidste i Ægteskabet.

Forældrene, som inden den gamle Proprietærs Død havde boet i den
nærliggende lille By, var dannede Mennesker, der ikke omgikkes meget
med de omkringboende Bønder, og Sønnen, Lorenz, var heller ikke som
Bonde-børn i Almindelighed.

Han var svagelig fra Fødselen af, fin, bleg og spinkel som Moderen og
havde hendes smukke graagrønne Øine. Det eneste, han havde arvet efter
Faderen, var den store krumme Familienæse.

Han holdt mest af at sidde stille i en Krog og læse Romaner og nærede
allerede i en temmelig ung Alder stor Interesse for dramatisk Kunst.

Første Gang, han var med sine Forældre i Besøg i Hovedstaden, saa han
Operaen «Fra Diavolo», og da han kom hjem, klæbede han øjeblikkelig et
Ark Skrivepapir fast paa sit Hoved med Oblater og gav sig til at hyle
saa i vilden Sky, at Moderen kom styrtende ind og troede, at han havde
brukket Benet, indtil hun blev oplyst om, at han forestillede en
italiensk Bondepige, der sang en Arie.

Siden overværede han altid de Forestillinger, som omreisende danske
Skuespillertrouper gav inde i Byen,Romantik.

og spillede derefter Stykkerne paa et lidet Dukketheater, som han selv
havde lavet.

Hans kjæreste Opholdssted var Storstuen, en rummelig Sal i en af
Fløibygningerne, som kun benyttedes ved større Selskaber. Møblementet
var antikt, sort lakeret med forgyldte Ornamenter og høirødt Damaskes
Betræk, og de store forgyldte Speile gav det hele et fornemt Præg.

Her kunde han sidde i Timevis. Her havde han sit Dukketheater opstillet
i et Hjørne, og naar han var træt af at give Forestillinger med
Papirdukkerne, optraadte han selv som Skuespiller. Da satte han sig i
en af de forgyldte Lænestole og var altid en eller anden fransk Greve
eller Baron, der underholdt sig med en imaginær Prinsesse eller
Marquise.

Han havde nemlig Hovedet fuldt af Alexander Dumas's og Eugéne Sues
Romaner og hentede Motiverne til sine Drømme fra «De tre Musketerer»,
«Tyve Aar efter» og lignende Skildringer fra de franske Ludvigers
fordærvede, men straalende Hoffe.

Den, der først havde bibragt ham denne Smag for fransk Literatur, var
Husholdersken, Jomfru Mikkelsen, en ung Pige paa noget over Tredive,
der havde været paa Falkestad siden den gamle Proprietærs Tid.

Jomfru Mikkelsen var en liden, fed Skikkelse med pjusket Haar og
lasket, gulblegt Ansigt. Hun gik klædt i en Blaatøis Kjole og et hvidt
Kjøkkenforklæde fuldt af Sodpletter, og da hun stadig havde den Vane at
tørre sig under Næsen med Forklædet, bar hun en permanent Moustache,
der just ikke bidrog til at forhøie hendes Skjønhed.

I den gamle Proprietærs Tid havde Jomfru Mikkelsen kunnet sluge sin
Skjønliteratur i Fred; men siden de ungeIO

Begavet.

Folk kom, kunde hun ikke mere uforstyrret hengive sig til Nydelsen af
den forbudne franske Frugt, medens hun passede sine Gryder, og naar hun
hørte Fru Falks Trin i Spisestuen, maatte hun lade sin Lekture
forsvinde paa de mest umulige Steder.

Den unge Kone havde nemlig sine Øine med sig overalt og opdagede en
Dag, at hendes Kjøkken indeholdt et helt lidet Leiebibliothek, idet
«Dronningens Halsbaand» laa i Kulkassen, medens «Vikomten af
Bragelonne» var skjult i en tom Suppeterrin, og da hun skulde tage Salt
til Stegen, fik hun i Stedet fat i «Greven af Monte Christo».

Jomfruens forfærdede Ansigt røbede strax, at hun var den skyldige,
hvorfor hun modtog et skarpt TilholdRomantik.

om for Fremtiden at afholde sig fra den Slags kulinariske
Extravagancer.

Lille Lorenz overraskede hende imidlertid strax efter midt i en af «De
syv Dødssynder», og for at tilkjøbe sig hans Taushed gjorde hun ham til
sin Medskyldige i den franske Literatur, som de herefter nød i Forening
til fælles Glæde og Underholdning.

Naar hun havde fri efter Middagen, listede hun sig altid ned i
Storstuen til Lorenz, hvor hun sad med sit Sytøi, medens han læste
høit.

Dette havde Fru Falk ikke noget imod; thi hun forsynede stadig sin Søn
med gode moralske engelske Børnefortællinger, der imidlertid kun laa
opslagne paa Bordet for et Syns Skyld, og naar hun en enkelt Gang kom
derind og fandt dem begge rørt til Taarer, troede hun, at det var af
Deltagelse for den artige Dreng, der døde saa smukt og taalmodig med et
Bibelsprog paa Læberne i en snehvid Hospitalsseng, og havde ingen
Anelse om, at baade Lorenz og Jomfruen sad aandeløse af Frygt for, at
den tapre D'Artagnan ikke i rette Tid skulde bringe tilbage de
Diamanter, som den letsindige Dronning Anna af Østerrig havde skjænket
sin Elsker, Hertugen af Buckingham.

Anden boglig Lærdom havde Lorenz ikke meget af.

Da Forældrene boede inde i Byen, før de overtog Familieeiendommen,
havde han gaaet paa Frøknerne Blombergs Pigeskole, hvor der ogsaa var
Adgang for Drenge, og siden de flyttede paa Landet, havde Moderen læst
lidt med ham. Han var jo saa svagelig, han maatte ikke over-anstrænges.
Nu var han imidlertid saa gammel, at man for Alvor maatte se at finde
en Lærer til ham, og Seminarist Vindahl blev engageret.IO

Begavet.

Han var Skolelærer der i Sognet, men havde Eftermiddagen til sin
Raadighed og fik Kost og Logis paa Falkestad for at læse et Par Timer
med Lorenz.

Vindahl var Bergenser, sentimentalt anlagt, og haltede.

Han gik omkring med en platonisk Kjærlighed og gjorde snart Lorenz til
sin Fortrolige.

Gjenstanden hed Ingeborg og boede et Steds i Nærheden af Bergen.
Vindahl havde været hendes Lærer og gjemte en Lok af hendes Haar og en
presset Rose, som hun havde baaret i sin Konfirmationsbuket.

Hvert Aar paa hans Fødselsdag sendte hun ham et Lykønskningsbrev, et
rigtig hjærteligt, uskyldigt Brev uden Spor af Kjærlighed. Han havde en
liden Pakke af disse Breve, og naar han med sin smukke syngende
bergensiske Accent læste dem høit for Lorenz, sad denne og lyttede
andægtig efter.

Det .var klart, at han ogsaa maatte have sig en Forelskelse; men det
var saa vanskeligt at finde nogen at sværme for. Den eneste, der kunde
være Tale om, var hans Kusine, Anette Norderud; men hun var for det
første saa liden, og saa var hun sletikke romantisk.

Naar han en enkelt Gang spillede et af sine Sensations-dramaer paa
Dukketheatret for hende, sad hun enten og gabede, eller ogsaa lo hun
paa de mest rørende Steder, saa han troede ikke, hun passede som
Gjenstand for Tilbedelse.

Han betroede sig i den Anledning til Jomfru Mikkelsen, der imidlertid
foreholdt ham, at han endnu var altfor ung til at tænke paa Kjærlighed,
hvorimod det interesserede hende meget at høre, at Seminaristen var
erotisk anlagt.Romantik.

Hun havde hidintil ikke følt nogen Deltagelse for den lille, halte
Skolelærer; men nu stod han for hende i et ganske andet Lys.

Jomfruen havde selv et meget ømt Hjærte; men hun havde ligesom Lorenz
havt Vanskelighed med at finde nogen «Gjenstand», eftersom der ikke var
nogle unge Herrer i Nærheden. Nu følte hun sig næsten lykkelig over at
have fundet en Ulykkelig, som hun kunde trøste.

Det er det smukke ved Kvinden, at hun saa gjerne vil trøste Manden,
naar han er ulykkelig. Ja, der er sogar mange Kvinder, som gjør Mændene
rigtig ulykkelige — bare for at kunne trøste dem.

Jomfru Mikkelsen begyndte at nærme sig Seminaristen. Hun sendte ham
deltagende Blikke ved Middagsbordet og gav ham fem Blommer i
Sagosuppen, og en Dag, da han sad i Lysthuset og læste med Lorenz, tog
hun sit Arbeide med og satte sig hos dem.

Snart var de som gamle Bekjendte. Lorenz var Tilknytningspunktet mellem
dem, deres Fortrolige, hvem de behandlede som en jevnaldrende Ven og
ikke som noget Barn, og dette gjorde, at der kom noget voxent over hele
hans Væsen, ligesom han heller ikke havde nogen Legekammerater paa sin
Alder, da der ingen saadanne fandtes i Nærheden, og selv om der havde
været nogen, vilde han sikkerlig ikke have brydt sig om dem.IO

Begavet.

II. Botanik.

Lorenz's Forældre bekymrede sig ikke stort om hans Opdragelse.

Proprietæren var næsten stadig paa Reiser, drev Handel med Korn, Heste
og lignende og overlod Gaardens Drift til en Forvalter. Fruen passede
sit Hus og tog imod Gjæster, som næsten daglig kom fra Byen, og Lorenz
fik omtrent gjøre, hvad han selv vilde; thi Vindahl havde han ingen
Respekt for.

En Dag havde han været inde i Byen og faaet en Tand trukket ud.

Han kom straalende hjem og styrtede lige op paa Vindahls Værelse.

«Vindahl!»

«Ja.»

«Nu er jeg ogsaa bleven forelsket.»

«Aa Passiar.»

«Jo, det er virkelig sandt.»

«I hvem?»

«1 Gusta Londemann, vor Huslæges Datter. Aa, det er saa morsomt, saa.»

«Men hun er jo en voxen Dame.»

«Ja, det gjør ingenting. Det er netop dem, jeg synes om. Jeg kan ikke
lide Smaapiger.»

«Hvorledes gik det til?»

«Jo, ser du, Doktoren var .ikke hjemme, da jeg kom, og saa sad jeg inde
paa Kontoret, og saa kom hun ind' med en Assiet Syltetøi, og saa
klappede hun mig paa Hovedet og bad mig spise. Aa, hun var saa fin og
saa nydelig, og med en Gang saa følte jeg det saa under-Botanik.

ligt her for Brystet. Fik du ogsaa Ingeborg saadan for Brystet?»

«Akkurat,» sagde Vindahl med et Suk.

«Men jeg vilde ikke spise noget af Syltetøiet, og da hun spurgte mig
hvorfor, sagde jeg, at jeg heller vilde have den Rose, hun bar. Var
ikke det pent sagt? Og saa lo hun; men hun blev virkelig rød, jo,
Vindahl, hun blev rød og gav mig Blomsten og sagde, at nu kunde jeg
godt spise Syltetøiet, og ved du, hvad hun gjorde efterpaa?»

«Nei.»

«Gjæt!»

«Hun kyssede dig.»

«Ja tænk, midt paa Munden. Det smagte bedre end ti Krukker Syltetøi. Da
Doktoren kom, havde jeg rent glemt Tandpinen; men Tanden maatte nu ud
alligevel.»

«Hvor har du Rosen?»

«Her — i Buxelommen. Jeg vilde ikke, at Moder skulde se den; men jeg
vil vise den til Jomfruen.»

Han sprang ud paa Trappen og raabte:

«Jomfru Mikkelsen, kom herop, jeg har noget vigtigt at tale med dig
om.»

Jomfruen kom op, Historien blev fortalt paany, og alle tre stod
hensunkne i andægtig Beundring af Rosen.

«Den Gut bliver ikke gammel,» sagde Jomfruen sagte til Seminaristen.
«Han er altfor klog for sin Alder.»

Vindahl nikkede deltagende med Hovedet.

«Jeg maa naturligvis presse den,» sagde Lorenz.

«Ja, det maa du. Du kan lægge den indeni Snorre Sturlassons
Kongesagaer.»

«Der maa lægges noget tungt ovenpaa,» sagde Jomfruen.

Dilling. VII. 2IO

«Søde Jomfru Mikkelsen, du kunde sætte dig paa den, du er saa tung.»

«Nei, Lorenz, det kan jeg ikke, Bogen er for liden.»

«Jeg kan godt sidde paa den,» sagde Vindahl og tog Plads paa Sagaerne.

«Du er ikke tung nok, Vindahl,» sagde Lorenz; «men nu ved jeg, hvad vi
gjør. Vi sætter Jomfruen ovenpaa, paa dit Skjød.»

«Nei, Lorenz, det gaar ikke an,» sagde Seminaristen og rødmede.

«Aa, Herregud, dersom vi kan gjøre Barnet nogen Glæde dermed, skal jeg
saamen gjerne,» sagde Jomfruen. «Bare De kan bære mig, Vindahl.»

Jomfruen satte sig bly yderst paa Seminaristens Knæ.

«De maa sætte Dem bedre ind, ellers gaar det ikke.»

Jomfruen flyttede sig.

«Er jeg tung?»

«Sletikke.»

«Kanske jeg skal sætte mig paa Jomfruen, saa presser det bedre.»

«Nei, Lorenz, det er ikke nødvendigt.»

Begge sad en Stund tause, Lorenz stod og betragtede dem dybsindig, som
om han holdt paa at foretage et videnskabeligt Experiment.

Vindahl lod Armene hænge slapt ned paa begge Sider af Stolen. Han følte
saadan Lyst til at lægge den ene om Jomfruens trinde Midie; men han
turde ikke. Hans Hjærte bankede, og han havde samme Fornemmelse som den
første Gang, han fik Ingeborg for Brystet. Nu havde han jo aldeles
bogstavelig faaet Jomfruen for Brystet.

«Sidder De ikke ubekvemt, Jomfru Mikkelsen?»IO Begavet.

«Nei, jeg sidder saa deiligt. Bare De kan bære mig.*

«Jeg skulde gjerne bære Dem saadan hele Livet igjennem.»

«Uf, Vindahl, jeg troede ved Gud ikke, at De var en saadan —»

«Hvorledes saadan?»

«En saadan Kavaller til at sige Komplimenter,» sagde Jomfruen og sendte
ham et koket Blik over Skulderen.

Vindahl løftede den høire Arm en Smule.

«Sid stille, Vindahl.»

Han slog Armen sagte om hendes Liv:

«Jeg vil bare støtte Dem, saa sidder De bedre.»

«Ja, det gjør jeg virkelig ogsaa,» sagde Jomfruen med Hjærtebanken.

Der lød Skridt i Trapperne.

«Gud, det er vist Fruen!»

Jomfruen sprang op, Seminaristen blev forvirret siddende.

Det var ganske rigtig Fru Falk.

«Hvad bestiller I heroppe?»

«Vi presser Blomster, Mor!»

«Ja, vi — vi presser Blomster,» sagde Seminaristen.

«Har Lorenz begyndt at læse Botanik?»

«Ja, det er hans første Time.»

«Studerer De ogsaa Botanik, Jomfru Mikkelsen?»

«Nei, jeg bare — bare hørte paa,» sagde Jomfruen rødmende.

«De gjorde bedre i at passe Deres Gryder. Jeg har søgt Dem over hele
Huset; men jeg fandt ikke andet end en af Deres Romaner i
Spisekammeret.»

Jomfruen førte grædende Kjøkkenforklædet til Ansigtet og opnaaede ved
denne Leilighed at blive sværtet omBotanik.

Øinene som en Primadonna ved et Secundtheater og gik snøftende ned i
Kjøkkenet.

Huslæreren vilde reise sig.

«Nei, sid stille, Vindahl,» sagde Lorenz, «ellers bliver Blomsten
ødelagt. Det var virkelig kjedeligt, at du skulde komme og forstyrre
os, Mor, Jomfruen pressede saa udmærket.»

Vindahl tænkte det samme; men han turde ikke sige det.

Den næste Dag kom Lorenz listende ned i Kjøkkenet til Jomfruen.

«Jomfru Mikkelsen, du maa komme op til Vindahl. Han er saa ulykkelig.»

«Hvad er paafærde?»

«Han har faaet Brev fra Ingeborg. Hun er forlovet.»

Jomfruen gik alene op.

Huslæreren sad der med mørke Miner.

Ingeborg havde skrevet, glad og lykkelig, som den naturligste Ting af
Verden, at hun havde forlovet sig, og at hun var vis paa, det vilde
glæde ham at høre, at det. var med en smuk og brav ung Mand.

Glæde ham! Ak ja, vistnok havde han aldrig gjort sig noget Haab om, at
hun kunde blive hans. Hun boede jo der langt oppe ved Bergen og han
nede i Smaalenene, og han havde heller ingen Fremtid at byde hende; men
det var alligevel tungt at vide, at hun tilhørte en anden.

«Har De hørt det, Jomfru Mikkelsen?»

«Ja, Lorenz fortalte det. Stakkels Dem, Vindahl.»

«Hun var saa smuk og saa god.»

«Ja, men hun var vist for ung for Dem. De skulde have en ældre,
forstandig Kone.»IO

Begavet.

«Jeg gifter mig aldrig.»

«Det maa De ikke sige, Vindahl. Det er syndig Tale. De, som netop kunde
gjøre en Kvinde lykkelig.» «Tror De det?» «Ja, det ved Gud, De kunde.»

Jomfruen stod en Stund taus. Saa fik hun Øie paa Kongesagaerne. Hun gik
hen og aabnede Bogen.

«Rosen er ikke bleven ordentlig presset,» sagde hun. «Jeg tror, jeg
skal sætte mig lidt paa den.» «Da er det bedre, vi sætter os som
igaar.» «Nei, Vindahl, ikke idag.»

«Hvorfor ikke? Bare for Barnets Skyld. Det er jo

w

hans første Kjærligheds Blomst, vi freder om.»

«De taler altid saa smukt, Vindahl, at man ikke kan sige Dem imod.»

Seminaristen havde allerede taget Plads paa Bogen. Jomfruen satte sig
bly ned; men hun satte sig ikke saa yderlig som sidst.

Atter sad de en Stund i Taushed. Jomfruen tørrede sig bevæget under
Næsen med sit sodede Kjøkkenforklæde. «Jomfru Mikkelsen!» «Ja.»

«Kunde ikke vi to ogsaa presse vor første Kjærligheds Blomst?» i

«Jeg forstaar Dem ikke.» «De er en ældre Kvinde —» «Tredive Aar — ikke
mere.»

«De er en forstandig Kvinde, som kunde gjøre en Mand lykkelig.»

«Ja, det vilde jeg saa gjerne.»

Han slog dristig Armen om hendes Liv:Flot kjørende.

«Vil De, vil De gjøre mig lykkelig? Jeg trænger saa til lidt Trøst og
Støtte nu, da Ingeborg har forladt mig.»

«Ja, Vindahl, jeg skal gjøre mit Bedste.»

Hun dreiede sig halvt omkring, slog Armen om hans Hats og pressede sine
Læber mod hans Mund.

Længe sad de saaledes, lykkelige ved sin Kjærlighed, sin unge
Kjærlighed og dog saa gammel, lige fra Sagatiden.

Da Lorenz kom op, reiste de sig begge.

«Er nu Blomsten ordentlig presset?»

«Ja, Lorenz, nu er den ordentlig presset. Gjem den godt. Rosen er
Kjærlighedens Blomst.»

«Det var morsomt,» sagde Drengen. «Det skulde Moder bare vide,
hvorledes vi studerer Botanik heroppe.»

«Ja, det skulde hun bare vide,» sagde Jomfruen med et polisk Smil om
sin sodede Mund.

III. Flot kjørende.

Der havde været en hel Del Gjæster fra Byen ude paa Falkestad.

De blev der Natten over og skulde kjøres hjem den næste Formiddag i den
store, gamle Kaleschevogn, der var saa tung, at der maatte spændes tre
Heste for den, naar der sad mange i, og den rummede magelig otte
Personer.

Lorenz havde faaet Lov til at følge med for at faa en Kjøretur; men det
var ikke saa meget for Turens Skyld. Han havde sin egen Plan.IO

Begavet.

Paa Hjemveien vilde han lade Jens Kusk, som sad paa Bukken i nyt, blaat
Livré med straalende Sølvknapper, lægge Veien forbi Doktor Londemanns
Hus, og Gusta Londemann, som altid pleiede at sidde ved Vinduet og
brodere, vilde da faa ham at se i al hans Glans kjørende som en Prins
med tre Heste. Det vilde sikkert imponere hende.

Alt gik i Begyndelsen efter Ønske.

De Fremmede var sat af ved sine respektive Boliger, og Lorenz sad alene
og tronede i Vognen udenfor Posthuset, medens Jens var inde for at
hente Breve.

Jens var netop kommen op paa Bukken, da Lorenz henne i Gaden opdagede
en høi, kvindelig Skikkelse.

«Skynd dig, Jens, og kjør op gjennem Storgaden, inden Tante Norderud
faar se os.»

Men det var allerede for sent.

Tante Norderud vinkede bydende med sin store, brune Haand, og de maatte
holde.

Madame Norderud var Proprietærens Søster og gift med en rig Bonde, Ole
Daniel Norderud. Selv optraadte hun fordringsfrit som en almindelig
Bondekone og holdt ikke meget af sin lille, fine, bymæssige Svigerinde.
Hun var en lang, knoklet Kone med grove Træk og stor Næse som Broderen.
Hendes Dragt bestod i en hjemmevævet Kjole, et Strikketørklæde knyttet
om Livet og en stor sort Straahat med nogle skrækkelige Tøisblomster
paa den ene Side.

Hun ledede ved Haanden Datteren, Anette, en liden Pige noget yngre end
Lorenz. Anette var i Grunden rigtig sød med sine tykke hvidblonde
Fletninger hængende ned ad Ryggen og sit friske, solbrændte Ansigt; men
LorenzFlot kjørende.

fandt, at hun var forfærdelig, som hun stod der i en struttende
Blaatøis Kjole og en stor Kyse af rødtærnet Sirts paa Hovedet.

Madame Norderud lukkede uden videre Vogndøren op.

«Sæt dig paa Forsædet,» sagde hun ti! Lorenz, «saa kjører jeg og Anette
med til Falkestad, saa slipper vi at gaa det meste af Veien. Hjemme hos
os faar vi ikke Lov til at tage én Hest ud midt i Kornhøsten; men hos
jer generer det ikke at bruge tre, lader det til. Det er mærkværdigt,
at I ikke spændte fire for Vognen og brugte Agronomen som Forrider paa
den sorte Hingst, saa havde det blevet rigtig kongeligt.»

«Det skal vi gjøre en anden Gang,» sagde Lorenz, «saa faar
Bondekjær-ringerne noget at ærgre sig over.»

«Du er selv en Bondegut,

din næsvise Knægt, og ikke Spor af andet, skjønt din Moder gjerne vil
gaa i Silke og spille Frue.»

«Mor er meget bedre, end du er,» sagde Lorenz ildrød af Arrighed. «Du
kan tro, jeg skal nok sige det til hende, naar jeg kommer hjem.»

«Det har jeg sagt hende saa tidt. Men jeg er dum, som sætter mig til at
skjændes med en Gutunge. Kjør udenom Byen forbi den gamle Kirkegaard,»
sagde hun til Kusken. «Jeg vil ikke reise gjennem Gaderne som en Nar.»

Dilling. VII. 3

Begavet.

«Lorenz sagde, at vi skulde kjøre Storgaden.»

«Børn har ingenting at sige, naar voxne Folk er tilstede.»

Lorenz havde aldrig holdt meget af sin mandhaftige Tante. 1 dette
Øieblik hadede han hende. Han var imidlertid glad over, at de slåp at
passere gjennem Byen. Han vilde ikke for alt i Verden, at Gusta
Londemann skulde se ham i dette Selskab.

Ude paa Landeveien sad Lorenz og surmulede, medens Madame Norderud var
taus og tankefuld. Anette gjorde et mislykket Forsøg paa Forsoning,
idet hun spiste Benene af en Honningkagemand og bød Lorenz Overkroppen;
men han afviste hendes ædelmodige Tilbud med kold Foragt.

Da de kom tii Falkestad, havde Fruen netop været ude i Haven for at
skjære Blomster og stod paa Trappen.

Hun havde hvid Straahat, klar Kjole og Havehandsker paa Hænderne.

«Tak for Skydsen,» sagde Madame Norderud og steg ud af Vognen.

«Det traf sig jo heldigt, at du fik kjøre hjem,» sagde Fru Falk. «Vil
du ikke komme ind og drikke en Kop Kaffe, inden du gaar videre, saa kan
Børnene lege lidt i Haven saalænge.»

«Tak.»

De gik ind.

«Man kunde tro, du skulde paa Bal,» sagde Madame Norderud.

«En klar Kjole kan man vel bruge i Sommertiden, og Handsker maa man
have paa i Solen, om man ikke skal faa Hænder som en Gaardskarl.»

«Ja, man maa jo være fin, naar man er Frue og kjører med tre
Heste.»Flot kjørende.

«Det var for tungt at trække for to.»

«Saa kunde du ladet Gutten være hjemme. Han er vigtig nok i Forveien,
om du ikke skal styrke ham i hans Forfængelighed.»

«Det vilde have været Synd at nægte Barnet den Fornøjelse at faa en
Kjøretur.»

«Fornøjelsen for ham bestod naturligvis i, at han skulde faa kjøre
gjennem Byen som en anden Laps med tre Heste for Vognen; men uheldigvis
traf han sin simple Familie og maatte kjøre Bagveien.»

«Jeg ved jo nok, at du altid bedømmer Lorenz feil.»

«Jeg bedømmer ham ikke feil; men det er dig, som giver ham en feil
Opdragelse. Ja, du skal ikke blive vred, Beate, du kan godt taale at
høre Sandheden, det er sagt i en god Mening. Ser du, vi er rige Folk,
det er jeg vis paa; men vi opdrager Anette, som om hun var en fattig
Husmandspige, og hun er for barnslig til at have nogen Idé om, at hun
som vort eneste Barn bliver et af de bedste Partier her i Egnen. Om I
er rige, ved jeg ikke. For eders egen Skyld vil jeg haabe det; men jeg
er bange for, at dersom 1 vedbliver at føre et saadant Hus, og dersom
min Broder ikke vil tage sig mere af Eiendommen, end han gjør, saa
kommer det til at gaa bagud. Det er nu min Mening. Og Lorenz, han
opdrages som en liden Prins og indbilder sig, at han er det ogsaa. Han
faar raade sig selv, og ingenting lærer han. Nu, det kunde endda være
det samme, hvis han skulde blive Landmand; men det er han naturligvis
for fin til. Norderud er en stor Dumrian, det skal Guderne vide, han
kan knapt skrive sit Navn; men han passer sin Gaard og forstaar at
samle Penge, og det er Hovedsagen her i Verden alligevel»IO

Begavet.

«Om vi er rige eller ikke, ved jeg ligesaa lidt som du,» sagde Fru
Falk; «thi min Mand lader mig aldrig faa det> mindste Idé om sine
Affærer; men med Hensyn til Lorenz's Opdragelse har jeg min gode
Samvittighed. Der er faa Børn, som holdes saa strængt som ham. At han
ikke er nogen Bondetamp, det er sandt, for han har en fin Natur,, og
begavet er han, og læser gjør han ogsaa.'

«Ja, Romaner.»

«Det lader til, du kjender bedre til alt her paa Gaarden, end vi selv
gjør.»

«Maaske. Jeg kjender ialfald Vindahl og ved, at Lorenz kommanderer ham,
som han kommanderer Jomfruen og Pigerne og alle her i Huset.»

«Vindahl skal heller ikke saa længe være hans Lærer. Han er jo bare
Seminarist, og vi maa have en studeret. Mand.»

«Ja, Lorenz skal naturligvis studere, forat han kan blive klog nok til
at se ned paa sine Forældre.»

«Idag er du mere end almindelig behagelig.»

«Jeg er heller ikke kommen her for at være behagelig.»

«Nei, jeg kan mærke det.»

«Beate,» sagde Madame Norderud og satte Kaffekoppen fra sig, «naar jeg
engang imellem siger dig min Mening, saa er det ikke for at saare dig,
men kun, fordi jeg vil eders Vel. Jeg ved godt, du er en flink og
stræng Kone, der holder dit Hus i Orden; men 1 fører et altfor stort
Hus, det er Hovedsagen. Man kommer lige godt frem, om man ikke er saa
flot kjørende.»

«Skylden er ikke min alene.»

«Lad os være saa aabenhjærtige, Beate, at vi tilstaar, at baade du og
jeg er selv størst i vort Hus. NorderudForstudier. 2*

er et Nul, det ved Gud, han er, og Falk, ja, han er stor og lang og
stærk; men naar hans lille, fine, blege Kone sender et Par smaa Lyn fra
sine grønne Øine, saa dukker han med Nakken som en knækket Akkeleie og
siger Ja og Amen til alt.»

Madame Norderud reiste sig.

«Nu er det bedst at komme videre. Jeg tænker, du har faaet nok af mig
for idag.»

Da de kom ud, sad Anette paa Trappen og surmulede.

«Leger du ikke?»

«Nei, Lorenz vil ikke lege andet end Theater. Han siger, jeg skal
spille Prinsesse, og det kan jeg ikke.»

«Nei, min Pige, det ligger ikke for vor Familie,» sagde Madame
Norderud, idet hun tog sin Datter ved Haanden og vandrede ned ad Veien.

Fru Falk saa alvorlig efter hende og drog et lidet Suk, idet hun gik
ind.

IV. Forstudier.

Der var gaaet et Par Aar, og alt gik sin vante Gang paa Falkestad.

Proprietæren var som sædvanlig meget paa Reiser, handlede og
spekulerede, og naar han var hjemme, var han maaske lidt mere duknakket
end sædvanlig og faldt ofte i Tanker.

«Falk,» sagde Fruen en Dag, «du er saa underlig tungsindig imellem. Har
du nogen Sorg, som trykker dig?»IO Begavet.

«Nei, hvor kan du tro det? Jeg er jo den lykkeligste Mand af Verden.»

«Du driver Handel og Spekulationer, men aldrig lader du mig faa den
ringeste Idé om dine Affærer.»

«En Kone skal passe sit Hus, Manden sine Forretninger.»

«Jeg vil heller ikke blande mig i dem, men det gjør mig saa ondt at se
dig bedrøvet.»

«Tværtimod, jeg er netop tilfreds og lykkelig. Det har altid været min
smukkeste Drøm at føre dig som Husmoder hid til mit kjære Barndomshjem,
og nu er den jo gaaet i Opfyldelse. Det er derfor, jeg har handlet og
spekuleret i alle disse Aar for at skaffe dig og Lorenz en tryg
Fremtid. Dengang vi giftede os, Beate, holdt du ikke saa meget af mig.»

«Jeg har lært det senere,» sagde hun og slog Øinene ned.

«Det tror jeg ogsaa, og dersom Modgangen skulde komme —»

«Saa vil jeg være stærkere til at bære den end du.»

«Det er jeg vis paa; men lad os haabe, du slipper for at blive prøvet.»

Lorenz kom ind. Han var ophovnet under Øinene og temmelig forgrædt.

«Hvad er der i Veien, Gutten min?»

«Aa, det er saa kjedeligt, at Vindahl skal reise. Jomfruen gaar oppe og
pakker hans Manskjetskjorter ind, og saa har vi grædt alle tre.»

«Han faar jo en fordelagtigere Stilling som Lærer ved Almueskolen inde
i Byen og har Udsigt til at blive forflyttet til Hovedstaden, og
desuden kan han snart ikke lære dig noget mere. Husk paa, du er tretten
Aar og maa begyndeForstudier.

at lære Latin. Din nye Huslærer, Kandidat Finne, er en dygtig Mand, som
kan undervise dig i ?lt muligt.»

«Aa man behøver ikke at kunne saa meget for at være Godseier.»

«Ikke det?»

«Nei, alle Mennesker siger, at den unge Godseier Iversen er en Idiot,
som Faderen maatte kjøbe et Gods til, fordi han ikke kunde blive nogen
Ting.»

«Du maa forresten ikke indbilde dig, at du er nogen Godseier,» sagde
Faderen. «Vi er kun simple Bønder.»

«Da kan du være rolig for, at jeg vil lade mig kalde Godseier, naar jeg
bliver stor. Jeg er Odelsmand til Falkestad, forstaar du, og Odelsmand
det er det samme som Adelsmand her i vort fattige Norge, hvor vi ikke
har nogen Adel mere.»

«Det er den forskruede Jomfru Mikkelsen, som har sat dig alle disse
Romangriller i Hovedet. Heldigvis faar vi en forstandig Mand i Huset,
som kan pille Nykkerne af dig.»

Oppe paa Seminaristens Værelse var Jomfruen ifærd med at pakke ind.

Hun syede Knapper i en af hans Skjorter, medens Taarerne trillede ned
ad hendes sodede Kinder, saa hendes skikkelige, blegfede Ansigt lignede
et Landkort.

«Græd dog ikke saa, kjære Georgine. Jeg kommer jo herud og besøger dig.
Inden jeg reiser, fortæller jeg Fruen, at vi er forlovet, og naar jeg
forhaabentlig om et Aars Tid faar Plads inde i Hovedstaden, kan vi
gifte os.»

«Men der er saa mange unge Lærerinder ved Almueskolerne. Bare du ikke
glemmer mig for dem.»

«Har jeg nogensinde glemt Ingeborg?»Begavet.

«Nei, det er godt nok; men jeg holder nu ikke af at blive elsket
platonisk.»

«Det skal du heller ikke. Du skal blive min Hustru.»

Han trykkede hende til sit Hjærte, lagde sin Kind op til hendes og tog
et Aftryk af Landkortet paa sit eget skjægløse Ansigt.

Derpaa tørrede de sig begge med et vaadt Haandklæde og gik nedenunder
til Herskabet for at deklarere Forlovelsen.

Proprietæren og Fruen drak deres Skaal i en Flaske Champagne, og
Lorenz, der fik et Par Glas med og blevForstudier.

meget lystig, fandt det hele særdeles morsomt, indtil Vindahl skulde
tage Afsked. Da brød hans Smærte paany løs, og da Seminaristen kjørte
bort, gik han og Jomfruen Haand i Haand ind i Storstuen, hvor de satte
sig paa hver sin forgyldte Stol og græd.

Vognen, som kjørte den gamle Lærer ind til Byen, skulde hente den nye
fra Dampskibet, og da denne et Par Timer senere arriverede, blev han
iagttaget med spændt Opmærksomhed.

Jomfruen og Lorenz mønstrede ham bag de klare Gardiner i Storstuen, og
i Kjøkkenvinduet laa Pigerne i Klump, Maren, den stærke Kokkepige, i
Midten og paa den ene Side Stuepigen, Tomine, en buttet Skjønhed med
Opstoppernæse og rødt krøllet Haar, samt paa den anden Side Budeien
Birgit, en temmelig nedringet Fjeldjente, hovedsagelig klædt i et
Fragment af sin Nationaldragt, sort Skjørt med røde og grønne
Uldborder.

Kandidat Finne hoppede seiersstolt ud af Vognen. Han vidste godt, at
Pigerne stod og saa paa ham; men det var han saa vant til.

Det var en høi, velbygget Mand med Anlæg til Embonpoint. Ansigtet var
lidt ølfedt; men Profilen var smuk, og han havde lynende mørke Øine,
sort krøllet Haar og en tyk sort Moustache. Han var moderne, temmelig
pralende klædt.

Proprietæren førte ham ind i Dagligstuen, præsenterede ham for sin
Hustru og kaldte paa sin Søn.

«Saa du skal blive min nye Elev?» sagde Huslæreren og slog Lorenz paa
Skuldren. «Vi to skal nok blive Venner, du ser ikke saa dum ud.»

«Nei, Evner mangler han ikke,» sagde Fruen.

Dilling. VII. 4IO

«Men han er naturligvis doven, akkurat som jeg har været. Det er alle
begavede Mennesker, derfor bliver der sjelden noget af dem.»

«Det var en smuk Trøst.»

«Der kan jo gives Undtagelser, Frue. Vi faar se.»

Lorenz kunde strax lide ham. Der var noget gemytlig vindende ved hele
Fyren.

Aftensbordet stod og ventede.

Tomine vartede op og rødmede helt op i sine røde Krøller hver Gang, hun
mødte Kandidatens skarpe Blik.

Jomfru Mikkelsen viste sig ikke. Hun havde trukket sig tilbage til sit
Kammer ene med sin Sorg og en fedtet Leiebibliotheksroman.

Efter Maden gik Lorenz og hans Lærer op paa sine Værelser, der laa ved
Siden af hinanden.

Finne begyndte at pakke Kufferterne ud.

Frem under nogle Bøger og Klæder trak han en Flaske Cognak, et
Kogeapparat og en Pose Sukker.

«Jeg er altid vant til at drikke et Glas Toddy om Aftenen, derfor har
jeg nu foreløbig taget Ingredienserne med. Naar jeg bliver lidt bedre
kjendt, sørger nok du for, at Fruen forsyner mig med det fornødne.»

«Det skal jeg.»

Han tændte Fyr under Maskinen.

«Drikker du Toddy?»

«Jeg pleier faa Lov at nippe lidt af Faders Glas.»

«Vi laver en liden svag en til dig, det er hyggeligere. Vi bruger vore
Vandglas og rører om med Papirkniven »

Lorenz var yderst tjenstvillig og fandt Arrangementet
fortræffelig.Forstudier.

«Røger du ikke?» «Nei.»

«Lærte du ikke det af din gamle Lærer?» «Nei, jeg skal sige Dem, man
lærer jo ikke saa meget af de Seminarister.»

«Nei, vi studerede Folk har langt bedre Greb paa Sagen. De er jo mest
vant til at undervise simple Børn.»

«Ja, naturligvis,» sagde Lorenz dybsindig.

Stakkels Vindahl, han var allerede distanceret. Lorenz skammede sig
næsten over, at han havde grædt ved hans Bortreise.

«Ser du, jeg har nu Principper. — Tænd dig en Cigaret, det smager
udmærket til Toddyen! — Hvad jeg vilde have sagt, jeg har nu det
Princip, at der skal herske et smukt Forhold mellem Lærer og Elev. — Nu
kogerIO

Begavet.

Vandet. Kom hid med Kjædlen, men læg Sukker i først, ellers springer
Glassene.»

Finne lavede Toddyen til. Lorenz strakte sig nonchalant i en Lænestol
og gjorde nogle vellykkede Drag af Cigaretten.

«Se saa, nu er den god. Skaal!»

«Skaal.»

«Hvad var det, vi talte om?»

«Det var om Deres Principper.»

«Rigtig. Jeg vilde have sagt, det er noget latterligt noget med den
strænge Disciplin.»

«Ja, det synes jeg ogsaa; men Vindahl var heller ikke stræng.»

«Nei, det kan nok være. Det nytter heller ikke. Ser du, min Ven, om
nogle Aar, saa er du Godseier, og saa er jeg fremdeles en fattig Lærer,
og naar jeg kommer og besøger dig, tager vi os et Glas sammen som gamle
Venner og Kammerater.»

«Det gjør vi. Skaal,» sagde Lorenz, som begyndte at blive temmelig
oprømt.

«Er her nogle smukke Piger paa Gaarden?» spurgte Finne og tændte en ny
Cigar.

«Ja mange. Vi har tre i Kjøkkenet. Stuepigen har De jo seet. Saa er der
Kokkepigen, hun er saa stærk, og saa er der Budeien; men hun er saa
svær.»

«Det gjør ingenting. Er der ikke nogen Husjomfru?»

«Jo, men hun er forlovet.»

«Det gjør ingenting.»

«Men hun er forlovet med Vindahl, den forrige Huslærer.»

«Det gjør heller ingenting. Er hun smuk?»Forstudier.

«Hun har et rigtig godt Ansigt, og naar hun ikke er altfor sodet, ser
hun sletikke saa ilde ud.»

«Man maa give hende Tilhold om at vaske sig. Sig mig, Lorenz, har du
aldrig været forelsket?»

«Jo platonisk, som Vindahl kaldte det, i Gusta Londe-mann, vor Huslæges
Datter.»

«Hvor gammel er hun?»

«Det er en voxen Dame.»

«Det kan jeg tænke. Da jeg var Dreng, sværmede jeg ogsaa for voxne
Damer — platonisk; men det gaar over med Aarene.»

«Vindahl gjør det endnu, og han er ældre end Dem.»

«Saa er han en Idiot,» sagde Finne, idet han reiste sig. «Men nu er det
vel paa Tide at komme i Seng.»

Lorenz havde ingenting derimod.

Han følte sig saa inderlig munter og tilfreds, og hans Øine var klare
og skinnende; men alligevel var alt saa underlig dunkelt, og saa kunde
han sletikke holde Ild i sin Cigaret.

Han vaagnede med Hovedpine den næste Morgen; men det gik over, da han
havde vasket sig med koldt Vand og var klædt paa.

Han kom ned til Frokosten før Finne.

«Aa Mor, du kan tro, Finne er en udmærket Lærer. Han har sine
Principper, ser du, som han underviser efter.»

«Begyndte I allerede igaaraftes?»

«Ja, lidt.»

«Med de klassiske Studier?»

«Ja, med Forstudierne, sagde Finne, det var. Jeg er vis paa, at jeg
kommer til at lære meget mere af ham end af Vindahl.»IO

Begavet.

«Han er jo ogsaa en studeret Mand, skjønt Vindahl var meget flink. I
det hele har vi været meget heldige med at finde dygtige Lærere til
dig, min Gut.»

1 dette Øieblik traadte Finne ind og hilste belevent Godmorgen.

Han var smuk, straalende og elegant — bare lidt vel pluskjæbet.

V. Lovende Sønner.

Dukketheatret stod støvet og foragtet i en Krog. Lorenz spillede
hverken Dramaer med sit Papirpersonale eller gav Scener i de forgyldte
Stole i Storstuen. Han skammede sig over slige Barnagtigheder.

Han havde lært en hel Del i de to Aar, Finne havde været hans Huslærer.

Lorenz var nu femten Aar gammel, temmelig høi for sin Alder, og skjønt
han var i de saakaldte Slyngelaar, havde han lidet eller intet af det
bængelagtige ved sig, som pleier at udmærke denne Periode.

Den sorte Fløielsbluse og det lakerede Bælte, der i den sidste Tid
havde gjort ham megen Sorg, havde han nu ombyttet med en moderne
Klædesklædning, Flipper og Slips, og han havde lagt sig til en hel Del
af Finnes elegante, lidt blaserede Maade at være paa.

Til Kandidatens Ros maa det dog siges, at han ogsaa havde bibragt sin
Elev ikke saa lidet Kundskaber; thi endskjønt der herskede et
kammeratsligt Forhold mellem dem, maatte Lorenz stadigt læse sine
Lektier ordentlig.Lovende Sanner. 41

Finne havde i den Tid, han havde været paa Falkestad, vundet et
mærkeligt Herredømme over hele det kvindelige Tjenerpersonale.

Den rødlokkede Tomine rødmede ikke mere, naar Kandidaten saa paa hende,
medens hun vartede op. De telegraferede nu stadig med Øinene, naar
Jomfru Mikkelsen ikke var tilstede ved Bordet, og Fru Falks
Opmærksomhed var optagen af Maden. Proprietæren lagde aldrig Mærke til
noget. Han blev for hver Dag mere duknakket og distrait. Lorenz vidste
derimod god Besked; men det gjorde ingenting. Finne havde bibragt ham
den Overbevisning, at Mændene er Børn, og at Kvindehjærterne er deres
Legetøi, som de kan more sig med en Stund og siden kaste væk. Det gjør
intet, om de gaar istykker. Den eneste, der hidtil havde modstaaet
Finnes bedaarende Egenskaber, var Kokkepigen, Maren. Da han en Dag var
nede i Kjøkkenet og hentede Barbervand, forsøgte han at tage hende om
Livet; men hun gav ham et saa eftertrykkeligt Puf med sin stærke Arm,
at han blev siddende paa en Kjøkkenstol og slog alt det varme Vand ud
over sine nye lysegraa Benklæder. Denne Styrkeprøve var dog saa langt
fra at afskrække ham, at den snarere bidrog til at opflamme hans varme
Følelser for hende.

Jomfru Mikkelsen var for længe siden falden i hans Garn. Lorenz
overraskede hende en Dag i samme Stilling som dengang, hun pressede
Blomster med Seminaristen. 1 Øieblikket vaagnede hans Kjærlighed til
den gamle Lærer, og han blev vred paa dem begge; men Finne forstod
snart at tale ham til Rette: Vindahl havde jo nu faaet den længe
ventede Plads ved Almueskolen inde i Hovedstaden og havde ikke ladet
høre fra sig paa lang Tid, og saa varIO

Begavet.

Jomfruen bedrøvet, og derfor trøstede han hende lidt. Lorenz kunde være
ganske rolig. Han skulde ikke tage hende fra Vindahl. Med Hensyn til
Trøsten var det forresten omvendt. Han havde spillet den fortvivlede,
der sørgede over en troløs Kvinde inde i Hovedstaden. Saa kunde
Jomfruen ikke bære det over sit gode Hjærte at nægte ham et lidet bitte
Kys, og saa tog han et Par til. Det var det hele; men da hun, fremdeles
ledet af sit gode Hjærte, tilbød at ville trøste ham for hele Livet,
afslog han dette paa det bestemteste. Han vilde aldrig kunne skaffe
hende en lykkelig Fremtid, dertil var han altfor letsindig og saa
videre. De skulde være Venner, være som Broder og Søster, intet andet.
Jomfruen gik og græmmede sig meget. Hun bebreidede sig, at hun var
troløs mod Vindahl, som hun i Grunden holdt af, og var vred paa
Kandidaten; men naar han saa paa hende med sine bedaarende, mørke Øine,
var hun fortryllet som en Kanin ligeoverfor en Boa Konstriktor. Hun
græd meget paa sit Kammer; men hun tørrede sig ikke mere paa sit sodede
Forklæde. Det havde Finne forbudt hende. Tværtimod gned hun sit blege
Ansigt i den Grad med Sæbe og Haandklæde, at hun stundom fik Roser i
Kinderne i Stedet for Moustacher under Næsen, og Roserne klædte hende
bedre.

Omkring Midten af Oktober Maaned herskede der megen Travlhed paa
Falkestad.

Lorenz skulde staa til Konfirmation.

Madame Norderud var kommen did for at hjælpe til med Forberedelserne
til Festen; thi der skulde naturligvis være stort Selskab.

Anette var hjemme. Hun var ikke mere end fjorten Aar gammel og skulde
først konfirmeres næste Aar.Lovende Sanner. 43

Pigerne holdt ikke meget af at have Madame Norderud som Politiinspektør
paa Gaarden; thi som saadan optraadte hun næsten. Ingen var sikker for
hendes skarpe Blik.

Fru Falk forsømte ingenlunde sit Hus. Hun saa nok efter overalt og var
meget i Kjøkkenet; men det skeede paa en mere fornem, overlegen Maade,
og desuden var hun ofte optagen af Gjæster.

En Dag kom Madame Norderud sent ind til Middagsbordet. Hun havde bagt
Kager og var temmelig echaufferet.

Idet Tomine skulde række hende Suppen, sendte hun en Øiendepesche over
til Kandidaten, som strax besvarede den.

Madame Norderud løftede Hovedet.

«Se paa, hvad du har at gjøre,» sagde hun barskt. «Det er mig og ikke
Kandidaten, du serverer for Øieblikket.»

Finne søgte nervøst Gulerødder i Suppen.

Jomfru Mikkelsen, der havde siddet med sænkede Øine, saa forbitret paa
dem begge.

«Jeg kan godt forstaa, De bliver ærgerlig, Jomfru Mikkelsen,» fortsatte
Madame Norderud. «For en ældre, forlovet Pige som Dem maa det være
kjedeligt at se paa saadant Koketteri.»

Kandidaten sagde ikke et Ord. Fru Falk ledede forlegen Samtalen i en
anden Retning.

Om Aftenen stod Maren Kokke alene i . Kjøkkenet. Spisekammerdøren stod
paa Klem. Madame Norderud var derinde.

Kandidaten kom for at hente sig lidt Toddyvand. Jomfruen sørgede altid
for Sukker og Cognak. Sit Kogeapparat benyttede han ikke mere. Vandet
var saadant et godt Paaskud til at komme i Kjøkkenet.

Dilling. VII. 5IO

«Skal det nu være varmt Vand igjen?» spurgte Maren-«Ja, og saa skal du
selv ogsaa være lidt varm, Maren. Du ved, jeg elsker dig.» «Ingen
andre?»

«Nei, ingen anden, for du er saa smuk og saa stærk.» Han forsøgte at
nærme sig hende.

«Ja, stærk er jeg. Derfor saa skal De vogte Dem for at komme mig nær.»

«Men jeg gjør det alligevel.»

Han slog Armen om hendes Liv, og Maren strittede ikke saa kraftig imod
som ellers.

«Hrm!» sagde Madame Norderud i Spisekammerdøren.

«Jeg — jeg skulde bare have lidt varmt Vand,» mumlede Finne og slåp
Taget.Lovende Sanner.

«De trænger vist bedre til lidt koldt Vand — i Blodet,» sagde Madamen.
«De er altfor varm.»

Kandidaten svarede intet, men luskede forlegen af.

Madamens aabne Hensynsløshed imponerede ham.

Da Jomfru Mikkelsen gik ind paa sit Værelse om Aftenen, fulgte Madame
Norderud med.

«Kommer Vindahl hid til Konfirmationen?» spurgte hun pludselig.

«Ja, jeg tror det,» stammede Jomfruen.

«Det synes jeg er Synd. De skulde heller skrive og slaa op med ham
før.»

«Jeg forstaar Dem ikke.»

«De kan da ikke være forlovet med to paa én Gang. Eller kanske De ikke
er forlovet med Kandidaten?»

«Nei — det — det er jeg ikke.»

«Naa, saa han gaar bare og gjør lidt Nar af Dem, som af de andre.»

«De andre!» för Jomfruen op. <-Har han flere?»

«Ja, at han og Tomine leger Kjærester, har De vel seet, og nu bliver
han vel snart gode Venner med Maren Kokke ogsaa. Jeg ved ikke, om han
har henvendt sig til Budeien med for at have hele Personalet.»

«Det er afskyeligt,» sagde Jomfruen grædende.

«Jeg synes virkelig, at De er en altfor brav og hæderlig Pige, Jomfru
Mikkelsen, til at opføre Dem saaledes.»

«Jeg skal aldrig gjøre det mere.»

«Jeg skal tale med Vindahl, naar han kommer, og sige, at 1 bør gifte
eder. I har jo ingenting at vente efter nu, da han har faaet en god
Post, og De har vel lagt Dem op lidt til Indbo ?»IO

Begavet.

«Ja, det har jeg. Dersom De vil tale med ham, er De rigtig snil, Madame
Norderud. Jeg indser, at jeg har baaret mig skrækkelig galt ad, og at
Finne er en Slyngel.»

«Det er han. Bare han ikke har fordærvet Gutten. Det er det værste. Ja,
vent bare, til Konfirmationen er over, saa skal jeg tale et Alvorsord
her i Huset.»

Dermed sagde hun Godnat og gik.

Den følgende Dag kom der Fremmede fra Hovedstaden, som skulde være paa
Falkestad, til Konfirmationen var over.

Det var Grosserer Verlunds Frue og hendes Søn, Ferdinand.

Grosserer Verlund og Falk havde længe staaet i Handelsforbindelser,
Kornforretninger, og naar Falks var inde i Hovedstaden, boede de altid
hos Verlunds. Derfor var disse nu inviteret; men Grossereren selv kunde
ikke komme.

Fru Verlund var en liden, tyk Kone med blankt, sort Haar, der laa
glatkjæmmet nedover Tindingen og Ørene med smaa sirlige Tunger i Kanten
som et Par Sørgedrap-perier af udhugget Glansekaliko. Hun havde tykke
Guld-dobber i Ørene, Brosche, Guldkjæde og tykke Guldarmbaand og var
klædt i en tyk brun Silkekjole.

Sønnen, der var et Aar ældre end Lorenz, var en ung Hovedstadsløve i en
elegant lys Sommerdragt. Han var et smukt ungt Menneske med friseret
sort Haar og en Antydning til en sort Knebelsbart.

De unge Herrer havde ikke seet hinanden, siden de var smaa, og maalte
hinanden med kritiske Blikke. Ferdinand var øiensynlig forbauset over,
at Lorenz ikke var mere bondeagtig, men næsten ligesaa flot som ham
selv.Lovende Sanner.

Han traadte hen til ham og rakte ham Haanden.

«Jeg tænker, vi strax bliver enig om at sige du til hinanden.»

«Tak skal du have,» sagde Lorenz. «Skal vi ikke gaa en liden Tur i
Haven, medens Damerne gjør Toilette?»

De vandrede Arm i Arm.

«Vil du have en Cigar?» spurgte Lorenz.

«Ja Tak. Jeg troede ikke, du havde lært at ryge endnu.»

«Ak Gud, for længe siden. Finne og jeg tager os gjerne en Toddy og en
Cigar hver Aften.»

«Naa, da er du saamen ikke saa uskyldig, som jeg havde tænkt.»

«Uskyldig! Det er længe siden, jeg var uskyldig.»

«Saa har du vel ogsaa Kjærester?»

«Nei, Finne har, men ikke jeg. Jeg skal sige dig, jeg har i nogle Aar
gaaet og baaret paa en romantisk Kjærlighed.»

«Det er dumt.»

«Ja, og derfor vil jeg ogsaa nu erklære mig, saasnart jeg bliver voxen.
Du skal faa se hende ved Konfirmationen. Det er en nydelig Pige — lidt
ældre end mig; men det gjør ingenting. Saasnart jeg er bleven Student,
deklarerer vi Forlovelsen.»

«Skal du studere? Det er dumt.»

«Vil du ikke blive Student?»

«Nei Tak, det er ikke det mindste ved at være Student nu i vore Tider,
da enhver Idiot skal studere. Nei, jeg gaar den praktiske Vei. Ser du,
næste Aar reiser jeg til Udlandet og perfektionerer mig i Sprog, og
r.aar jeg kommer hjem, gaar jeg ind i Faders Forretning.»IO

Begavet.

«Jeg vil nok ogsaa se at komme en Tur til Udlandet, men ikke før jeg er
bleven Student. Hvad bestiller du, naar du er hjemme?»

«Aa, ikke noget videre. Jeg skulde jo hjælpe Fader lidt paa Kontoret;
men det bliver ikke meget. Om Formiddagen spadserer man jo lidt og
spiller lidt Billard, og om Aftenen driver man lidt paa Kaféer. 1
Vintertiden er man desuden saa optagen af Baller og Selskaber, at man
er ødelagt hele Dagen. Du skal se, naar du bliver Student og kommer
derind, at du bliver træt af det i Længden.»

«Ja, det tror jeg nok. Jeg er allerede træt af al den Selskabelighed,
vi har herude.»

Og begge de lovende Ynglinger sænkede mat sine Øienlaag og slentrede
Arm i Arm videre dampende paa sine Cigarer med en Mine, som om de var
to Pariser-gommeux'er paa en Asfalttrottoir.

Mødrene stod i et Vindu og beundrede dem.

«Vi kan være stolte af vore Sønner,» sagde Fru Ver-lund. «De ligner
hinanden, som om de var Brødre, og smukke og elegante er de begge to.»

«Og begavede,» tilføiede Fru Falk.

«Det er de sikkert. Ferdinand har et udmærket Hoved. Bare han vilde
bestille lidt mere.»

«Han er jo saa ung endnu. Lorenz er flittig; men det maa til, for han
skal studere. De skal se, Fru Verlund, vi faar nok begge Glæde af vore
Sønner. Vi har jo ikke mere end en nogen af os.»

«Og det er det eneste, vi har at leve for.»

De stod der saa stolte og lykkelige og saa Fremtiden lys og straalende
som den solbeskinnede Oktoberdag i sin Efteraarspragt.Konfirmationen. 3

De tænkte ikke paa, at en Moder ikke alene kan leve for sin Søn, men at
hun ogsaa ofte maa kjæmpe — og dø for hans Fremtids Lykke.

VI. Konfirmationen.

Søndagen oprandt med straalende Solskin.

Den store Landauer stod forspændt, men kun med to Heste. Tre havde man
ikke anvendt siden den Gang, da Lorenz var ude alene saa flot kjørende.

Lorenz steg op tilligemed sine Forældre og Fru Ver-lund med Søn, og i
den næste Vogn kjørte Vindahl og Kandidat Finne med Familien Norderud.
Hr. Norderud var en liden ubetydelig Mand med begyndende Maane og en
Krans rødbrunt Skjæg rundt Kinderne og under Hagen.

Menigheden rakte beundrende Hals, da de gik op ad Kirkegulvet. Lorenz
saa godt ud i sine nye sorte Klæder med det noble Ansigt endnu blegere
end sædvanligt. Fru Falk gik ved sin Mands Side og slæbte en stiv sort
Silkekjole efter sig, og Fru Verlund imponerede Mængden med en violet
Silkekjole besat med en hel Del Fløiel og Blonder og en hvid Hat med
svaiende Fjædre. Hun støttede sig til sin Søn, der overlegen betragtede
Publikum gjennem et firkantet Vinduesglas, knebet ind i det ene Øie.

Familien Norderud gjorde en mindre heldig Figur i Processionen. Madamen
var tarvelig klædt som altid, og lille Anette, der ikke havde voxet
meget i de sidste Aar, saa temmelig bondeagtig ud i sin struttende,
hjemmesyedeIO Begavet.

Kjole og de broderede Mamelukker, medens hun paa rigtig Bondemaner
holdt et sammenlagt hvidt Lommetørklæde i Haanden.

Lorenz stod naturligvis øverst i Kirken. Det var en Hæder, der altid
var forbeholdt bedre Mands Børn.

Han svarede forresten godt paa Præstens Spørgsmaal, og hele Handlingen
gik smukt og høitidelig. Fru Falk sad stille og bleg med sænket Hoved,
medens Madame Norderud græd under hele Prædikenen. Det var en
Venlighed, som hun fandt, hun burde vise Præsten, ligesom man i
Theatret applauderer for at opmuntre Skuespillerne.

Paa Hjemveien sagde Madame Norderud til Vindahl:

«Stakkels Jomfru Mikkelsen fik ikke se noget af Højtideligheden. Hun
maa svede i Kjøkkenet i hele Dag; men næste Gang, jeg kjører sammen med
Dem til Kirke, Vindahl, er vel De og hun Brudgom og Brud.»

«Det kan vare længe.»

«Hvorfor det? De har jo ingenting at vente efter. Ikke turde jeg reise
saaledes bort fra min Kjæreste, hvis jeg var Mand. Hun er en Kone, som
er værd at have; thi dygtig er hun og huslig, og hun har heller ikke
lagt sig saa lidet til Bedste. Vogt Dem, at ikke en eller anden Vindhas
kommer og snapper hende fra Dem.»

«Det har vel ingen Fare,» sagde Vindahl og forsøgte at se sorgløs ud,
medens hans Blik uvilkaarlig faldt paa Finne.

«Vær ikke altfor tryg, men se at sikre Dem hende i Tide.»

«De har Ret, jeg skal virkelig tale med Georgine.»

«Heder hun Georgine? Det er en Efteraarsblomst,» henkastede
Finne.Konfirmationen.

«Jeg kjender Folk, som plukker baade Blomster og Kjøkkenurter,» sagde
Madamen.

Kandidaten bed sig i Læberne, og Vindahl sendte Madamen et spørgende
Blik; men hun var optagen med at binde Anettes Hagesløife.

Til Middag var kun Familien og de Nærmeste. Gjæsterne skulde komme til
Aftens.

Da man havde spist, gik Vindahl ud i Kjøkkenet til Jomfruen.

Hun havde meget travelt, og Kjøkkenforklædet var meget sodet.

«Tak for Mad,» sagde han og bøiede sig frem for at kysse hende.

Hun tørrede sig under Næsen og stod der akkurat som for to Aar siden
med sin gamle kjære, kjendte Moustache, paa hvilken han trykkede et
blidt Kys til stor Opbyggelse for Maren Kokke og Budeien, der hjalp tii
ved Opvaskningen og for Anledningen optraadte høihalset og i hel
Nationaldragt, ikke i Fragment.

«Imorgen, naar Selskabet er over, maa jeg tale med dig,» hviskede han.
«Vi maa tænke paa vort Bryllup.»

«Udstyret er færdigt og jeg ogsaa,» sagde hun bly.

Ud paa Eftermiddagen begyndte Vognene at rulle ind paa Falkestad.

Der var alle Bygdens Honoratiores, baade Amtmandens,. Præstens og
Lensmandens, og fra den nærliggende lille By var der ogsaa flere,
hvoriblandt Doktor Londemann og hans Datter Gusta, samt Fru Falks
bedste Veninder, Frøknerne Binberg, Døtre efter afdøde Apotheker
Binberg.

Alle medbragte større og mindre Pakker, og Lorenz modtog som Bevis paa
Vedkommendes Venskab for Familieni

flere Dusin Brystnaale og Manskjetknapper, broderede Tøfler og
Buxesæler for hele Livet og en Masse andre mere eller mindre unyttige
milde Gaver, som Konfirmanter i Almindelighed overøses med, tilligemed
en hel Del smukt indbundne moralske Bøger, som de aldrig læser
igjennem.

Inde i Storstuen sad Damerne opstillede paa de forgyldte antikke Stole,
medens Amtmandinden og Præstefruen tronede i Sofaen, den første mager
og fornem med Guldlorgnet paa Næsen og en Haarpynt af brune Cheniller
og broncerede Vindruer, den sidste buttet og rødmusset med sorte
Hornbriller og hvid Blondekappe med lange Flagre-baand og tre
Rosenknopper ved hvert Øre. Fru Verlund havde klistret sig tæt op til
dem i en Lænestol, hvor hun sad og smilede forbindtligst med en lilla
Handske paa den ene Haand for at vise alle sine tykke Guldringe paa den
anden.

Henne ved det store taffelformige Piano havde de unge Damer samlet sig
omkring Frøknerne Binberg og Gusta Londemann, medens nogle velhavende
Bondekoner fra Nabolaget sad i en forlegen Række nede ved Døren og
holdt sine sammenlagte Lommetørklæder i de bare Hænder, hvilket efter
deres Overbevisning var et Tegn paa Velopdragenhed.

Fru Falk præsiderede ved Kaffebordet, og gamle Gunhild, Byens fineste
Opvartningskone, bød The og Kaffe omkring med Assistance af Tomine.
Saadan Luxus som Lejetjener kjendte man ikke.

Madame Norderud gik omkring til de forlegne Bondekoner og opmuntrede
dem til Selvmordsforsøg ved at paanøde dem utilbørlige Kvanta
hjemmebagte Kager. Heldigvis havde de Aandsnærværelse nok til at putte
en Del af dem i Lommen til Gavn for Efterslægten.Konfirmationen.

Der serveredes Likør og Cigarer til Herrerne i Havestuen. Amtmanden gik
omkring med Orden i Knaphullet og var venlig, medens Pastoren i en
velvillig, nedladende Tone underholdt sig med Seminarist Vindahl.

Proprietæren, der var mere rank end sædvanligt, viste sig som en
udmærket Vært, og Samtalen mellem de øvrige Herrer var temmelig livlig.

Finne, Lorenz og Ferdinand stod i den aabne Dør til Storstuen og
kritiserede Damerne.

Gusta Londemann satte sig netop til Pianoet for at spille. Det var en
straalende Skjønhed med rigt rødblondt Haar, hvorpaa der laa en Krans
blegrøde Roser, medens en blaa Silkekjole ombølgede hendes statelige
Figur med de svulmende Former.

«Er hun ikke storartet?» spurgte Lorenz Ferdinand.

«Jo, hun ser godt ud.»

«Men hun er altfor gammel til dig,» sagde Finne. «Naar du bliver i den
Alder, du kan gifte dig, er hun allerede afblomstret. Det var en mere
passende Kone for mig, og rig er hun jo ogsaa.»

«Finne, De vil vel ikke tage hende fra mig?»

«Det skal du ikke bande paa.»

«Hvem er den lille Pige, som staar saa forknyt og ensom derhenne i
Krogen?» spurgte Ferdinand.

«Det er min Kusine, Anette Norderud. Her er jo bare Voxne, saa her er
intet Selskab for hende.»

«Hun bliver Bygdens rigeste Parti med Tiden,» sagde Finne.

«Saa? Jeg tror, jeg vil gaa hen og konversere hende lidt.»

Ferdinand styrede Kursen til Anette, der betragtede ham med forbausede
Øine, medens Kandidaten gik hen tilIO

Begavet.

Gusta Londemann for at vende hendes Nodeblad. Lorenz blev staaende i
Døren.

Ferdinand bukkede for Anette.

«Jeg maa faa Lov at præsentere mig selv. Mit Navn er Ferdinand Verlund.
Det er med Frøken Norderud, jeg har den Fornøielse?»

«Ja.»

«Her er ikke meget morsomt endnu.»

«Nei.»

«Men efter Bordet bliver der vel morsommere. Man skal rimeligvis
danse?»

«Ja.»

«Danser Frøkenen?»

«Nei.»

«Det var kjedeligt.»

«Ja.»

«Aandrig er hun ikke,» tænkte Ferdinand; «men det pleier jo rige
Arvinger i Almindelighed heller ikke at være.»

Kandidat Finne vendte Nodebladene for Gusta Londemann. Han støttede
Armen til Stolryggen, og hver Gang, han bøiede sig frem, hvilede hun
næsten ved hans Bryst. Hun følte hans varme Aande paa sin Kind.

«Du ryster saa paa Haanden, søde Gusta,» sagde Amalie Binberg. «Du
spiller ikke saa godt som sædvanligt. Du er bestemt nervøs.»

«Her er saa varmt.»

«Ja, især her ved Pianoet, hvor vi staar altfor tæt op til hinanden,»
sagde Hilda Binberg.

Frøknerne Binberg var Byens skarpe Tunger, kvikke, men ondskabsfulde.
De var oppe i Trediverne; men til Trods for, at de var temmelig
velstaaende, var de endnuKonfirmationen.

3 9

uforlovede og havde stærke Udsigter til fremdeles at blive i samme
Kasus. De var Byens Modejournaler og forbausede idag Publikum med at
optræde med guldbroderede Zouaver-kufter og Chignoner med Guldnæt.

Frøken Londemann slog en Slutningsakkord.

«Jeg foreslaar, vi gaar en Tur i Haven,» sagde Kandidaten. «Nu i
Høsttiden staar den i sin fuldeste Farvepragt. Det er med Blomsterne
som med Damerne. De er smukkest i Efteraaret.»

«Ja, jeg har mærket, at Kandidaten sværmer for fuldt udsprungne Roser.»

Ungdommen strømmede ud i Haven, Bondekonerne fulgte efter i en forlegen
Klump.

Amtmandinden, Præstefruen og Fru Verlund blev siddende alene i
Storstuen.

«Jeg vilde ønske, vi havde spist til Aftens, saa vi kunde komme hjem,»
sagde Amtmandinden. «Vi Embedsmænd er desværre nødt til at gaa i alle
mulige Selskaber for at være populære.»

«Ja, desværre,» sagde Præstefruen med Munden fuld af Kage.

«Inde i Hovedstaden kan man vælge sin Omgang,» sagde Fru Verlund. «Vi
omgaaes bare med fine Folk.»

«Jasaa, gjør De det?» sagde Amtmandinden koldt og maalte hende gjennem
sin Guldlorgnet.

Kandidat Finne og Frøken Londemann, der gik i Spidsen, dreiede af ved
en Sideallé og skilte sig fra Selskabet.

Lorenz stod i Havestudøren og saa efter dem.

»Nu gaar Finne ogsaa hen og forskruer Hovedet paa Gusta Londemann. Men
vent bare til iaften, saa skal jegFyrværkeri.

faa hende ned i Syrenlysthuset, og saa erklærer jeg hende min
Kjærlighed. Jeg tror nok, hun foretrækker en Godseier for en fattig
Kandidat.»

Han slentrede ned i Haven for at slutte sig til Selskabet.

Lille Anette sad paa en Bænk alene og morede sig med at sparke i
Sandet. Hun løftede smilende Hovedet, da Lorenz kom forbi; men han gik
ligegyldig videre. Hun drog et lidet Suk og begyndte paany at more sig
med at sparke i Sandet.

Kandidaten og Frøken Londemann gik ivrigt konverserende dybere og
dybere ind i Alléen. Hun holdt sin Kjole oppe med den ene Haand og
viste et Par kokette smaa blaa Silkestøvler.

Nu kunde Lorenz ikke se dem mere. De var gaaet ind i Parkanlægget ved
Enden af Haven.

VII. Fyrværkeri.

1 Spisestuen var dækket et langt Bord, der bugnede af alle mulige
Retter, og rundt omkring i de tilstødende Værelser stod Smaaborde med
hvide Duge og en Vinflaske midtpaa.

Amtmandinden og Præstefruen seilede først hen til Bordet for at forsyne
sig, efterfulgt af Fru Verlund, der hængte Amtmandinden i Skjørterne
som et tiaarsgammelt Pigebarn. Derefter kom nogle Fruer fra Byen samt
Frøknerne Binberg og Londemann. Madame Norderud havdeIO

megen Møie med de forlegne Bondekoner, først med at faa dem hen til
Bordet og siden med at faa dem til at forsyne sig, indtil endelig en
ældre Kvinde med graa Moustacher og flere Vorter i Ansigtet aabnede
Felttoget, hvorpaa de øvrige fulgte tappert efter.

Da Herrerne havde forsynet sig, anbragte de ældre sig ved det store
Bord, medens Ungdommen tog Plads ved Smaabordene. Herrerne gjorde
Tjeneste som Leietjenere, og gamle Gunhild og Tomine slæbte omkring med
store Stegefade, der tømtes i en fabelagtig Hast.

Dessertbordet var dækket i Storstuen og fremviste en Utallighed af
Kager, Geléer, Crémer, Buddinger og andre søde Ting. Champagnen drak
man dengang til Desserten og ikke til Stegen.

Præsten stillede sig i Døren til Storstuen og slog til Lyd. Gjæsterne
stimlede sammen og stod forventningsfulde og med Munden fuld af Kage og
balancerede med Champagneglassene paa sine Dessertassietter.

Det var Konfirmantens Skaal.

Præstefruen var rørt. Hun havde nu i de syvogtyve Aar, de havde været
gifte, hørt den samme Tale ved alle bedre Konfirmationer; men hun fandt
stadig nye Skjøn-heder i den, og ved enkelte Effektsteder saa hun sig
om med et talende Blik.

Madame Norderud var ogsaa rørt, og mere rørt vilde hun have været, hvis
hun ikke havde været saa optagen af de forlegne Bondekoner, hvilke hun
bogstavelig maatte slæbe til Dessertbordet, hvorfra de stadig
deserterede.

Efter Talen blev der en Pilegrimsvandring af alle Gjæsterne først hen
til Lorenz for at klinke med ham og siden hen til hans
Forældre.Fyrværkeri.

Kandidat Finne var Gusta Londemanns Kavallér. Han bragte hende rige
Portioner Kage og Is, der hurtig smeltede i hendes Læbers Glød.

Amtmanden holdt en Tale for Vært og Værtinde.

Pilegrimsgang og Klinkning.

Fru Verlund betroede Amtmandinden og Præstefruen, at begge Talerne var
saa søde.

Proprietæren takkede og udbragte en Skaal for Amtmanden og Præsten, der
gav denne enkle Familiefest en Glans ved sin Nærværelse.

Seminarist Vindahl haltede omkring og uddelte med en beskeden
Digtermine en Sang til Konfirmanten.

Gusta Londemann satte sig til Pianoet og akkompagnerede, og Selskabet
sang unisont falskt. Madame Norderuds Stemme hørtes over alle de
øvriges akkurat som i Kirken.

Jomfru Mikkelsen, der nu var færdig med sit Dagværk, stod sæbevasket og
stolt i Storstuedøren og betragtede sin Forlovede med Beundring.

Derpaa fulgte en hel Del Taler for en hel Del udmærkede Mænd og Kvinder
med en hel Del udmærkede Egenskaber. Det er ganske storartet, hvilken
Masse prægtige Mennesker man finder ved Desserten. Man skulde tro, at
baade Vært og Værtinde og alle deres Børn og den nærmeste Familie samt
Flertallet af Selskabet var kommen til denne syndige Verden før
Syndefaldet og ikke havde den mindste Delagtighed i den Brøde, Moder
Eva begik, da hun forspiste sig paa Desserten i Paradiset, saa
hæderlige og ædle og brave er de — den Aften.

Kandidat Finne og Frøknerne Londemann og Binberg stod fnisende i en
Krog og kritiserede Festsangen.

Dilling. VII. 7IO

Lorenz ærgrede sig over Finnes Kurmageri.

Champagnen var stegen Drengen til Hovedet og havde givet ham Mod. Han
maatte og skulde tale med Gusta iaften.

Heldigvis begyndte Pastoren paa en længere Tale for Lorenz's Lærere, de
Mænd, der saa smukt havde ledet hans første Skridt her i Verden, og
medens Finne listede sig paa Tæerne hen til Bordet efter et Glas,
listede Lorenz, sig hen til Frøkenen.

«Jeg maa tale et Øieblik med Dem,» hviskede han.

«Med mig?»

«Ja, det er noget vigtigt. Mød mig ude i Syrenlysthuset. Jeg maa tale
med Dem.»

«Det er umuligt at komme bort fra Finne.»

«Bed ham gaa ned i Parken og vente Dem der, saa narrer vi ham.»

«Skjælm,» sagde Gusta koket, «jeg skal forsøge.»

Da Skaalen var drukken, sneg Lorenz sig ud i Haven, og tog med bankende
Hjærte Plads i Lysthuset.

Det var allerede temmelig mørkt, ellers vilde det ikke have ydet stor
Skygge, da det kun bestod af nogle unge Buske, der var plantet i en
Rundkreds med en Aabning ud mod en stor Græsplæn med Blomsterrabatter,
som laa foran Verandaen.

Lorenz var saa optagen af sine ømme Følelser, at han ikke lagde Mærke
til nogle underlige hvide Gjenstande, der var opstillet midt paa
Plænen, hvor Flagstangen stod.

Strax efter saa han Finne komme gaaende ud gjennem den oplyste Veranda
og forsvinde i Retning af Parken.

Listen var altsaa lykkedes.Fyrværkeri.

Lidt senere stod Gusta Londemann paa Verandaen og legede ligesom
tankefuldt med Slyngplanterne. Hun havde kastet et Shawl om sine
Skuldre og holdt sit Slæb oppe med den ene Haand.

Bare nu ikke Frøknerne Binberg ogsaa skulde ud og lufte sig.

Nei heldigvis. Hun ser sig forsigtig om og iler skyndsomt hen til
Lysthuset.

«Lorenz, Lorenz, er du der?»

«Ja, kom nærmere!»

«Hvad vil du mig?»

«Aa, Frøken Londemann, Gusta, jeg — jeg har saa meget at sige Dem.»

Hans Hoved brændte. Luften var saa tung af Blomsterduft, og nu blev den
endnu tungere af den Parfumeduft, der udstrømmede fra hendes raslende
Silkekjole.

Det var den første parfumerede Silkekjole, der gav ham Hovedpine her i
Livet.

Desværre gives der mange parfumerede Silkekjoler og megen Hovedpine i
Verden.

Gusta tog Plads paa en liden Bænk ved hans Side.

«Sig mig saa, hvad der er i Veien, Lorenz. De er saa underlig
ophidset.»

Hun sagde uvilkaarligt De. Hun følte, at han ikke længere var nogen
Dreng.

Han greb hendes Haand.

«Der er ingenting andet i Veien, end at jeg elsker Dem, Gusta, at jeg
har elsket Dem, siden jeg var et Barn, da De første Gang gav mig et Kys
og en Rose, som jeg har presset, og at jeg altid vil elske Dem, Dem og
ingen anden.»IO

Begavet.

«Slip mig, Lorenz, De har drukket for megen Champagne.»

«Nei, Gusta, jeg er bare beruset af Kjærlighed til Dem. De skal blive
min, blive min Kone.»

«Lorenz, De er blot et Barn. Jeg er jo meget ældre end Dem.»

«Det gjør ingenting, jeg vil altid, altid elske Dem.»

«Men jeg er næsten forlovet.»

«Med Finne? Ja han er næsten forlovet med alle de Piger, han ser.»

«Lorenz, saadan taler man ikke om sin Lærer.»

«Nei, jeg vil heller ikke tale om ham. Jeg vil bare tale om Dem, Dem,
som jeg elsker høiere end mit Liv.»

Han sank paa Knæ ved hendes Fødder og bedækkede hendes Haand med Kys.

Saaledes gjorde jo altid Ridderen paa Scenen og i Romanerne.

«Lorenz, vær fornuftig, sæt Dem op paa Bænken igjen. Gjæsterne begynder
at komme ud paa Verandaen.»

Han satte sig atter hos hende.

«Vil De saa give mig et Kys, saadan som dengang, jeg var en liden Gut?»
sagde han og slog Armen om hendes Liv.

«Lorenz, der kommer nogen paa Plænen.»

«Det er bare Jens Kusk, som skal tage Flagget ned. Jeg kan se hans
Livréknapper.»

«Uf, slemme Dreng, lad mig være.»

Gusta gjorde kun svag Modstand. Hans Læber brændte allerede paa hendes
i et langt Kys.

I det samme lød der et stærkt Knald, og et rødt Lys-skjær bredte sig
over hele Plænen.Fyrværkeri.

Gjæsterne stormede ud i Haven, medens en Buket Raketter steg i Veiret
og dryssede Guldregn over Træerne.

Gusta og Lorenz sprang op med et Skrig og blev forfærdet staaende midt
i Lysthuset oplyste af den prægtigste røde bengalske Ild.

Finne, der var bleven træt af at vente nede i Parken, kom akkurat
tidsnok til Forestillingen.

Det var Madame Norderud, som vilde overraske sine Slægtninge med et
lidet Festfyrværkeri, og havde givet Jens Kusk Ordre til at sætte det
op under Souperen og antænde det efter Desserten.

Der lød Latter og Fnisen blandt Gjæsterne; men Gusta Londemann var en
Pige, der ikke tabte Kontenancen. «Knæl ned,» hviskede hun.IO

64 Begavet.

«Er De gal?»

«Knæl bare, siger jeg.»

Lorenz sank paa Knæ. Gusta stillede sig i en plastisk Attitude, tog
Rosenkransen af sine Lokker og satte den paa hans Hoved.

Stormende Applaus.

«Mere bengalsk Ild,» raabte hun leende. «Jens tændte for tidlig an.»

Præstefruen sendte Amtmandinden et spørgende Blik.

«Tror De, at den Scene var bestemt for Publikum?»

«Man kan ikke tro noget mere her i Verden,» sagde Amtmandinden og
rystede bedrøvet paa sine brune Cheniller og broncerede Vindruer.

«Det var et sødt Tableau,» sagde Fru Verlund.

«Nydeligt,» sagde Amtmandinden koldt.

«Det var rigtignok en Overraskelse,» sagde Amalie Binberg. «Vi vilde
sletikke være bleven saa forbausede, om det havde været Dem, Hr. Finne,
som havde spillet Hovedrollen i Tableauet; men han, det unge Menneske
—»

«Gusta Londemann er en Pige med Aandsnærværelse,» sagde Hilda Binberg
spidst.

«Hvad skulde det egentlig forestille?»

«Rimeligvis Kjærlighedens Gudinde, der bekranser den unge Mand,» sagde
Kandidaten.

«Den Rolle ligger udmærket for hende,» sagde Amalie. «Naar hun engang
faar en Mand, vil hun nok bekranse ham ogsaa.»

Kandidaten bed sig i Læben.

Gusta og Lorenz var traadt ud af Lysthuset og stod blandt de andre og
saa paa Slutningsnummeret, en Sol med kulørte Stjerner.Haardt Slag.

Strax efter brød Amtmandens og Præstens op, og de øvrige Gjæster tog
efterhaanden Farvel.

Der blev ikke Tale om nogen Dans efter Bordet. Ferdinand Verlund kom
rigtignok med et Forslag desangaa-ende; men Gusta Londemann vilde
endelig hjem, og Frøknerne Binberg skulde kjøre i Doktorens Vogn, saa
de maatte følge med. Finne var i daarligt Humør, og Lorenz var glad
over at komme i Ro paa sit Værelse.

Norderuds var blandt de sidste, som tog Afsked.

«Tusind Tak for al Hjælp,» sagde Fru Falk 'til Madamen. «Og først og
fremst Tak for det nydelige Fyrværkeri. Var det ogsaa dig, som havde
givet Idéen til Tableauet?»

«Nei, det var en Overraskelse, som Lorenz selv havde arrangeret,» sagde
Madamen tørt. «Du siger jo altid, han er saa begavet, og det har du
virkelig Ret i.»

Festen var sluttet, Lysene slukkede i Kronerne og Herskabet gaaet til
Sengs.

Inde i Kjøkkenet vaskede Tjenerne Glastøi og spiste Levningerne af
Desserten, og ude i Haven vandrede Seminarist Vindahl og Jomfru
Mikkelsen Arm i Arm og lagde Fremtidsplaner, medens Kandidat Finne i
Skjorteærmer hængte ud gjennem det aabne Vindu og fløjtede.

VIII. Haardt Slag.

Vinteren var gaaet.

Gangene i Haven var fulde af Snesjap, og paa den store Græsplæn, der
begyndte at grønnes, laa der endnu nogle hvide Klatter.

Ved Juletid havde Seminarist Vindahl hjemført Jomfru Mikkelsen som sin
Brud.

Brylluppet, der var meget smukt, stod paa Falkestad. Alle Proprietærens
Bekjendte havde givet smukke Presenter, og af Madame Norderud, der var
praktisk som sædvanlig, havde de Nygifte faaet Sengklæder.

Kandidat Finne var flyttet ind til Byen, hvor han leiede et Værelse og
levede af at være Gusta Londemanns Kjæreste. Forlovelsen var bleven
deklareret ved Nytaarstid, strax efter at han havde forladt Falkestad.

Madame Norderud havde bevirket hans Opsigelse, og det blev bestemt, at
Lorenz skulde sendes ind til Hovedstaden paa en Latinskole.

Fru Falk havde faaet Øinene op og begyndte at indse, at Kandidaten ikke
var den heldigste Lærer for hendes Søn.

Saasnart Finne var bleven uden Ansættelse, friede han til Frøken
Londemann officielt og fik hendes Ja.

Gusta var klog nok til ikke at lægge nogen Vægt paa Lorenz's
Børneforelskelse, og hun var glad over, at hendes Forlovelse med Finne
kunde bringe Tableauhistorien i Glemmebogen; thi til Trods for hendes
Aandsnærværelse havde Frøknerne Binberg og andre venlige Sjæle udlagt
Situationen i Syrenlysthuset paa en Maade, der kom Sandheden temmelig
nær.

Efter Forlovelsen drillede Finne hende imellem med Lorenz's Kjærlighed;
men saa fik han til Gjengjæld nogle velvillige Vink om den rødhaarede
Tomine, der bragte ham til Taushed.

Da Lorenz fik høre om Frøken Londemanns Forlovelse, gik han op paa sit
Værelse, tog den pressede Rose ud af en rosenrød Konvolut, hvori den
laa, og knuste den under sin Fod.Haardt Slag.

Han troede, han skulde faaet et Hjærtetilfælde eller noget lignende;
men da han fremdeles hverken manglede Søvn eller Appetit og ikke engang
følte Trang til at skrive Vers, trøstede han sig snart.

Hun var i Grunden sletikke saa deilig — altfor blond, næsten rødhaaret.

Han havde ikke meget at bestille i den Tid og læste Dickens's Romaner
og Erik Bøghs Digte og Viser.

En Dag, da Forældrene var borte, tog han Dukke-theatret frem fra
Krogen, støvede Kulisserne og Papirs-personalet af og stillede det op
paa dets gamle Plads i Storstuen, hvor han laasede Døren af og gav en
Forestilling for sig selv alene, akkurat som Kongen af Bayern.

Det var saa koldt derinde, at han var valen om Fingrene; men
efterhaanden spillede han sig varm.

Det var et satirisk Lystspil med Kandidat Finne og Gusta som
Hovedpersonerne og Pigerne som første, anden og tredie Elskerinde. Han
bedrog hende i de fire første Akter og maatte i femte gifte sig med
Maren Kokke, der pryglede ham, medens Gusta gik i et Frøkenkloster,
hvor hun slog sig paa Kaffedrikfældighed og Sladder.

Sujettet var ikke videre smagfuldt og Intrigen ikke fint lagt; men det
baade morede og trøstede ham saaledes in effigie at straffe de to
Forrædere, der havde knust hans første Elskovsdrøm.

Siden gav han flere saadanne Forestillinger, altid for lukkede Døre;
thi ingen maatte jo vide, at han, som nu var en voxen Kavallér,
befattede sig med saadanne Børnestreger.

Moderen saa nok, at Dukketheatret atter var kommen frem; men hun lod,
som om hun ikke mærkede det.

Dilling. VII. 858

Han gik jo der saa alene. Han maatte jo have noget at fordrive Tiden
med. Nu skulde han snart ind til Byen og studere, saa fik han
alvorligere Ting at tænke paa.

™ En mørk Foraarsdag sad Fruen alene i Dagligstuen. Lorenz havde laaset
sig inde med sit Dukketheater, og Proprietæren var i Byen.

Det regnede udenfor, og Fru Falk følte sig saa beklemt.

Det var naturligvis det triste Veir, der gjorde det. Hun var stadig saa
nervøs.

Hun hørte en Vogn komme. De var vist Proprietæren. Nu lød der Skridt i
Entréen, det var hans; men de var tungere end sædvanligt.

Døren blev reven op, og han vaklede ind og sank ned paa en Stol, han,
den store, stærke Mand, og hulkede som et Barn.

Hun reiste sig forskrækket.

«Hvad er det, Falk?»

«Jeg er ruineret,» stønnede han. «Alt er tabt. Grosserer Verlund er død
af et Slagtilfælde, hans Bo er fallit med en forfærdelig Underballance,
og jeg staar som Kautionist for flere Tusinder, foruden hvad jeg ellers
skylder bort. Jeg troede netop nu, at han skulde kunne hjælpe mig, og
saa drager han mig hovedkulds ned i Ulykken.»

Fru Falk stod bleg og rystende.

«Altsaa er Ulykken dog kommen. Jeg har længe ventet den. Bær den nu som
en Mand, jeg skal bære den som en Kvinde.»

Hun ledede ham hen til Sofaen, ståk en Pude under hans Hoved og tørrede
den kolde Sved af hans Pande.)70

«Se saa, lig nu stille,» sagde hun og klappede ham som et lidet Barn.
«Jeg tager bort en Stund, men bliver ikke saa længe.»

«Hvor skal du hen?»

«Til din Søster.»

«Hun er saa haard.»

«Hun har et godt Hjærte, og hun er den eneste, der kan hjælpe og raade
os.»

Hun kastede en Kaabe paa sig og bankede paa Døren til Storstuen, idet
hun gik.

«Lorenz, gaa ind til din Fader. Han trænger til at have dig hos sig.»

Familien Norderud sad sammen i Dagligstuen.

Det var et stort, lavt Værelse med Bjælker under Taget og oliemalede
Vægge. De lyse Birketræes Møbler havde hjemmevævet grønt Betræk, og der
laa hjemmevævede Tæpper paa Gulvet. De låve Vinduer stod fulde af
Potteblomster, og paa Væggene hang der nogle mindre gode bibelske
Billeder i Mahogny Rammer. Alt var tarveligt og bondeagtigt, men
propert og solid.

Madamen strikkede paa en tyklægget graa Uldstrømpe, Proprietæren røgte
af en sølvbeslagen Merskums Pibe, og Anette sad ved Vinduet med sit
Hækletøi.

«Moder, Tante Falk kommer gaaende nede paa Veien.»

«Gaaende og i dette Veir! Da er der noget Galt paafærde.»

Hun ilede ud i Forstuen og mødte Fru Falk, der kom bleg og dryppende af
Regn.

«Herregud, Beate, hvad er der dog iveien? Og saa vaad, som du er,
Stakkel. Martine, Martine, skynd dig at koge noget Kaffe, god
Kaffe!»Haardt Slag.

Og hun hjalp venlig Kaaben af sin Svigerinde, klappede hende paa
Skulderen og førte hende ind i Stuen.

«Se saa, sæt dig nu her i Sofaen og lad mig nu høre alt. Anette, du kan
gjerne gaa ind paa dit Kammer.»

Anette tog stille sit Arbeide og gik.

«Det er Pengeaffærer, ikke sandt? Fallit?»

«Ak ja. Grosserer Verlund er død og Boet Konkurs.»

Og saa fortalte hun, hvad der var passeret.

Madame Norderud sad en Stund i Tanker.

«Norderud, du maa kjøbe Gaarden?«

«Hvilken Gaard?»

«Herregud, Norderud, vær nu ikke saa dum. Falkestad naturligvis.»

«Hvad skal vi med den? Vi har jo en Gaard i Forveien.»

«Vi flytter did. Her paa Norderud er alt saa gammelt og forfaldent, at
det er godt at faa et ordentligt Hus at bo i, og hvis Anette engang
faar en Mand, og det faar hun nok, saa kan vi reparere vor gamle Rede
og flytte hid igjen. Vor Familieeiendom skal ikke under
AuKtionsham-meren og i fremmede Hænder, saalænge Ragnhild Falk lever og
har saavidt under Hænderne, som jeg har. Græd ikke, Beate, alt kan
blive godt endnu.»

«Gud velsigne dig, Ragnhild, du er altid saa fornuftig og god, naar
Hjælpen trænges.»

«Hidindtil har 1 ikke trængt saa meget til mig, og forhaabentlig kan I
ogsaa hjælpe eder i Fremtiden. 1 er jo unge og raske begge to. Der
bliver nok saa meget tilovers, at I kan begynde en liden Handel inde i
Kristiania, saa kommer I bort fra al Selskabeligheden her. Kanske min
Broder kan blive en god Kjøbmand; til Landmand62

har han aldrig duet. Saa kan du ogsaa have Tilsyn med Lorenz. Skulde
han været derinde alene og studeret og indbildt sig, at han skulde
blive Godseier, var han rimeligvis bleven en Døgenigt. Nu kan han
muligens blive et ordentligt Menneske. Naa, der har vi Martine med
Kaffeen. Tag nu en ordentlig Kop. Det varmer.»

Fru Falk maatte smile gjennem Taarerne.

En saadan Modtagelse varmede ogsaa.

«Norderud, tag Karjolen og kjør op til Lensmanden strax.»

«I dette Veir?»

«Ole Daniel!»

«Naa ja, ja. Jeg skal bare røge min Pibe ud.»

«Og naar du har hvilet dig lidt, Beate, kjører jeg dig hjem til min
Broder. Han trænger nok til at have os hos sig.»

En Stund efter kjørte Fru Falk og Madame Norderud tilbage til Falkestad
i Norderuds gamle Gig.

Fru Falk var ikke flot kjørende; men hun kjørte tryg; thi Madame
Norderud holdt selv Tømmerne i sin stærke Haand.

IX. Store Forandringer.

I en af Smaagaderne i Kristiania laa et fireetages Hjørnehus med to
Butikker nedenunder.

Over Døren til Hjørnebutikken stod der:

Ifoans dfalfe,

üf ebevarebanöel.Store Forandringer.

Længere henne bar den mindre Butik Skildtet:

Magdalene IDerlunö, Xærreös = og øarnbanöel.

Fru Verlund stod derinde bag Disken liden og tyk med sit blanke sorte
Haar klistret i Tunger ned over Tindingerne og sine tykke Gulddobber i
Ørene og klædt i en gammel sort Silkekjole.

Udenfor Døren stansede en Pige med en Barnevogn, hvori der laa en
buttet Unge, som tyggede paa en Benring. En buttet, velklædt Kone
traadte ind i Butikken.

«Goddag, Fru Verlund.»

«Goddag, Fru Vindahl, er De ude og spadserer med Deres Lille? Hvad
heder han?»

«Gaston,» sagde Fru Georgine Vindahl, født Mikkelsen, og udtalte det
franske Navn med en temmelig bred norsk Accent.

«Det var et fint Navn.»

«Ja, jeg har læst det i en fransk Roman. Jeg skulde kjøbe lidt
Strømpegarn. Naa, hvorledes gaar Handelen, Fru Verlund?»

«Jo Tak, rigtig godt, og jeg trænger ogsaa til at tjene noget; thi
Ferdinand bruger saa mange Penge.»

«Han er fremdeles i Frankrig?»

«Ja, nu har han snart været der i et Aar. Ser De, da Verlund var død,
og jeg havde faaet bragt Affærerne lidt i Orden og saa, at den lille
Handel, jeg havde begyndt med, gik saa godt, syntes jeg, det var Synd,
at Gutten skulde gaa her hjemme, og saa lod jeg ham reise ned til Paris
for at lære Sproget, og det er en dyr Historie, kan64

De tro. Han betaler over hundrede Francs om Maaneden bare for
Lektionerne. Han læser med en fin Dame, for han paastaar, man lærer
bedst af Damerne, og det kan nok være rimeligt. Alt, hvad jeg kan
skrabe sammen, gaar til ham. Selv bruger jeg næsten ingenting, ikke
engang noget til Klæder, for jeg har saamange gamle Silkekjoler, jeg
slider op.»

«Og De bor her ogsaa?»

«Ja, jeg har en Stue bag Butikken, og saa sover jeg i Kjøkkenet. Her
skal De se.»

Hun aabnede Døren til sin Dagligstue.

Det var et mørkt Rum ud til Gaarden, overfyldt med en hel Del kostbare,
men ramponerede Møbler, Levninger af svunden Herlighed.

«Her er nydelig møbleret, men lidt trist.»

«Jeg er her jo aldrig undtagen om Aftenen, og da er jeg saa træt, at
jeg strax gaar i Seng. Men naar Ferdinand kommer hjem og har faaet en
god Post, og det faar han nok, nu han er saa dygtig i Sprog, saa skal
vi leie os en Leilighed ovenpaa ligesom Falks og faa det hyggelig.»

«Ja, Falks bor meget pent.»

«Fru Falk kan jo selv se til sit Hus. Hun har jo en Mand, som passer
Forretningen.»

«Hun vilde saa gjerne hjælpe sin Mand i Butikken; men det faar hun ikke
Lov til. Hun er jo ogsaa for fin og svag til at staa der nede i
Ostelugten og veie Flæsk.»

«Lorenz bliver vist en flink Gut.»

«Udmærket,» sagde Fru Vindahl. «Han var jo saa begavet, allerede da han
var liden. Da spillede han de nydeligste Stykker paa sit Dukketheater.
Nu skal hanStore Forandringer.

blive Student i Sommer og er svært med i Russemøderne. Han skriver
saadanne morsomme Viser og Sange og holder Taler.»

«Ja, Gudskelov, vi har dog Glæde af vore Sønner baade Fru Falk og. jeg,
om vi end har havt megen Sorg her i Verden.»

Unge Vindahl brølede udenfor.

«Nei, den Lina, den Lina. Nu staar hun og sladrer med en anden Pige og
lader Barnet kaste sin Benring i Rendestenen. Farvel, Fru Verlund, hils
Fru Falk. Jeg har ikke Tid til at gaa derop idag.»

«Farvel, Fru Vindahl.»

Falks havde sin Leilighed ovenpaa.

I et temmelig rummeligt Dagligværelse stod de forgyldte antikke Møbler
fra Storstuen paa Falkestad. De var maaske vel store og tunge for et
almindeligt Byværelse; men baade Møblerne og den store Lysekrone gav
Stuen et elegant Præg. Lorenz sad ved et Skrivebord i Hjørnet. Han var
bleven et Par Aar ældre, men var ikke stort forandret. Trækkene havde
faaet lidt mere Fasthed, og en begyndende Moustache havde lagt en fin
Skygge under Næsen.

Det ringede. Lorenz lukkede op.

Begge Frøknerne Binberg i straalende Toiletter.

«Goddag, Goddag, Lorenz. Er din Moder hjemme?»

«Nu skal jeg hente hende. Vær saa god at gaa ind saalænge.»

«Her er jo nydeligt,» sagde Amalie, da de var komne indenfor. «Her ser
jo sletikke fattigt ud.»

«Aldeles ikke.»

1 det samme traadte Fru Falk ind.

Dilling, vri. 966

Begavet.

Heller ikke hun var meget forandret.

De smukke graagrønne Øine var maaske mere melankolske og Ansigtet noget
blegere end før, ellers var hun lige fin, spinkel og net klædt som i
sine Velmagtsdage.

«Goddag, søde Beate, hvorledes har du det? Herregud, der er skeet store
Forandringer i de sidste Par Aar, som vi ikke har seet hverandre; men
det glæder os dog, at du bor saa smukt. Det var rigtignok vanskeligt at
finde denne Gade. Vi er jo bare vant til at komme i de bedre Gader; men
jeg sagde til Hilda, at det vilde være baade Synd og Skam, om vi var i
Kristiania og ikke hilste paa dig. Nu kan det netop være godt for dig
at se, at dine gamle Venner ikke glemmer dig.»

«Det var meget smukt af Dere at komme,» sagde Fru Falk lidt koldt.

«Hjemme i Byen vrøvler de jo saa meget, og der sagde de, at det var saa
smaat for Eder,» sagde Hilda og rettede paa sin Pariserhat foran et
Speil.

«Vi har Gudskelov ikke trængt til nogen af vore gamle Venner og haaber
ogsaa at blive fri for det.»

«Ja, det er saamen det bedste,» sagde Amalie og glattede et Par
Atlaskes Sløifer paa Overkjolen.

«Er der intet Nyt hjemmefra?»

«Du ved vel, at Kandidat Finne og Gusta er gifte?»

«Nei.»

«Jo, og den gamle Doktor døde en Maaneds Tid efter Brylluppet. Ikke det
mindste Formue efter ham, bare det lille Hus og Indboet. Der forregnede
Finne sig. Gud ved, hvad de skal leve af, og Finne er saa slem til at
drikke. Han ligger nede paa Hotellet hele Dagen.»

«Det var jo sørgeligt.»Store Forandringer.

«Ja, man hører saa lidet glædeligt her i Verden,» sagde Amalie.

«Hvor blev Lorenz af?» spurgte Hilda. «Han er inde paa sit Værelse og
læser.» «Alle siger, at han er saa lovende. Du skal se, Beate, at han
bliver en stor Digter. Tænk, saa faar du se hans

Navn i Aviserne. Jeg glemmer ikke, da Fader var død. Da stod der et
saadant nydeligt lidet Stykke om Begravelsen i «Tilskueren». Vi har
klippet det ud og gjemmer det.»

«Nu skal han først se at faa sin Examen; siden faar han tænke paa, hvad
han skal blive.»

«Han er jo saa ung endnu. Og din Mand, hvorledes finder han sig i sin
nye Stilling?»68

Begavet.

«Han arbeider og stræver fra Morgen til Aften. Han har blot en liden
Gut til Hjælp.»

«Stakkel. Ja, Verden giver mange tunge Stød.»

«Men nu maa vi gaa,» sagde Hilda. «Vi staar og opholder dig midt i
Middagen. Farvel.»

«Farvel.»

«Farvel, kjære Beate,» sagde Amalie. «Vi vilde saa gjerne invitere dig
til at komme hjem og bade en Uges Tid i Sommer; men vi har desværre saa
liden Plads.»

«Tak, jeg vilde heller ikke reise fra mit Hus.»

«Nei, oprigtig talt vilde det heller ikke være morsomt at komme hjem
til vor lille Sladderby under saadanne Forholde for dig. Farvel,
Farvel, hils din Mand og din Søn.»

«Tak. Farvel!»

«Hun er lige stolt, som hun altid har været,» sagde Hilda, da de var
komne udenfor. «Og ikke et eneste Ord sagde hun om vore nye Kjoler. Jeg
troede, det kunde moret hende at se dem; men hun vilde naturligvis ikke
unde os den Glæde at sige, de var smukke.»

«Aa, Folk er saa underlige her i Verden,» sagde Amalie med et Suk.

Fru Falk drog lettet Veiret, da de var gaaet.

En Stund efter kom Falk op til Middag.

Han var temmelig forandret. Ryggen var bøiet, Haaret graat, og han saa
træt ud.

«Du har jo havt Visit af Frøknerne Binberg?»

«Ja. De var saa venlige og deltagende, at jeg havde Lyst til at kaste
dem nedover Trapperne.» Han sukkede.

«Man maa finde sig i saa meget, naar man er fattig.»

«Du lider mest derunder. Det gjør mig saa ondt at se dig staa dernede i
den usunde Butik hele Dagen,Store Forandringer.

medens jeg har det som en Dronning heroppe. Du kunde lade mig hjælpe
dig lidt.»

«Din Helbred taaler ikke det Liv dernede.»

«End din?»

«Jeg er stor og stærk. Jeg taaler det nok.»

«Men hvis du skulde blive syg eller falde bort, saa maatte jeg ogsaa
taale det. Da var det bedre, jeg var vant til det. Vi har intet andet
at leve af, og Lorenz maa jo frem i Verden. Der vil gaa mange Aar,
inden han kan fortjene sit Brød.»

«Tys, der kommer han. Lad os ikke tale mere derom. Med Guds Hjælp skal
jeg nok leve og arbeide for eder begge.»

Efter Middagen stod Lorenz alene i Stuen og gik hen og aabnede et
Vindu.

«Fader kunde gjerne tage det fedtede Forklæde af heroppe i Værelserne,»
sagde han. «Her lugter jo Gammelost over hele Huset.»

Han kastede sig i en forgyldt Lænestol og tændte en fin Cigar.

Moderen holdt paa at vaske op ude i Kjøkkenet, og nede i den kvalme
Butik stod Faderen duknakket og solgte harskt Flæsk.80

Begavet.

X. Sørgefest.

Det var ved Nytaarstid.

Sneen havde bredt et tykt Tæppe over alle Gravene og laa blændende hvid
og glitrede i Solskinnet.

Dørene til Kapellet stod aabne. Paa begge Sider var der plantet store
Granbuske, og der var huggen Granbar strøet foran Indgangen.

Sortklædte Tjenestepiger og et Par livrerede Tjenere kom bærende med
Kranse, indpakkede i Servietter og tykke Uldtæpper; men det var saa
koldt, at Blomsterne frøs, saasnart de kom i Luften, og store, prægtige
Cailaer krympede sig sammen og hang gulbrune og visne imellem det
Grønne.

Midt paa Gulvet i Kapellet stod Kisten, bedækket med Kranse og
Buketter, medens nogle sørgeklædte Damer stadig fæstede nye paa.

Madame Norderud stod stiv og alvorlig, men fattet som sædvanlig henne
ved et lidet Bord paa den ene Side af Kisten, tog Visitkortene af
Kransene og leverede hver af Pigerne en Konvolut med et sortkantet
Kort, hvorpaa der var trykt:

Hjærtelig Tak for Deltagelsen.

Beate Falk.Sørgefest.

Paa den første Bænk oppe ved Kisten sad Fru Falk samt Fruerne Verlund
og Vindahl, alle tre sortklædte. Fru Falk holdt næsten hele Tiden
Lommetørklædet for Ansigtet og hulkede. De andre to Damer græd stille
og klappede hende trøstende paa Skuldren.

Lorenz sad ved hendes Side bleg og alvorlig. Han var elegant selv i sin
Sorg med fine sorte Handsker og en ny Studenterhue, hvis lange
Silkekvast hang ned paa den ene Side som en tung sort Fjæder.

Han tænkte, tænkte saa meget, medens han sad der i Kapellet ved sin
Faders Kiste. Han saa ham tydelig, den høie, stærke Mand, der Dag for
Dag blev mere duknakket, og hvis Trin i Trapperne ned til Butikken blev
tungere og tungere, indtil han tilsidst ikke mere formaaede at gaa
derned. Da maatte Moderen gaa i Stedet. Det var saa koldt, saa
bitterlig koldt dernede, og hendes fine Hænder blev tykke og røde; men
hun maatte jo passe Forretningen, og den Syge passede hun ogsaa. Hvert
Øieblik var hun oppe for at se, om han manglede noget. Og naar hun saa
om Aftenen havde lukket og kom op træt og udmattet, saa — vaagede hun
om Natten.

Og Lorenz, hvad gjorde han? Ingenting. Stort andet havde han ikke
gjort, siden han blev Student. I Begyndelsen af hans Studentertid,
saalænge Faderen endnu var rask, skulde han jo hvile ud efter Examen.
Saa gik han hele Dagen og drev paa Gaderne, og om Aftenen var han i
Studentersamfundet. Han hørte allerede til Koryfæerne deroppe. Han
havde jo skrevet en udmærket Russesang og holdt flere Taler, og nu før
Jul skulde der være Theater-forestilling. Han havde lovet at skrive en
Prolog og skulde spille en Rolle i et af Stykkerne.72

Begavet.

Men saa blev Faderen syg. Det var kjedeligt, meget kjedeligt. Nu maatte
han være inde den meste Tid af Dagen og kom ikke mere i Samfundet om
Aftenen.

Han sad i Stuen og forsøgte at læse lidt og skrive lidt; men det vilde
ikke gaa. Imellem saa han ind til Faderen, gav ham Vand og Medicin og
rettede lidt paa hans Hovedpude. Det var alt, hvad han kunde gjøre; men
Faderen var taknemlig og betragtede Sønnen med det kjærligste Blik. Saa
kom Julemorgen, og medens Klokkerne ringede til Froprædiken, hvilede
hans Blik for sidste Gang kjærligt paa Hustru og Søn, og Øiet lukkede
sig for bestandig.

Lorenz saa det endnu, medens han sad der ved sin Moders Side i
Kapellet. Nu var han hendes eneste Støtte, og nu skulde han ogsaa
begynde at arbeide, forat hun snart kunde blive fri for at staa dernede
i den fæle Butik.

Klokkerne begyndte at ringe og nogle af Følget at komme.

Lorenz glattede paa sine Handsker og rettede paa Studenterhuen. Det var
dog ganske interessant saaledes at spille Hovedrollen i et Sørgedrama,
at gaa lige efter Kisten ved Siden af Præsten og staa nede ved Graven
og trykke hele Følget i Haanden.

Bare der vilde komme mange af hans Studenterkammerater, saa Toget kunde
blive langt!

Jo, der var mange. Kapellet fyldtes efterhaanden.

Vindahl haltede sagte omkring og uddelte en Sang trykt paa sortrandet
Papir, Organisten spillede Salmemelodien, og Waisenhusgutterne sang
for, og derpaa holdt Præsten Talen.Dilling. VII.

Begavet.

Det var vist en meget god Tale; men Lorenz hørte ikke stort af den. Han
kunde ikke holde Tankerne samlet. Han tænkte paa saa meget, saa
vanvittig meget.

Slutningssalmen var sungen, de faste Bærere med luvslidte høie Hatte
løftede Kisten, og saa satte det dystre Tog sig i Bevægelse nedad de
solbeskinnede hvide Veie, medens Sneen knitrede under Fødderne paa
Processionen.

Høitideligheden var forbi.

Lorenz og hans Moder samt Hr. Norderud og Madamen satte sig ind i en
lukket Vogn, en Luxus, som de ikke havde tilladt sig, siden de var paa
Falkestad.

Derhjemme i Leiligheden var en liden tarvelig Middag. Foruden Familien
var der ingen andre end Vindahls og Fru Verlund.

Fru Vindahl var ude i Kjøkkenet og lavede Maden til, og da hun siden
satte sig til Bordet med en liden Sodmoustache under Næsen, kunde
Lorenz ikke andet end tænke sig tilbage til Falkestad i den Tid, da hun
som Jomfru Mikkelsen var forlovet med Seminaristen. Noget andet, som
mindede derom, var det ogsaa, at Tomine vartede op. Nu, da Fru Falk
stadig skulde staa i Butikken, trængte hun til en Pige, og da Tomine
var ledig, vilde hun gjerne tiltræde sin gamle Tjeneste.

Efter Bordet gik Vindahls hjem for at se til den lille Gaston, der ikke
var rask, og Fru Verlund trak sig tilbage til sin Butik. Hun havde
netop faaet Brev fra Ferdinand, der ventedes hjem i næste Maaned.
Forretningen gik mindre godt, saa hun ikke havde Raad til at holde ham
længere dernede, og nu syntes hun ogsaa, han maatte have lært Sproget.

Lorenz var gaaet ind paa sit Værelse, og i en Lænestol tog Ole Daniel
Norderud sig sin Middagslur.Sørgefest.

Fru Falk og Madame Norderud sad sammen henne ved Vinduet.

Madame Norderuds Øine faldt tilfældigvis paa Fru Falks røde Hænder.

«Du ser paa mine Hænder, Ragnhild. De er ikke saa hvide nu, som dengang
jeg gik paa Falkestad og skar Blomster med Havehandsker paa.»

«Man kan ikke hele Livet gaa med Silkehandsker paa og skjære Blomster,»
sagde Madamen. «Jeg holder mere af dig, som du nu er»

«Det har været en tung Tid.»

«En trist Julemorgen, Beate.»

«Det var godt, at Hans døde Julemorgen, saa slåp jeg at gaa i Butikken
og havde Helligdagene til at hvile ud og græde ud i.»

«Og hvad skal der blive af Lorenz?»

«Nu skal han for Alvor begynde at læse.»

«For Alvor, ja gid det var saa vel. Blot han ogsaa for Alvor vilde
lægge bort dette Skriveri ogsaa.»

«Det kan han ikke. Han gjør allerede saa megen Lykke inden
Studenterverdenen med sine Arbeider, og alle siger, at han er saa
begavet.»

«Aa, man kan ikke leve af at være begavet.»

«Han kan blive Forfatter.»

«Jo, det er en prægtig Levevei her i Norge. Nei, lad ham tage sin
juridiske Examen og komme ind i et af Departementerne eller blive
Embedsmand. Det er dog en fast, ordentlig Stilling og meget bedre end
at gaa omkring og være Geni hele sit Liv. Jeg har kjendt et Par
saadanne Stykker. Det er det værste Pak, som findes.»76

Begavet.

«Nu er du for stræng. Der kan være brave Mennesker blandt dem ogsaa;
men naar jeg skal være oprigtig, vilde jeg helst ønske, at Lorenz lagde
Forfatterskabet paa Hylden. Det er vanskeligt at drive det til noget
ordentligt i den Retning.»

«Anette og jeg taler saa tidt om ham. Hun tager altid hans Parti.»

«Det er pent af hende. Hun er vel bleven en stor Pige?

«Ja, og dygtig ogsaa. Nu, naar Far og jeg er borte, styrer hun hele
Huset.»

Norderuds skulde reise hjem med Aftentoget. Lorenz og Fru Falk fulgte
dem paa Jernbanen, og siden gik Moder og Søn Arm i Arm hjem.

Sneen laa dyb i Gaderne, og det var tungt at gaa og bidende koldt; men
inde i deres Stue var der varmt og hyggeligt.

Tomine havde lagt Kongerøgelse paa Kakkelovnen og tændt et Par Lamper,
og i det stærke Lys straalede de forgyldte Møbler og Lysekronens
Prismer som ved en Fest.

Det var jo ogsaa en Fest, en Sørgefest.

De var begge saa smukke og elegante, som de stod der, han i
Selskabsdragt og hun i et smagfuldt Sørgetoilette med et Stenkulssmykke
om Halsen og en Coiffure af sorte Perler, der glitrede i Lampelyset.

«Nu er vi alene, ganske alene,» sagde hun og strøg med Haanden over
hans mørke' Haar.

«Vi hjælper os saa godt alene, Mor. Vi har jo vort smukke Hjem, hvor
alt er saa lunt og varmt, lyst og straalende.»

«Men hvis nu du skulde blive alene, ganske alene, Gutten min, saa er
jeg bange for, at du ikke kunde hjælpe dig, og saa ramlede Hjemmet
sammen.»Debut.

«Du skal ikke forlade mig saa snart, Mor. Du skal leve med mig, til jeg
bliver stor og berømt, saa jeg netop kan skaffe dig et hyggeligt Hjem.
Godnat, Mor.»

Hun kyssede ham paa Panden.

«Godnat, Lorenz, sov godt og drøm behagelig. Drømmene tilhører
Ungdommen.»

Han gik ind paa sit Værelse.

Hun blev siddende en Stund i Tanker.

Saa reiste hun sig, tog sine Perlesmykker af og begyndte at slukke
Lamperne.

Festen var forbi. Det havde rigtignok været en Sørge-fest, men en Fest
alligevel.

Det havde været en Helligdag, paa hvilken hun havde faaet Lov til at
hvile ud og græde ud.

Imorgen skulde hun ikke engang faa Lov til at sørge i Fred. Hun skulde
paany begynde paa sin triste Hverdagskamp, Kampen for sin Søns Fremtid.

XI. Debut.

Alle fem Gaskroner var tændt i Studentersamfundets store Sal, og paa
Gulvet stod der flere Rader Bænke, fyldte med Damer.

Der skulde være Theaterforestilling med Adgang for Akademici med Damer
og Bekjendte, og Damerne udgjorde Pluraliteten. Det er ingenting, de
finder morsommere end at se Studenterne spille. Da tør de more sig og
le ret af Hjærtens Grund; ellers er Kristianiapublikummet ikke88

Begavet.

noget taknemmeligt Publikum. Det ser helst, hvad der ikke er godt ved
et Stykke.

1 de to trange Garderobeværelser bag Scenen gik den ene i Veien for den
anden og skjændtes om Sminke, forlorne Moustacher og Vat.
Studenterskuespillere kan aldrig faa Vat nok. Elskerinden skal have
Masser til Tournure og Barm, Elskeren til Ben og Komikeren til Mave.

Primadonnaen, Henrik Meydling, gik omkring fuldt paaklædt i en slæbende
rød Kalikos Kjole og røgte paa en lang Pibe og skjændte over, at
Frisøren ikke kom med hans Paryk, medens Ingenuen, en ung Rus, sad i
Underskjørt og lod sig snøre af Pyntekonen, Madame Veide.

«Sid stille, Pedersen.»

«Men De kildrer mig i Siden, Madam Veide.»

«Det hjælper ikke, Pedersen, De skal ved Gud være smalere. Det bliver
min Skam, om De kommer ind paa Scenen saa tyk om Livet som en Øltønde.
Se saa, reis Dem nu op, saa skal De faa en liden Hovedpude bagpaa. Jeg
tog den med, for Direktionen er jo saa skrækkelig sparsom med Vat. Løft
nu Skjørterne op, saa jeg kan faa bundet den fast.»

«Det skal jeg nok selv gjøre,» sagde Pedersen og gik bly hen i en Krog.

«Men gjør det ordentlig, Pedersen.»

Komikeren ståk Hovedet ind ad Døren.

«Gaa din Vei, Bilskau. Vi vil ikke have Herrer her inde i Damernes
Paaklædningsværelse.»

«Hvor er Falk? Jeg vil have mere Punsch.»

«Du er jo allerede fuld, dit Bæst.»

«Tror du, jeg kan spille, naar jeg er ædru? Kik, kik,» sagde han og
ståk Pedersen i Siden.Debut.

«Lad hende være, Bilskau,» sagde Madame Veide. «De ser jo, at hun er en
anstændig Pige.» «Falk, Falk!» lød der fra Sideværelset. Falk kom ned
fra den lille Trappe, der førte op til Scenen.

«Hvad er dog paafærde?» «Vi har ikke mere Tørsminke.»

«Jeg maa have en Bayer og et Par Stykker Smørrebrød.» «Frisøren maa ved
Gud komme ind til os Damer. Vi skal ind i første Scene.»

«Jeg spiller ikke, dersom jeg ikke faar en Toddy.»8o

«I gjør mig aldeles ør i Hovedet. Jeg kan da ikke sørge for alting.»

«Ikke det? Du er jo baade Direktør og Forfatter.»

«Jeg har nok med min Rolle.»

«Falk, Falk, vi har ikke flere Knappenaal.»

«Nu kommer jeg, nu kommer jeg. Vær bare rolige, saa skal I faa alt,
hvad I vil.»

Han gav nogle Ordre og gik atter op paa Scenen for at se gjennem
Kikhullet i Tæppet.

Nu var Salen næsten fuld.

Der sad Fru Falk med nedslagne Øine og legede forlegen med sit Program.
Hun følte, at der var flere, som lorgnetterede hende. Hun var jo Moder
til Stykkets Forfatter. Ved Siden af hende sad Fru Verlund i sin
violette Silkekjole, den samme, hun havde havt paa ved hans
Konfirmation. Nu var Kjolen lidt falmet, og det var hun ogsaa, stakkels
Kone. Ferdinand stod for Enden af Bænken og lorgnetterede Damerne. Han
var kommen fra Paris igaar. Lorenz havde endnu ikke faaet talt med ham.
Han bar et straalende høirødt Slips og var udenlandsk, noget luvslidt
klædt. Hans Ansigt var endnu smukt, men lidt oppustet, og Lorenz kom
uvilkaarlig til at tænke paa Finne, første Gang han kom til Falkestad.
Men der sad jo ogsaa Finne — hvor han var bleven graahaaret — og ved
hans Side Fruen. Det var skrækkeligt, saa Gusta Londemann var bleven
svær! Langt tilbage i Salen sad Vindahl og Fruen. De var ogsaa komne
for at se Lorenz's Debut.

Musikken spillede Ouverturen. Han trak sig tilbage mellem Kulisserne.
Tæppet skulde gaa op.

Stykket begyndte med en Scene mellem Meydling og Pedersen, begge som
Damer. Publikum var i brilliantDebut.

Humør, og da Pedersen, der stod bly og uskyldig i hvid Kjole, aabnede
Munden og sagde et Par Basreplikker, brød den første Lattersalve løs.

Meydling gik, Frøken Pedersen havde en liden Monolog, saa kom Lorenz
Falk ind. Han spillede Laps. Den Rolle laa udmærket for ham, og han fik
livlig Applaus baade som Forfatter og Skuespiller. Han havde en
Kjær-lighedsscene med Ingenuen, og hun hvilede ømt mod hans Bryst med
Ryggen til Publikum. Pludselig blev hun saa mærkværdig flad bagtil. Der
blev en stærk Fnisen. Hun gjorde et Par Skridt. En stormende Latter
rungede gjennem Salen. Der laa Madame Veides Hovedpude midt paa Scenen.
Pedersen saa et Øieblik forfærdet paa sin tabte «Queu» — Tournuren var
dengang ikke opfunden, -— bøiede sig hurtig ned, tog den under Armen og
styrtede ud.

Publikum lo ikke mere, det brølede af Henrykkelse, og da Lorenz saa kom
med Replikken «Hun ligner ranke Gran paa Fjeldets Top», vilde Jubelen
ikke tage nogen Ende.

Publikum var kommen i Aande strax i Begyndelsen, Latter og Applaus
fulgte Stykket helt igjennem, og dets Lykke var gjort.

Pedersen fik Broderparten af Bifaldet. Da han havde sin første nye
Entré med vel fastbunden Queu, flk han en Modtagelse som en Kristina
Nilsson.

Den eneste, der græmmede sig over Ulykken, var Madame Veide. Hun sad
grædende i Garderoben og sagde, at Skammen var hendes, og lovede høit
og hellig, at saalænge hun levede, skulde Pedersen aldrig mere faa Lov
at binde sit Bagparti selv.

Forestillingen var forbi, og Lorenz var gjentagende Gange bleven
fremkaldt.

Begavet.

Nu begyndte Publikum at strømme ud. Kun nogle Studenter og nogle af
Skuespillernes nærmeste Bekjendte blev tilbage og stod og ventede i
Klynger paa Aktørerne,, der kom ned i sine Kostumer. «Damerne» gjorde
naturligvis megen Lykke og var Gjenstand for en temmelig nær-gaaende
Kurtis.

Lorenz havde heller ikke klædt sig om. Han havde bare taget den store
forlorne Moustache af og stod i sit Lapsekostume, der klædte ham godt,
og modtog Gratulationer fra alle Kanter. Han var jo Aftenens Helt.

Fru Falk stod ved sin Søns Side, medens Glæden havde bragt en fin Rødme
i hendes Kinder.

Den festlig oplyste Sal, dette straalende Publikum, der i jublende
Bravoraab kaldte paa hendes Søns Navn, disse Komplimenter og disse
varme Haandtryk, alt forekom hende som en smuk Drøm.

Det var nu ud paa Høsten og snart et Aar, siden hendes Mand døde, og
denne Aften var et Solglimt i hendes, triste Tilværelse.

Finne banede sig Vei frem til Lorenz og trykkede-hans Haand.

«Gratulerer, min Ven. Naa, det glæder mig, at jeg har Ære af min gamle
Elev. Men du maa hilse paa min Kone, din første Kjærlighed. Er hun ikke
sød, hvad? Du kan takke mig for, at jeg tog hende fra dig. Det skulde
været nydeligt at have havt hende som din Forlovede her i Aften og
kysset hende efter Forestillingen,» tilføiede han sagtere.

Lorenz trykkede forlegen Gustas Haand. Han skammede-sig over, at denne
fede Dame med det røde Haar og Ansigtet fuldt af Filipenser havde været
hans Ungdoms IdeaLDebut.

«Vi maa komme oftere sammen,» fortsatte Finne. «Vi er nu ogsaa flyttet
herind til Hovedstaden. Gusta holder Pensionat, men har ingen
Pensionærer, og jeg giver Timer i Sprog, men har ingen Elever. Paa den
Maade, forstaar du, slaar vi os udmærket igjennem. Se der har vi jo
lutter gamle Bekjendte. Goddag, Goddag, Fru Vindahl, hvorledes lever
De?»

Fru Vindahl hilste rødmende paa sin gamle Flamme.

«Nu er det vel paa Tide at komme hjem,» sagde Fru Falk.

«Lorenz bliver naturligvis her en Stund,» sagde Finne. «Efter
Forestillingen er der altid Fest. Jeg deltager som din gamle Ven og
Lærer.»

«Men, Finne, jeg kan dog ikke gaa alene hjem,» sagde hans Kone.

«Du følger med Selskabet til Torvet, og der kan du tage en Vogn. Den
unge Hr. Verlund følger naturligvis Damerne. De er jo desværre ikke
Akademikus, saa disse hellige Haller er lukkede for Dem. Kom nu,
Lorenz, saa gaar vi ned i Restaurationen og drikker Dus. Farvel, mine
Damer og Herrer.»

Dermed førte han Lorenz bort.

Ferdinand saa mindre tilfreds ud, medens han fulgte sin Moder og Fru
Falk. Fru Finne slog Følge med Vindahls.

Ved Porten tog han Afsked.

«Skal du gaa ud nu, Ferdinand?»

«Blot en liden Tur og trække lidt frisk Luft. Veiret «r saa godt. Jeg
er ikke vant til at gaa saa tidlig i Seng.»

«Bliv ikke forlænge ude, Ferdinand.»

«Passiar.»84

Begavet.

Saa gik de to Mødre ind alene.

«Det bliver vel bedst at gaa i Seng,» sagde Fru Verlund med et Suk.

«Ja, det bliver vel saa,» sagde Fru Falk med et Suk.

«Godnat, Fru Falk.»

«Godnat, Fru Verlund.»

Fru Falk faldt i en urolig Slummer og vaagnede ofte. Hun hørte Klokken
slaa 12, 1, 2 og 3, og endnu var Lorenz ikke kommen hjem.

Endelig lød der tunge Trin i Trapperne. Han var ikke alene, der var
nogen med ham.

Hun hørte ham pusle ude i Spisekammeret og kastede hurtig nogle Klæder
paa sig og gik derud.

«Hvad er det, Lorenz?»

«Jeg skulde bare have fat i en halv Bayer. Det er til Finne.»

«Er han med? Du kan sige ham, at vi holder ingen Restauration her. Vis
ham ud øieblikkelig, ellers skal jeg gjøre det, og gaa ind og læg dig.»

«Jeg er ikke drukken, Mor.»

«Du er heller ikke ædru.»

«Mor!»

«Gaa ind, siger jeg.»

De graagrønne Øine skjød et skarpt Lyn. Saaledes-havde han ikke seet
hende før.

Han taug og gik.

«Det tænkte jeg nok,» sagde Finne, «at vi ikke fik noget 01.
Fruentimmerne gjør altid Vrøvl. Gusta er akkurat ligedan. Naa, vi faar
bøie os for Overmagten. Godnat, Godnat. Det var en ualmindelig heldig
Debut.»Mødre.

«Ja, alle er enig i, at det var en ualmindelig heldig Debut,» tænkte
Lorenz, medens han klædte sig af.

Han drak to Glas Vand og gik i Seng med Hovedpine.

XII. Mødre.

Sent en Aften henved Juletid sad Fru Falk i sin Stue og syede. Hun
havde for længe siden lukket Butikken, men vilde ikke gaa i Seng, før
Lorenz kom hjem.

1 de Par Maaneder, som var forløbne, siden hans Stykke gjorde saadan
Lykke, havde han stadig været ude hver Aften.

Snart var der Theaterforestillinger, Prøver og Direktions-møder i
Studentersamfundet, snart var der Bazarer og snart Baller og private
Selskaber.

Den unge Forfatter, der var saa begavet, der kunde skrive saa kvikt,
spille saa udmærket Komedie og synge Kupletter og Viser saa morsomt,
var en yndet Gjæst overalt og meget søgt, altfor meget søgt, tænkte Fru
Falk i sit stille Sind; men hun kunde jo heller ikke sige noget om det
Liv, han førte.

Han drak sig aldrig drukken og søgte ikke slet Selskab, og alle
Mennesker priste hende saa lykkelig, fordi hun havde en saa begavet
Søn.

Velgjørende fornemme Bazarfruer, der kjendte ham fra Kommitéer, kom og
kjøbte Smør hos hende, og unge Damer, der sværmede for ham fra
Studenterkomedierne, gjorde sig Ærinder i Butikken bare for at se
Lorenz Falks Moder.86

Begavet.

Og Examenslæsningen? Den gik det desværre smaat med, og der var lange
Udsigter til, at han kunde tænke paa at fortjene noget. Derimod brugte
han ikke saa lidet.

Fru Falk saa sukkende paa Uhret. Den var henved tolv.

Det ringede sagte paa Entréklokken. Hun aabnede, Fru Verlund traadte
ind.

«Jeg saa, det lyste hos Dem, Fru Falk, og saa vilde jeg gjerne sidde og
passiare lidt, hvis det ikke generer Dem. De venter vel paa Lorenz og
jeg paa Ferdinand.»

«Ja, de er slemme til at være ude om Aftenen begge to.»

«Det kan gaa an med Deres Søn, han er jo stadig ude i pene Selskaber;
men jeg er bange for Ferdinand. Han gaar og driver hele Dagen og søger
Plads; men naar han kommer hjem om Aftenen, har han imellem lidt i
Hovedet, ikke meget, Fru Falk, det forsikrer jeg Dem, og saa er han
aldrig uartig eller brutal, det er der jo saa mange, som er; men han
gaar altid stille i Seng. Og saa taknemmelig, som han er for hver
Skilling, han faar. I Dag fik han ti Kroner til Forskud hos en
Fæstemand, som skulde skaffe ham en Post. Saa tog han mig saa kjærlig
om Halsen og kyssede mig. Han er ikke ond, men bare lidt letsindig, og
naar han nu faar Plads, saa skal De se, at alt bliver godt. Lidt Sorg
maa man have af Børnene en Gang imellem, men saa har man ogsaa Glæde af
dem.»

Fru Falk sukkede.

1 det samme ringede det stærkt paa Portklokken.

Fru Verlund sprang op.

«Det er vist Ferdinand, som har glemt sin Port-nøgel.»Mødre.

Hun løb ned og aabnede. Der stod en Politibetjent udenfor.

«Kan De sige mig, hvor Fru Verlund bor?» «Det er mig. Aa Gud, min Søn —
Ferdinand — han har vel ikke gjort noget galt?»

«Nei, men — han er meget syg — han ligger paa en Restauration i en af
Smaagaderne, om De vil gaa med.» «Nu kommer jeg øieblikkelig.»

Hun fik i Hast Tøiet paa og fulgte ham. De stansede foran et gammelt
Hus med låve Vinduer. Klokken var over tolv, saa det var lukket; men
der var Lys indenfor, og Politibetjenten bankede paa.

Et ældre Fruentimmer med nedtraadte Sko og Frisure som en Hottentot
lukkede op. De kom ind i et stort Værelse med slidte Smaaborde og
Træstole rundt omkring og en indeklemt Lugt af Brændevin og gammel
Tobaksrøg.

«Hvor er min Søn?» spurgte Fru Verlund med skjæl-vende Stemme.88

Begavet.

«Han er derinde.»

«Er han meget syg?»

«Men, kjære Frue, han er jo død.» «Død!»

Fru Verlund støttede sig vaklende mod et Bord. Øinene stod stirrende,
Munden hang slåp ned. Hun vilde saa gjerne græde; men hun kunde ikke.
Endelig sagde hun dumpt og tonløst:

«Var han drukken?»

«Nei, hvor kan Fruen tro det. Han kom bare ind for at tage sig et Glas
01, han havde saamen ikke nydt nogen Ting, det kunde man godt se, han
var saa ædru, saa det var en Fornøielse.»

Han havde siddet der og sviret fra Morgenstunden; men det turde hun jo
ikke sige, saa Politibetjenten hørte det, og saa var det jo Synd at
lade hans pene Moder vide det.

«Saa han var aldeles ædru?»

«Ligesaa ædru, som jeg er.»

«Gudskelov, saa er det vel et Hjærteslag, han er død af. Han er
naturligvis bleven syg, idet han er gaaet forbi. Han pleiede vel aldrig
at komme her ellers?»

«Aldrig.»

«Er det derinde, han ligger?»

«Ja, men Fruen kan jo nok forstaa, jeg ikke kan have ham liggende her i
Nat. Der bor et Bybud i Gaarden, og jeg har talt med ham, saa han har
sin Dragkjærre i Beredskab.»

«Tak. Ja, det er bedst at faa ham hjem, medens det er mørkt, saa ingen
ser ham.»

Hun gik alene derind.Mødre.

Der faldt en klam Støvregn udenfor. Gaslygterne stod og blafrede søvnig
ligesom i Taage, og der laa et tyndt Lag smudsigt Snesjap paa Gaderne.

Bybudet gik tungt og krumrygget og skjød med Besvær Kjærren foran sig.
Der laa et gammelt Hestedækken under og en forreven Presenning ovenpaa.
Det var Ferdinand Verlunds Ligklæde.

Moderen gik bagefter Vognen, tungt og krumbøiet og ligesom i Søvne.

Politibetjenten og Hottentotfruentimmeret stod paa Trappen og saa efter
dem.

«Der bliver vel ikke noget Forhør?»

«Nei, naturligvis.»

«Gudskelov. Kanske Politibetjenten skulde have Lyst til en liden Toddy
i dette fugtige Veir? Jeg skal saamen ogsaa selv låve mig en liden
Draabe for at friske mig op. Jeg blev saa altereret. Det er kjedeligt,
naar saadant noget passerer i et ordentligt Hus.»

Begge gik ind, og Bybudet skjød videre med sit tunge Læs og forsvandt i
Taagen.

Lorenz stod og famlede med Portnøglen. Da han vendte Hovedet, stod Fru
Verlund lige bag ham.

«Godaften, Fru Verlund. Er De ude saa sent?»

«Ja, jeg har — hentet Ferdinand.»

«Ferdinand?»

«Han ligger — der — paa Vognen — død.»

«Store Gud, hvad siger De! Lad — lad mig hjælpe Dem.»

De bar ham ind gjennem Butikken og lagde ham paa Sofaen i Stuen.

Da Lorenz kom op til sin Moder, sad hun fremdeles og syede. Han var
bleg og kastede sig rystende om hendes Hals.

Dilling. VII. 1290

Begavet.

«Aa, Mor, det er skrækkeligt.»

Saa fortalte han det passerede.

«Og du tror, han har drukket sig ihjel?» spurgte hun.

«Ja, han var saa slem i den senere Tid til at drikke, at jeg ikke vilde
have noget Selskab med ham. Han vilde trække mig med paa nogle billige
Kneiper, for der fik man mere for Pengene, sagde han. Jeg traf ham
imorges. Da viste han mig ti Kroner og sagde, at nu vilde han have sig
en Generalsvir.»

Hun løftede Hovedet.

«Lorenz — du — du maa aldrig gjøre mig en saadan Sorg. Det vilde dræbe
mig.»

«Men Mor —»

«Selskabslivet er et farligt Liv, Gutten min. Ferdinand begyndte jo
ogsaa paa den Maade. Tænk, om du skulde ende saaledes.»

«Nei, Mor, det kan du være rolig for. Men skal vi ikke gaa ned og se
til hende et Øieblik?»

«Jo, lad os det.»

Lampen kastede et mat Lys over det store låve Værelse, der var
overfyldt med de ramponerede Møbler.

Paa en Sofa med falmet grønt Fløielsbetræk laa Ferdinand udstrakt i sit
Pariserkostume med det pralende røde Slips og syntes at sove. Det
smukke Ansigt var ikke stort blegere end sædvanligt, og det mørke Haar
var omhyggelig redt. Moderen sad ved hans Hoved med Hænderne foldede
over sin tyndslidte Silkekjole og rokkede frem og tilbage med Hovedet,
saa de tykke Guld-dobber dinglede i Ørene, medens hun aandsfraværende
stirrede ud i Luften. Hun vendte Hovedet lidt, da de traadte ind.Mødre.

«Ja, det er sandt, det er virkelig sandt, Fru Falk. Han er død min Gut,
død netop nu, da han skulde have faaet en Plads og hjulpet sin Moder en
Smule. Det hele forekommer mig som en slem Drøm; men det er jo sandt
alligevel. Aa, bare, bare jeg kunde faa græde lidt.»

«Er der intet, vi kan gjøre for Dem?»

«Nei Tak, ikke iaften. Jeg tror, det er bedst, at Ferdinand og jeg faar
være alene nu. Det bliver ikke saa længe, jeg faar beholde ham hos mig.
Saa sidder jeg her ved hans Seng, som da han var liden, og saa maaske
jeg kan komme til at græde lidt. Det er det eneste, jeg ønsker.»

«Ja, saa Godnat da, Fru Verlund.»

«Fru Falk I»

«Ja.»

«Han var ikke drukken iaften. Nei, ikke det mindste, og det er jeg saa
glad over. Han blev syg paa Gaden, og saa gik han derind — paa — paa
Restaurationen for at hvile sig. Han kom der aldrig ellers — aldrig!
Det sagde Konen der paa — paa Restaurationen, og det er jeg saa glad
over.»

Fru Falk klappede hende sagte paa hendes blanke sorte Haar.

«Han er smuk, min Gut, ikke sandt? Og saa god som han var. Kan De
huske, jeg fortalte, hvor kjærlig han kyssede mig imorges, før han gik.
Det er jeg saa glad over.»

Hun havde for Øieblikket saa megen Sorg, at hun trøstede sig med, at
hun ialfald havde det at være glad over.

Da Lorenz sagde Godnat til sin Moder, fæstede hun sit taarefyldte Blik
saa underlig paa ham. Han syntes, han læste noget bebreidende deri.92

Begavet.

Men han havde jo intet at bebreide sig?

Han var rigtignok længe ude om Aftenen; men han drak sig jo aldrig
drukken. Han læste rigtignok ikke — men saa skrev han jo, og han tjente
rigtignok ingenting; men det gjorde jo Moder — for hun arbeidede, og
det gjorde ikke han.

Det gjør jo alle Forældre, til Børnene kan forsørge sig selv, og saa
forsørger de ikke Forældrene.

Men det vilde han gjøre. Aa, Mor skulde faa det saa godt, naar han blev
— berømt. Dermed sov han ind.

Fru Falk laa længe vaagen og tænkte paa Ferdinand. Saa slem var hendes
Søn dog ikke, saa det kunde hun være glad over.

Fattigfolk og Mødre er nøisomme. De glæder sig ved lidet.

XIII. Landgangen trækkes ind.

Han havde faaet en stor Opmuntring, den største Opmuntring, som man i
Norge giver en ung «lovende» Forfatter. Han havde faaet 400 Kroner i
Reisestipendium.

Lorenz skulde ud og reise.

Han havde taget Andenexamen og var treogtyve Aar og Cand. philos, og
lod være at kjøbe juridiske Bøger. Han var altfor begavet til at
studere videre. Det sagde alle Mennesker, selv et Par af Professorerne,
og da maatte han jo tro det.

«Der er en hel Del begavede Mennesker, som aldrig bliver noget andet
her i Verden end philosofike Kandidater og begavede,» sagde Madame
Norderud.Landgangen trækkes ind.

93

Fru Falk tænkte noget lignende i sit stille Sind; men hvad kunde det
nytte? Lorenz havde jo faaet Reisestipendium. Det kunde jo kun benyttes
til at reise for, altsaa maatte han reise; men der maatte naturligvis
skaffes flere Penge tilveie.

Saa flk han istand Studenterforestillinger paa et af Theatrene. Der var
fuldt Hus og stormende Bifald, og han tjente et Par tusind Kroner. Det
hjalp paa Kassen, han blev godt ekviperet, og Dagen til Afreisen blev
bestemt.

Det var den sidste Aften, Lorenz var hjemme.

En stor Kuffert stod midt paa Gulvet, og paa Stolene laa der nystrøgne
Skjorter, Strømper, et Par nye Dragter og et Kabinetsportræt af Fru
Falk i udskaaren Træramme.

Lorenz sad og ordnede sine Anbefalingsbreve, Fru Falk pakkede ind, og
Fru Verlund saa til.

Hun var bleven mager og rynket, og det blanke, sorte Haar havde faaet
flere graa Stænk.

Hun førte stadig Lommetørklædet til Øinene og græd.

«Herregud, hvor dette minder mig om Ferdinand. Saaledes gik jeg ogsaa
og pakkede ind til ham. Nu er det over et Aar, siden han døde. Tror De
ikke, Fru Falk, at jeg nu kan kaste Sorgen? Ja, Dragten mener jeg.
Sorgen faar jeg nok altid beholde.»

«Jo, det kan De vist godt, Fru Verlund.»

«Jeg skal sige Dem, jeg maa tage min brune Silkekjole i Brug. Denne
hænger næsten ikke mere sammen, og jeg har ikke Raad til at kjøbe mig
nogen ny sort Kjole. Alt, hvad jeg kan skrabe sammen, gaar til at
betale Ferdinands Gjæld! Der kommer stadig nye Regninger fra Frankrige.
Det er kostbart at leve i Udlandet, Lorenz.»94

Begavet.

Fru Falk skulde netop lægge en Skjorte ned. Der faldt et Par Taarer paa
Indfældingen.

Lorenz saa det og sænkede Hovedet. Gud ved, hvad Fru Verlund ogsaa
skulde deroppe iaften og stadig sidde og minde om sin Søn? Han lignede
jo sletikke Ferdinand uden deri, at han skulde reise udenlands, og det
er der jo saa mange, der gjør, og han reiste ikke for sin Moders Penge.
Han havde jo selv fortjent dem.

Heldigvis kom Vindahls i det samme. Den forhenværende Jomfru Mikkelsen
havde forandret sig meget til sin Fordel. Han var ikke længere bleg og
lasket, men buttet og rødmusset.

De sad og passiarede en Stund, til Kufferten var pakket. Da Fru Falk
dreiede Laasen om og sukkende gav Nøglen til Lorenz, reiste de sig for
at gaa.

Vindahl haltede hen til Lorenz, trykkede hans Haand og sagde:

«Jeg skal hjælpe din Moder, saa godt jeg kan, medens du er borte, og
skulde der komme noget paa, skal jeg øie-blikkelig skrive.»

«Jeg vil haabe, der ikke sker noget galt.»

«Man kan aldrig vide det. Din Moder er svag og udslidt af det tunge
Arbeide, som hun ikke er vant til, og Sorgen har ogsaa bidraget sit til
at knække hende; men hun har en stærk Villie og holder sig oppe. Hun er
af dem, der gaar, til hun falder.»

Lorenz følte sig saa beklemt under Brystet.

Han burde ikke lade hende gaa, til hun faldt. Men det vilde han heller
ikke. Naar han nu bare —

«Godnat, Lorenz,» sagde Fru Verlund. «Lev vel, og lykkelig Reise. Jeg
kommer ikke ned til DampskibetLandgangen trækkes ind.

imorgen. Jeg er altfor daarlig klædt, og saa er jeg bange for, at jeg
kom til at tænke altfor meget paa Ferdinand.»

Lorenz laa længe vaagen den Aften, og lyse Fremtidsbilleder fyldte hans
Sind. Det solvarme Syden laa for hans Blik i Fantasiens Glød. Paris
vinkede ham, Paris, Verdensstaden, med sine lange Boulevarder, sine
pragtfulde Slotte og sine deilige Kvinder. Men midt i al denne
Herlighed steg der stadig et nyt Billede frem for hans Sjæl, et dystert
Billede. Det var Ferdinand Verlunds blege Skikkelse, der laa udstrakt
paa Sofaen med lukkede Øine, og ved hans Side sad Moderen i sin lurvede
sorte Silkekjole og rokkede med Hovedet, saa Gulddobberne dinglede i
Ørene.

Han vendte sig i Sengen og forsøgte at tænke paa noget andet; men
Billedet stod der fremdeles saa tydelig, saa fotografisk tydelig.

Endelig faldt han i en urolig Slummer.

Dampskibet laa færdigt til Afreisen.

Lorenz gik omkring paa Bryggen i et elegant Reise-kostume og tog Farvel
med sine Bekjendte.

Der var mange af hans Venner tilstede og Familierne Vindahl og Finne.

Fru Gusta Finne, født Londemann, havde en stor Blomsterbuket, som hun
overrakte Lorenz med et koket Smil. Han takkede hende med tvungen
Venlighed. Hun saa altfor utilgivelig ilde ud, som hun stod der i den
triste, graa Morgendæmring, fed og rødhaaret med Ansigtet fuldt af
Filipenser. Og saa Manden ved hendes Side! Han havde vist ikke sovet
rigtig ud efter den sidste Nats Rus; thi han var væmmelig kvabset og
forsuffen.

Det ringede tredie Gang.96

Begavet.

Lorenz kyssede sin Moder og sprang ombord.

Broen var afkastet, nu gik det ud i den vide Verden. Han havde brændt
sine Skibe, opgivet sine Studier, Livets Alvor skulde begynde. Nu
skulde det vise sig, om den Begavelse, han havde koketteret saa meget
med, duede til noget andet end til at skrive Studenterfarcer og gjøre
en heldig Figur paa en Dilettantscene.

I denne Stund havde han imidlertid ikke nogen Tanke for Øieblikkets
Alvor. Han var blot glad, glad over at komme ud og se sig om

Rigtignok følte han sig lidt beklemt, naar han betragtede sin Moder.

Hun stod der fin, bleg og sørgeklædt som altid og forsøgte at smile,
medens Taarerne randt ned ad hendes Kinder.

Hun tænkte, at hun maaske burde være stolt og glad; men alligevel var
hun saa bedrøvet, saa bitterlig bedrøvet. Hun var saa bange for,
hvorledes han vilde komme tilbage.Pariserliv.

Skulde hun maaske opleve at faa ham hjem som Ferdinand Verlund,
fordærvet paa Legeme og Sjæl?

Dernede i Syden er Lasten saa farlig; thi den er saa smuk.

Nu blev Landgangen trukken ind, og Dampskibet lettede.

Lorenz svingede med Hatten, medens Fru Falk flk dobbelt Brug for sit
Lommetørklæde. Hun skulde vifte med det, og hun skulde tørre Taarerne
bort.

Dampskibet fjernede sig mere og mere. Nu stod hun alene. Hun vilde saa
gjerne have trykket ham til sit Bryst og bedt ham om ikke at forlade
hende; men nu var det for sent.

Landgangen var jo trukken ind.

Fru Falk ønskede i dette Øieblik, at hun havde havt en Søn, der ikke
havde været saa begavet.

XIV. Pariserliv.

Værelset var i et Hotel garni paa en af Boulevarderne. Det var møbleret
med låve, polstrede Parisermøbler, og paa Kamingesimsen stod den
uundgaaelige «Garniture», to Kandelabre og et Uhr, der findes i ethvert
fransk Rum, lige fra Hertugindens Salon til Portnerens Lukaf.

1 en Lænestol laa en ung Mand udstrakt. Ansigtet var blegt og lidt
træt, Haaret var efter sidste Mode redt ned i Panden og afskaaret, og
under den store, men velformede Næse laa en fin, lidt rødlig Moustache
vixet i Spidserne med ungarsk Pomade.

Han var fuldstændig selskabsklædt med hvidt Slips, men havde kastet paa
sig en liden Morgenjakke af brunt Fløiel, foret med gult Atlask og
sammenholdt foran med tykke gule Silkesnorer.

Lorenz Falk reiste sig og aabnede en af Balkondørene.

Det øsregnede udenfor.

«Jo, det er et dejligt Maiveir, og saa koldt som det er her i det varme
Syden.»

I det samme aabnedes Døren, og en ung Løitnant traadte ind.

«Godaften, Mr. Falk. Skal De ud?»

«Ja, det er Madame de Pontjoies Modtagelsesaften. Hun bliver saa
fornærmet, naar man ikke kommer til hende.»

«Det var kjedeligt. Jeg tænkte, vi skulde gaaet sammen paa Valentino
iaften. Clarisse kommer og henter mig.«

«Nei, min kjære Mr. Vibertin, det er aldeles umuligt. Jeg har desuden
ingen Penge.»

«Og jeg, som netop vilde laane nogle Francs af Dem.»

Løitnant Vibertin purrede ærgerlig op i sit sorte krøllede Haar.

«Jeg havde lovet Clarisse en Souper iaften. Hun sidder og arbeider med
sine Blomster hele Dagen. Hun har flere end en Gang hjulpet mig, naar
jeg var i Forlegenhed.»

«Det gjør mig meget ondt; men jeg har ikke en Sou. Jeg har skrevet til
min Moder efter Penge. Jeg har brugt altfor mange i Vinter.»

«De er kommen meget med i Salonerne, og De har moret Dem meget sammen
med Colombe.»

«Hun blev mig for kostbar, jeg har brudt med hende.»-Pariserliv.

«Virkelig?»

«Ja. Jeg er desuden forelsket.»

«Ah!»

«I en ung, smuk og elskværdig Pige.»

«Mademoiselle Angélique de Pontjoie?»

«Netop.»

«Stakkels Ven, kjender De hendes Medgift?»

«Nei.»

«Men det gjør jeg. Renterne strækker knapt til hendes Toiletter om
Aaret.»

«Jeg har heller ikke tænkt paa at gifte mig med hende strax.»

«Nei, skal jeg gifte mig, vil jeg gjøre et rigt Parti. Ellers har jeg
Clarisse. Det er en god og forstandig Pige.»

Det bankede paa Døren.

En høi, smuk ældre Dame ståk Hovedet ind ad Døren.

«Jeg hørte af Portneren, at min Søn var her. Faar man Lov at komme
ind?»

«Med Fornøielse,» sagde Lorenz og bød hende en Lænestol.

«Du har vel ikke været oppe paa mit Værelse, Mama?»

«Nei, min Dreng.»

«Det er ogsaa saa besværligt med de mange Trapper. Vi sidder bedre her,
om Mr. Falk tillader det. Det er forresten uventet at se dig her paa
denne Tid.»

«Jeg har spist til Middag hos en Veninde i Nærheden, og jeg troede, det
glædede dig til enhver Tid at se din Moder,» sagde hun let bebreidende.
«Vi maa imidlertid gaa op paa dit Værelse. Jeg har noget at tale med
dig om.»

«Saa skal jeg gaa op og se, om det er i Orden.»100

«Det behøves ikke,» sagde hun koldt. «Jeg følger med det samme. Farvel,
Mr. Falk.»

«Farvel, Madame.»

Mr. Vibertin vendte sig i Døren og gav Lorenz et Vink.

Han forstod det og gik ned til Portneren og bad ham vise Clarisse op
til ham, hvis hun kom.

Lorenz sad en Stund i Tanker, tændte en Cigaret og pustede Røgen ud i
Ringe.

Madame Vibertin traadte atter ind. Hun havde tabt sin ene Handske paa
Gulvet.

Da hun gik, fulgte Lorenz hende ned ad Trapperne.

Idet hun vilde gaa ud gjennem Korridoren ved sin Søns Arm, streifede
hendes Fløielskaabe næsten en ung Pige, der havde trykket sig op til
Væggen og saa paa hende.

Det var Clarisse.

Den lille Fleuriste havde et ganske smukt, men ordinært Ansigt, og var
net og mørkt klædt.

Hun stod og krammede sine Handsker og bed Tænderne sammen for ikke at
græde, medens hendes Bryst gik voldsomt op og ned.

Madame Vibertin betragtede hende med et skarpt Blik. Mr. Vibertin gik
kold og rolig ved sin Moders Side. Lorenz slog Øinene ned.

Da Madame Vibertin havde vendt hende Ryggen, styrtede Clarisse heftig
op ad Trapperne.

«Hvem var den unge Pige?» spurgte Madame Vibertin.

«Jeg kjendte hende ikke,» sagde hendes Søn. «Her i Hotellet kommer og
gaar der saa mange Mennesker.»

Han aabnede Vogndøren.

«Godnat, Mama.»

«Godnat, min Søn.»Pariserliv.

Clarisse stod midt paa Gulvet i Lorenz's Værelse, da de kom op.

Hun kastede sig hulkende om Vibertins Hals.

«Hvor hun var smuk, din Moder. Jeg havde saadan Lyst til at kysse
hende, og i Stedet maatte jeg staa som en Forbryderske og slaa Øinene
ned. Og dog har jeg ikke forbrudt mig med andet, end at jeg har elsket
dig. Charles, jeg vil være din Kone.»

Hun greb ham haardt i Armen.

«Du er gal,» sagde han rolig.

Hun sank grædende ned i en Stol.

«Se saa, vær nu fornuftig. Nu skal jeg gaa ned og faa en Flaske
Champagne hos Værten, saa bliver vi i lidt bedre Humør. De behøver jo
ikke at gaa i Soiréen før Klokken ti,» sagde han til Lorenz.

«Jeg er sulten,» sagde Clarisse.

«Der bliver ingen Souper iaften. Jeg har ikke Penge.»

Han gik og kom strax efter tilbage med Vinen.

Champagnen blev drukket; men Stemningen blev ikke mere belivet.

Clarisse græd, Vibertin var gnaven, og Lorenz sad i Tanker og rørte
knapt sit Glas.

Han skammede sig over det Liv, han førte. Var det derfor, han havde
faaet Stipendium, for at drive om paa Kaféer og Baller i Selskab med
Demimondedamer og Grisetter, eller til en Afvexling gaa i Soiréer i den
fornemme Verden til langt paa Nat og siden sove til Middagen?

Var det denne Reise, der skulde virke forfriskende paa hans Sjæl som en
Badereise paa Patienten, som skulde aabne nye Vuer for hans Blik og
give ham nye friske Indtryk, som han siden skulde sætte ned paa
Papiret?Pariserliv. IOI

Papiret? Ja, det laa endnu ubeskrevet og rent paa hans Skrivebord. Han
havde saa ofte foresat sig at begynde paa et Arbeide, skrive et rigtig
stort Theaterstykke fuldt af Effekt; men han havde ingen Idéer.

Han var bleven sløv og enerveret. Det var enkelte Gange, han foragtede
sig selv; men han havde ikke Aands-kraft nok til at rive sig løs.

Og nu var ogsaa hans Kapital sluppen op. Han skulde begynde at leve af
de Penge, hans Moder saa surt erhvervede.

Hvor han dog var ussel og letsindig! Lige saa letsindig som de Elskende
der, som drak Champagne paa Kredit og ikke havde Penge til Aftensmad.

Vibertin og Clarisse reiste sig for at gaa.

«Det er bedst, vi skilles,» sagde Løitnanten. «Vi er alle tre alt andet
end elskværdige. Og jeg, som netop havde glædet mig til at faa en
rigtig gemytlig Aften. Det var ogsaa kjedeligt, at Moder skulde komme.
Jeg saa paa hendes bebreidende Blik, at hun anede Uraad. Nu, Godnat. Vi
vil ikke opholde Dem længere. Mor Dem godt i Soiréen.»

De gik, og Lorenz kastede sin gule Silkejakke af og trak i Livkjolen.

Da han skulde tage sine Handsker, faldt hans Øie paa et Kabinetsportræt
i udskaaren Ramme, der stod paa Bordet.

Det var Billedet af hans Moder. Ansigtsudtrykket var mildt; men det
forekom ham, at der var noget bebreidende i hendes Blik.

Han sukkede, idet han trak sin Ulster paa. Saa slog han Kraven op over
Ørene, ståk Hænderne i Lommen og gik ud i Regnen. Salonerne vinkede
ham.104

XV. Fransk Parfume.

Der var røde Silkepapirsskjærme over Moderatørlam-perne, og Lænestolene
stod i en Halvkreds om Kaminen.

Madame de Pontjoie præsiderede i en stor Fauteuil. Hun var en svær
Dame, pudret i Ansigtet som en Møllerkusk, og bar et stort Toilette af
rødbrun Fløiel med gule Blonder og gule Plumer paa Haaret.

Bag hendes Stol stod Monsieur de Pontjoie, der som alle franske
Ægtemænd spillede en underordnet Rolle i Salonen, hvor han optraadte
som sin Hustrues opvartende Kavallér for at bruge et mildt Udtryk.
Forresten blev «Anatole» snarere benyttet som Leietjener eller Bybud og
sendt i alle mulige og umulige Ærinder.

Han var en spinkel Mand med et rynket, gult Ansigt og en liden
struttende sort Moustache.'

Rundt om Monsieur og Madame var Selskabet grupperet.

Der var et Par Fruer med nogle giftefærdige Døtre, en Baronesse —
saadanne gjør altid saa godt i en Salon — samt en literær Dame med kort
afklippet Haar og Briller. Desuden var der en svensk Sangerinde, Malin
Jonsson, en høi, blond, nordisk Skjønhed, der laa i Paris for at
uddanne sig; thi svenske Sangerinder er saa moderne.

Madame de Pontjoie havde en Svaghed for Kunstnere og literære
Personligheder, allerhelst naar de var Udlændinge. Derfor havde hun
ogsaa gjennem Frøken Jonsson faaet fat i Lorenz Falk til at pryde sin
Salon, og en Pryd var han ogsaa med sit distingverede Ydre.

De mandlige Medlemmer af Selskabet var to ældre Herrer med Ordensbaand
i Knaphullet og «<ie» foran sitFransk Parfume.

Navn samt et Par unge Fættere, rigtig nette Mennesker, der gjerne vilde
give sig Mine af at være blaserede.

Gjennem en Portiére, der var trukken tilside, saa man ind i Spisestuen,
hvor Mademoiselle Angélique syslede ved Thebordet, og længere inde
skimtede man Madames Boudoir med lysgraa Møbler og Etagérer fulde af
Nips.

«Velkommen,» raabte Madame, da Lorenz traadte ind. «Det var smukt af
Dem, Monsieur Falk, at se herud i dette slemme Veir. Anatole, bring
Monsieur Falk en Stol.»

Angélique traadte ind fra Spisestuen og rakte ham Haanden.

Hun var en sortøiet og sorthaaret ung Pige, klædt i en slæbende lysgul
Silkekjole med levende Roser paa Brystet.

Hun var frisk, blomstrende og ufordærvet som alle velopdragne unge
franske Damer, der altid bevogtes yderst strængt af Moderen, til de
bliver gifte. Da faar de sin Frihed, og da bruger de den — ofte.

Den literære Dame skulde læse op en Afhandling.

«Anatole, sæt to Lys paa det lille Bord og giv mig Skammelen.»

Madame lænede sig tilbage i Stolen og sænkede eftertænksomt
Øjenbrynene. De andre Damer søgte at se interesserede ud.

Den literære Dame drak et Glas Vand og begyndte.

Det var meget langt og meget kjedeligt.

Damerne gabede bag sine Vifter, og Herrerne legede resignerede med sine
Klaphatte, medens den ulykkelige Anatole stod synkefærdig af Træthed
bag sin Hustrues Stol.

Endelig var hun færdig. Alle drog lettet Veiret og applauderede
henrykt, rimeligvis over, at det var forbi.

Saa pustede man lidt ud og konverserede. Man talte om Kunst, Musik og
Theater.

Angélique interesserede sig meget for Theatrene, som hun kjendte af
Navn alene. Hun fik kun Lov at gaa i Operaen og paa Francais.

«Og saa har vi faaet en prægtig amerikansk Cirkus,» sagde Fætter
Jaques. «Den aabnes imorgen.»

«Undskyld, Monsieur,» sagde Lorenz, «men den aabnes allerede iaften.»

«Nei, jeg forsikrer Dem, Monsieur, imorgen.»

«Jeg saa, at Gassolene var tændt.»

«Men jeg kjender en af Beriderskerne,» sagde Fætter Jaques med
Selvtillid.

Angélique truede med Fingeren.

«Jeg tillader mig dog at betvivle —»

«Mine Herrer,» sagde Madame, «ingen Disput. Sagen kan afgjøres om et
Øieblik. Anatole, tag dit Tøi og gaa hen og hør, hvorledes det
forholder sig.»

«Men det er jo temmelig ligegyldigt.»

«Vist ikke.»

«Det er en lang Vei,» tillod Anatole sig at bemærke.

«Du gaar den paa en halv Time.»

«Men, Madame, i dette Veir.»

«Anatole gaar saa gjerne. Han sidder saa meget stille.»

«Ja, naturligvis, jeg, jeg gaar — saa gjerne,» stønnede han modløs og
trak sig tilbage.

Angélique gik atter ind til Thebordet. Lorenz fulgte hende.

«Faar jeg ikke Lov at hjælpe Dem og være Opvarter?»

«Tænker De at øve Dem som vordende Ægtemand?» sagde hun med et Smil.
«Det er en slem Plads, det serFransk Parfume.

De jo her i Huset. Lad mig heller være Deres Tjenerinde og servere Dem.
To Stykker Sukker, ikke sandt, og lidt Rum i? Og saa er her Kager, som
jeg selv har bagt.»

Hun rakte ham Koppen.

«Tak, De er altfor elskværdig.»

Malin Jonsson satte sig til Pianoet og slog nogle Triller.

«Tys, lad os gaa ind og høre paa Sangen.»

«Nei, lad os heller gaa ind i Boudoiret. Hendes Alt tager sig bedre ud
paa Afstand, og saa kan vi —• passiare lidt. Det er rimeligvis en Arie
paa en halv Time.»

«Umusikalske Barbar,» sagde hun og rystede paa sit sortlokkede Hoved.
«Forresten sværmer jeg ikke heller selv for disse halsbrækkende
Kunststykker.»

Hun dreiede sig med et lidet Spark til Slæbet og traadte ind i
Boudoiret, hvor hun sank ned paa en Puf i Hjørnet bag Døren. Han tog
Plads paa en lav Stol ved hendes Side.

De rosafarvede Skjærme over Lamperne paa Kaminen lagde en dæmpet
Belysning over Rummet, afskaarne Blomster i Vaserne rundt omkring
fyldte Værelset med Vellugt, og fra det lange gule Silkeslæb, der laa i
en Dynge foran hans Fødder, udstrømmede der en tung Parfume.

Han sad taus og indaandede al denne Duft.

«Hører De paa Sangen?» spurgte hun.

«Nei, jeg ser paa Dem.»

«Fortæl mig saa lidt om Norge, Deres kolde Fædreland, hvor Folk sidder
paa Isbjerge og spiser Voxlys.»

«Jeg har intet at sige i dette Øieblik.»

«Vi skulde jo passiare. Vær nu lidt aandrig.»

«Nei, jeg er Idiot, en rigtig lykkelig Idiot. Saaledes: maa man befinde
sig i en Morfinrus. Jeg havde en108

lignende Drøm engang før i min tidligste Ungdom. Da var der ogsaa
saadan Parfumeduft fra en Silkekjole ved min Side, og jeg holdt en blød
Haand i min —• som nu.»

«Slip mig, det er ikke passende.»

«Deres Haand skjælver.»

«Ja, jeg er bange for Dem.»

«Hvorfor?»

«Fordi — jeg — jeg ved ikke; men jeg har hørt og læst saa meget om
Kjærlighed, og vi unge Piger talte saa ofte om den i Pensionen, og nu —
nu er jeg bange for, at jeg elsker Dem.»

«Men, Angélique, jeg elsker jo ogsaa Dem, elsker Dem, som jeg aldrig
har elsket nogen Kvinde.»

Han slyngede Armen om hendes Liv, og hun støttede Hovedet mod hans
Skulder.

Pludselig saa hun op.

«Er vi saa forlovet?»

«Ja, ja — naturligvis er vi forlovet.»

«Da maa De tale med mine Forældre.»

«Ja, senere.»

Han trak sagte Armen til sig.

«Og skrive til Deres Moder.»

«Det skal jeg.»

«Er hun god?»

«Meget god.»

«Og smuk, smukkere end Dem?»

«Meget smukkere.»

«Jeg skal holde saa meget af hende og være hende en rigtig god Datter.»

Malin Jonsson slog sin Slutningstrille inde i Salen.

Angélique reiste sig.Fransk Parfume.

«Lad os gaa ind. Vi burde vist ikke have siddet her saa længe.»

«Ja, lad os gaa ind,» sagde han. «Luften er saa parfumeret. Jeg har
faaet Hovedpine.»

Sangen var forbi. Gjæsterne drak Theen.

Lorenz gik hen til Madame for at tage Afsked.

«Vil De allerede gaa?»-

«Ja, jeg befinder mig ikke vel.»

«De ser ogsaa bleg ud. Den friske Luft vil gjøre Dem godt. Godnat, og
velkommen paa næste Lørdag.»

«Vi sees snart,» hviskede han, idet han trykkede Angéliques Haand til
Farvel.

1 Entréen mødte han Monsieur de Pontjoie.

«Det var heldigt, jeg traf Dem,» sagde Anatole ivrig. «Det vil glæde
min Kone. Ingen af Herrerne havde Ret. Cirkus aabnes først om otte
Dage.»

Lorenz hørte ikke paa ham, men ilede ned ad Trapperne. Han trængte til
den friske Luft.

Hvad havde han dog gjort?

Forlovet sig med denne lille parfumerede Pariserdukke. Og hende skulde
han føre til sit Hjem, det Hjem, som forekom ham saa fattigt og falmet
i Sammenligning med den kokette franske Luxus. Hun vilde tage sig godt
ud med sit gule Silkeslæb nede i Smørbutikken.

Aa, det var til at blive gal over!

Han traadte ind paa sit Værelse og tændte Lys.

Der laa et Brev.

«Endelig!»

Han kastede hurtig Yderfrakken af.

Skriften var Vindahls. Der laa en Anvisning indeni, og Indholdet var
sørgeligt, meget sørgeligt.Begavet.

Fru Falk var syg, betænkelig syg, og Butikken lukket. Pengene, hun
sendte, havde hun laant af Norderuds. Lorenz maatte komme hjem
øieblikkelig. Dampskibet gik fra Havre om nogle Dage.

Lorenz støttede sig til Kamingesimsen.

Maaske var hans Moder død.

Dog nei. Hun havde i en Efterskrift med rystende Haand tilføiet:
«Hilsen fra din Moder.»

Han sank om i en Lænestol og sad der i sit elegante Selskabskostume
omgiven af fransk Luxus og stirrede frem for sig.

Saa skulde han altsaa hjem, hjem til Død, Sorg og Savn, uden at have
opfyldt et eneste af de rige Løfter, han havde givet til Fremtiden.

Den var forbi, den straalende Pariserdrøm med sine deilige Kvinder, sin
skummende Champagne og sin bedøvende Blomsterduft.

Han støttede Panden mod den kolde Marmorkamin.

Han havde faaet Hovedpine efter Blomsterrusen.

Den var for stærk, den franske Parfume.

XVI. Mørke Sommerdage.

De stod der som før de antikke Møbler, og Lysekronens Prismer straalede
i Eftermiddagssolen; men Stuen havde alligevel faaet et andet Præg.

Der var flyttet en Seng ind i det ene Hjørne, og Salonen var omdannet
til et Sygeværelse; thi her var saa godt og luftigt.Mørke Sommerdage.

Fru Falks fine Hoved hvilede paa Puderne. Øinene havde faaet en altfor
stærk Glans, og Hænderne var atter blevne hvide, altfor hvide.

Henne ved Vinduet sad en ung, smuk Pige i en enkel, men elegant mørk
Dragt. Ansigtet var friskt og rødmusset, og det rige blonde Haar laa i
tykke Fletninger omkring hendes Hoved.

«Anette.»

«Ja, Tante.»

«Nu maa vel Dampskibet være kommet?»

«Det er det vistnok.»

«Ser du ham ikke henne i Gaden?»

«Endnu ikke.»

Fru Falk sukkede og laa en Stund og legede nervøst med Blonderne paa
Lagenet.

Anette lagde Puderne tilrette, tørrede hendes Pande med Eau de Cologne
og gik atter hen til Vinduet.

«Nu kommer han, Tante.»

Hendes Kinder havde faaet en friskere Farve, og hendes Hjærte bankede.

«Reis, reis mig i Sengen.»

Fru Falk forsøgte at sidde, men faldt atter tilbage.

Tomine havde lukket op. Lorenz kastede Reisetøiet.

«Jeg gaar herind et Øieblik, Tante. Det er bedst, I bliver alene en
Stund.»

Hun fjernede sig.

Døren blev reven op, og Lorenz traadte ind.

To Par smukke, graagrønne Øine mødtes i et langt Blik, straalende
gjennem Taarer, og i det samme laa han med Hovedet begravet i Dynen,
medens hendes magre skjælvende Haand strøg hen over hans mørke
Haar.Begavet.

Saa tog hun ham under Hagen og løftede hans Ansigt op mod sig.

«Lad mig se paa dig. Nei — du ligner ikke Ferdinand — Gudskelov.»

«Mor, Mor, vær ikke vred paa mig!»

«Vred paa dig? Hvorfor?»

«Fordi jeg har været saa hjærteløs at leve flot dernede og ikke tænkt
paa, at du gik syg herhjemme og arbeidede.»

«Nu kan jeg ikke mere. Nu faar du selv arbeide. Du har vel begyndt paa
dit store Stykke? Maaske er det færdigt? Aa, Lorenz, det skulde være
saa morsomt, om du kunde tjene lidt, medens jeg levede, saa var jeg vis
paa, at du ikke kom til at lide Mangel nu, naar jeg gaar bort, du, som
er saa forvænt. Du har vel skrevet noget?»

Han bøiede Hovedet. Han kunde ikke lyve for hende nu paa hendes
Dødsleie.

«Lorenz?»

«Jeg — jeg skal begynde — nu.»

«Saa faar jeg ikke se det færdigt.»

«Mor, du maa ikke forlade mig. Nu skal vi have det saa godt sammen, nu
skal jeg blive flittig og arbeide for os begge. Du har gjort det længe
nok.»

«Det skulde nok være morsomt at leve endnu en Tid med dig. Jeg er jo
ikke saa gammel. Aa, denne Vinter har været saa lang og ensom. Fru
Verlund og jeg har siddet sammen om Aftenen og grædt.»

«Stakkels Mor.»

«Nu er jeg tilfreds, nu kan jeg have dig hos mig til at lukke mine
Øine, og godt har jeg det i alle Maader. Jeg ligger jo som en Dronning
her i Salen, og jeg harMørke Sommerdage. 123

havt udmærket Pleie. Tante Norderud er altid nær, naar der behøves
Hjælp. Anette reiste hid, strax jeg blev syg. Anette, vil du ikke komme
ind og hilse paa Lorenz?»

Hun traadte ind og gik hen og rakte ham Haanden.

Han betragtede hende forundret.

«Hvor du er bleven forandret og smuk, Anette.»

«Det er du ogsaa bleven, Lorenz — forandret.»

«Hun har været som en Datter for mig,» sagde Fru Falk med et kjærligt
Blik paa den unge Pige. «Siden hun kom, har her været Solskin i Huset.»

«Men nu er du træt, Tante, nu maa du hvile lidt. Du har talt altfor
meget.»

«Ja, du har Ret.»

Hun lukkede Øinene og laa med et lykkeligt Smil om de blege Læber.

Anette tog sit Arbeide henne ved Vinduet, Lorenz satte sig hos hende og
betragtede hendes Hænder, der gik flittig med Hækletøiet.

Hun løftede Øinene, men sænkede dem atter og rødmede.

«Det er længe siden, vi taltes ved. Dengang var du en liden Pige —»

«En Bondepige, som ikke kunde spille Prinsesseroller.»

«Og nu er du en voxen Dame —»

«Som heller ikke kan spille Prinsesseroller. Dernede i Paris har du vel
seet virkelige Prinsesser?»

«Ja, jeg har seet Damer nok dernede.»

«Og smukke og elegante?»

«Altfor smukke og elegante.»

«Altfor?»

Dilling, vu. 15Begavet.

«Ja, det er med dem som med de stærkt duftende Pragtblomster. De
beruser i Begyndelsen; men siden bliver man kjed af dem, og saa faar
man Hovedpine.»

«Nu bliver du saa højtravende, at jeg næsten ikke forstaar dig. o

Fru Falk aabnede Øinene.

«Tys, vi vækker Tante,» sagde Anette.

«Nei, snak I kun væk, Børn, det glæder mig saa at se Eder'sidde
saaledes sammen.»

Tomine aabnede Døren. En fremmed Herre vilde tale med Hr. Falk.

Lorenz gik ind paa sit Værelse.

Det var en liden fed Herre med et af disse blege skjægløse Ansigter,
som er typiske for en hel Del Skuespillere. Han var elegant klædt med
lyse Handsker og høi Hat.

«Det er Forfatteren Hr. Falk, med hvem jeg har den Ære?» sagde han paa
Kjøbenhavnsk.

«Jo.»

«Mit Navn er Stegerup, Direktør for det herværende danske
Skuespillerselskab. Jeg vilde gjerne bestille en Farce hos Dem, saadan
en rigtig munter liden Farce med Kupletter og Kostumer og saadant
noget, en Revue, ja De forstaar nok. De har vel seet meget saadant i
Paris?»

«Altfor meget,» mumlede Lorenz med et Suk.

«De vil paatage Dem Arbeidet?»

«Ja — jeg — skal forsøge. Og Honoraret?»

«Hvad har De tænkt?»

«Det kan Direktøren selv bestemme.»

«Hvad siger De om fire Hundrede Kroner?»Mørke Sommerdage.

Fire Hundrede Kroner, det var jo en hel Formue. «Jo Tak, det er jeg
godt fornøiet med.» «Saa maa det være færdigt om otte Dage.» «Det skal
det blive,» sagde Lorenz rask. Der var kommen saadan en Trang hos ham
til at arbeide, til at gjøre sin Moder en Glæde — den sidste. Han gik
ind i Salen.

«Mor, jeg har faaet et nyt Arbeide. Jeg skal tjene fire Hundrede Kroner
paa otte Dage.»

«Holder du ved paa den Maade, kan du jo blive Millionær,» sagde hun
smilende.

Han var saa ivrig. Han lavede et Hefte Konceptpapir, tog en ny Pen og
begyndte at gjøre et Udkast.

Det var mærkeligt, hvor let Arbeidet gik.

Idéerne kom, Scenerne sluttede sig til hinanden, og der lynede med
Witzer og kvikke Kupletter.

Saadan sad han der hver Dag ved Skrivebordet henne i Hjørnet, medens
Moderen laa saa tilfreds i Sengen vedi 62

Begavet.

Siden af, og Anette sad henne ved Vinduet med sit Hækletøi.

Maaske gik hans Arbeide saa let, fordi to Par kjærlige Kvindeøine
vogtede paa ham, medens han skrev.

Stykket var færdigt og indleveret. Det var godt, rigtig godt, men — det
var en Studenterfarce, ingenting andet, intet Spor af Fremskridt.

Han laa om Aftenen og trykkede fortvivlet sit brændende Hoved mod
Puderne.

Skulde han da aldrig komme videre end til at blive en begavet
Dilettant? Og dog følte han, at han bar Digtergaven hos sig.

Hvad skulde der dog til for at bringe den frem?

XVII. Hjemløs.

Fru Falk var lykkelig og tilfreds; thi hendes Søn havde jo vist, at han
kunde tjene Penge; men hun blev svagere Dag for Dag.

Vindahls besøgte hende ofte og ligeledes Fru Verlund.

Det var tidligt om Morgenen.

Lorenz og Anette, som havde vaaget om Natten, var gaaet ind paa sine
Værelser for at hvile lidt. Madame Norderud, der var kommen ind for at
se til den Syge, sad alene hos hende.

«Ragnhild,» sagde Fru Falk, «nu naar jeg gaar bort, kommer Lorenz til
at staa alene i Verden. Slaa ikke Haanden af ham. Han trænger til lidt
Støtte. Han er saa svag.»Hjemløs.

«Jeg lover dig, Beate, at jeg skal have Øinene med ham, hvor han gaar,
og hjælpe ham efter bedste Evne. Han er min Broders eneste Barn, og jeg
haaber, at Falke-slægten ikke skal uddø med ham. Maaske kan han endnu
komme som Odelsmand til Falkestad. Der er meget godt i ham. Hans
største Feil er, at han er begavet.»

«Hvor kan du dog sige saadant noget?»

«Det er saa moderne nu for Tiden at være begavet. Det er saa fint at
være det; men der er saa faa, som har virkelig Begavelse. Alle unge
Mennesker leger Forfattere og Kunstnere, til de tror, de er Genier, og
saa ender de som Middelmaadigheder, og en middelmaadig Kunstner er det
sørgeligste, som findes.»

«Du tror altsaa, at han ikke bliver til noget i Verden?» spurgte Fru
Falk med skjælvende Stemme.

«Det ved jeg ikke. Tiden vil vise det, og det snart maaske, og vi vil
begge haabe det; men én Ting ved jeg, han kan blive, og det er ikke det
daarligste.»

Hun bøiede sig over sin Svigerinde og hviskede hende noget i Øret.

Der gled et lyst Smil over Fru Falks Ansigt. Saa laa hun en Stund
stille og drog Veiret dybt.

«Ragnhild, læg Puden bedre under min Ryg. Jeg — jeg — kvæles.»

Hun havde saadant et underligt Drag om Munden.

Madame Norderud lagde hende tilrette og gik ind og vækkede Lorenz.

«Dersom du vil se din Moder endnu en Gang i Livet, saa kom ind. Hun har
ikke længe tilbage.»

Fru Falk laa stille med foldede Hænder og syntes at sove.i 62

Begavet.

Madame Norderud havde taget Plads ved Hovedgjærdet, og Lorenz sad ved
Sengen. Anette stod ved hans Side. Hun havde uvilkaarlig lagt Armen om
hans Hals, ög han støttede Hovedet til hendes Bryst og hulkede.

«Græd ikke, Lorenz. Jeg er saa træt, det er godt, jeg faar Hvile, og du
har Tante og Anette hos dig. De er saa gode og kjærlige. Gud velsigne
eder alle.»

Saa lukkede hun atter Øinene, Hovedet sank ned paa Skulderen, og et
svagt Aandepust udgik fra de blege Læber.

Lorenz laa fremdeles ved Anettes Bryst.

Madame Norderud gik stille hen til ham.

«Nu har hun udstridt.»

«Død — aa, Mor, Mor!»

Han kastede sig over Sengen og greb hendes Haand. Den var kold og stiv.

«Se saa, gaa nu ind paa dit Værelse og hvil dig og græd ud.»

Tanten ledede ham derind. Han gik som i Søvne og sank om paa en Stol.

Han vidste ikke, hvor længe han havde siddet der. Det hele forekom ham
som en Drøm.

Det bankede sagte paa Døren. Vindahl traadte ind.

Den lille Bergenser havde Taarer i Øinene, da han haltede hen til sin
gamle Elev og leverede ham et Brev med Honoraret fra Theaterdirektøren.

Lorenz ståk mekanisk Konvolutten i Lommen.

«Se saa, mand dig nu op, min Ven, vi har flere Ting at tage Vare paa.
Der skal Lægeattest, det skal meldes til Skifteretten, og saa skal der
kjøbes en — Kiste.»

«Ja, jeg har jo Pengene her. De kom tilpas.»

De gik ind i Stuen og traadte hen til Sengen.Hjemløs.

Madame Norderud havde allerede pyntet sin Svigerinde.

Hun laa der saa smuk, Fru Falk, med det fine, blege Ansigt og næsten et
Smil om Munden. Hun var iført sit broderede Brudeskjørt, i Hænderne
holdt hun en Blomsterbuket, og der var lagt Myrtegrene om hendes Hoved.

Fru Vindahl stod sørgeklædt derinde og græd. Hun havde med sig lille
Gaston, som holdt fast ved Moderens Kjole og saa sig om med et Par
store, forbausede Øine.

Paa en Stol sad Fru Verlund pyntet med en af sine gamle Silkekjoler og
rokkede med Hovedet, saa de lange Gulddobber dinglede i Ørene.

«Herregud, hvorfor var det ikke mig, som fik Lov at gaa bort!»

Lorenz stod en Stund og betragtede den Døde.

Saa tog han sin Hat og gik sammen med Vindahl ud for at kjøbe en
Ligkiste til sin Moder for sit første Forfatterhonorar.

Den Erstatning flk hun, fordi hun havde stridt for ham.

Begravelsen var over, og Norderuds var reist hjem.

Lorenz skulde følge efter og tilbringe nogen Tid paa Falkestad. Han
trængte til at være lidt i Ro. Han var saa træt og nervøs, at han
rystede som en Olding.

Han gik omkring i Lejligheden, hvor alt var i Uorden og Gardinerne
revet ned. Nogle af Møblerne havde Norderuds kjøbt, Resten skulde
sendes til Auktion.

Tomine havde grædende pakket hans Kufferter. Nu stod han færdig til at
reise ud i Verden.

Finne kom for at tage Afsked med ham. Han var kommen til at se endnu
mere forpjusket ud og var aldeles blaaviolet i Ansigtet.

«Naa, min Gut, nu skal du afsted.»Begavet.

«Ja, nu er Hjemmet oprevet.»

«Jeg skulde saamænd gjerne byde dig et Hjem hos os, for vi har jo
Logerende; men til en gammel Ven som dig vil jeg ikke anbefale vort
Pensionat. Gusta bliver arrigere og federe Aar for Aar, skjønt Gud skal
vide, vi lever magert nok. Kunde jeg bare flytte, saa betalte jeg en
halv Maaneds Leie og reiste imorgen.»

«Stakkels Finne!»

«Ja, det kan du nok sige to Gange. End du selv? Hvad skal du tage dig
til?»

«Auktionen indbringer vel saa meget, at jeg kan gjøre en
Udenlandsrejse. Jeg trænger til at komme ud og faa friske Idéer.»

«Ja, det er sørgeligt, naar man skal ernære sig med sine Idéer. Det er
næsten lige saa usikker Levevei som at give Informationer og der ikke
kommer Elever. Det maa være forbandet tungt at sælge sit Talent for 50
Kroner Arket og at være aandrig i 5 Akter for 10 Procent af
Nettoindtægten ved tomt Hus.»

«Du taler! Forfatterbanen er dog en smuk Bane.»

«Den er en Skøitebane. Det kan ofte gaa glat; men man kan ogsaa let
falde.»

Vindahl kom for at høre, om Lorenz ikke vilde tilbringe Aftenen hos
dem.

Der var tarveligt, men saa hyggeligt møbleret.

Fru Vindahl læste vel fremdeles sine Romaner; men hun passede ogsaa sit
Hus, og hun bar ikke mere Sod-streger under Næsen. Det havde ialfald
Finne vænnet hende af med.

Hun gik der og syslede og dækkede Aftensbordet og klædte siden lille
Gaston af.Ud igjen. 131

Han sad med foldede Hænder i sin Seng og bad med klar Stemme:

«Gud velsigne Mama og Papa og Lorenz Falk, som har mistet sin Mama.»

Lorenz bøiede Hovedet. Der kom saadan en knugende Smerte over ham. Han
ønskede, han kunde have grædt; men han formaaede det ikke.

Her i dette smukke Hjem følte han netop det store Tab, han havde lidt.

Han havde nok været bedrøvet, da Faderen døde; men den høie,
duknakkede, tankefulde Mand havde altid staaet ham mere fjern. Det var
Moderen, som stedse kjærlig havde staaet ved hans Side og fredet om ham
i Hjemmet.

Og nu var han hjemløs.

Han havde ikke mere nogen lun liden Rede, hvorhen han kunde fly, naar
han var træt af at flagre omkring derude i Verdensstormene.

XVIII. Ud igjen.

Vognen fra Falkestad mødte ham ved Dampskibet. Han kjørte gjennem den
lille By, hvor alt var omtrent uforandret med de smaa lysmalede Træhuse
og store Haver til Gaderne.

Der var Doktor Londemanns gamle Hus; men nu sad Gusta ikke mere i
Vinduet. Der var kommet nye Folk. Hos Binbergs var derimod alt
uforandret. Begge Frøk-

Dilling VII. 16Begavet.

neme stod bag Ruden i moderne Parisertoiletter. De rakte Hals, da
Lorenz kjørte forbi, nikkede voldsomt og smilede med to Sæt nye
forlorne Tænder.

Det var med egne Følelser, han kjørte op gjennem Alléen til sit gamle
Barndomshjem.

Den laa der saa smuk og statelig, den store hvide Bygning med det
sirlige Stakit om Haven og den høie Flagstang, hvor Flaget var heiset
for at byde ham velkommen.

Ole Daniel med sin lange Pibe stod i Døren og trykkede hjærtelig hans
Haand, og inde i Dagligstuen kom Madamen og Anette ham venlig imøde.

Han saa sig om. Alt var saa forandret. Da han aabnede Døren til
Storstuen, var den tom. Norderuds havde ikke villet møblere den. De
havde Værelser nok foruden.

«Du synes vel, her er tarveligt, nu da du er vant til den franske
Luxus,» sagde Madame Norderud; «men du faar dog holde ud her en Tid i
Sommer. Du har godt af lidt Ro. Hvad tænker du at tage dig til siden?»

«Jeg vil gjøre en Udenlandsrejse.»

«I dit Sted vilde jeg tage min Examen. Du er jo ikke for gammel
dertil.»

«Men mit Stykke har gjort megen Lykke, og Aviserne siger, at jeg har en
Fremtid for mig.»

«Fremtiden ligger i Guds Haand. Dog, det nytter ikke at tale mere
derom, ialfald ikke nu.»

Efter Kaffeen tog han sig en Tur i Haven og gik hen i Syrenlysthuset.
De var bleven store nu, de smaa Buske. Han satte sig paa Bænken, den
Bænk, paa hvilken han havde siddet med Gusta Londemann og beruset sig i
Parfumen fra hendes blaa Silkekjole. Saa kom han til at tænke paa en
anden parfumeret Silkekjole, Angéliques.Ud igjen.

Hende havde han næsten glemt under Sorgen, og hun havde forhaabentlig
ogsaa glemt ham.

Han reiste sig og gik videre.

Anette sad paa en Bænk og morede sig med at sparke i Sandet med den ene
Fod, akkurat som da hun var en liden Pige.

Hun saa op med et venligt Smil og rødmede svagt, da han kom.

Hun var rigtig smuk. Sørgedragten klædte hende udmærket og fremhævede
hendes lyse Teint og blonde Haar.

Der var noget Friskt og Rent over hende, bare Blomsterduft i Atmosfæren
omkring hende, ingen Parfume, for den gaar til Hovedet.

«Det var morsomt at se dig igjen her paa Falkestad,» sagde hun.

«Jeg gaar og opliver gamle Minder, smukke Minder fra min Barndom.
Dengang drømte jeg ikke om, at jeg som fattig og hjemløs skulde vanke
omkring her paa vor gamle Familieeiendom.»

«Lorenz, du vil dog altid have et Hjem her hos os.»

«Ja, nu maaske, men senere —»

«Hvorfor ikke senere?»

«Naar du bliver gift, og her kommer en Mand paa Gaarden.»

«Jeg gifter mig ikke,» sagde hun kort.

«Det siger alle unge Piger.»

«Tror du maaske ikke, at jeg har havt mange Tilbud?»

«Det tvivler jeg ikke paa. Der er mange —»

«— som gjerne vil have en saadan smuk Gaard, mener du.»

«Og en smuk Pige paa Kjøbet.»i 62

Begavet.

«Tak, jeg vil ikke gaa med paa Kjøbet, og derfor lader jeg være at
gifte mig.»

«Vent blot, til den Rette kommer.»

«Den Rette kommer vist aldrig,» sagde hun med et lidet Suk.

Madame Norderud stod foran dem.

«Hvad er det, I sidder og filosoferer over, Børn?»

«Lorenz taler om, at han ikke mere har noget Hjem.»

«Nei, jeg er en vildsom Fugl, som ikke har noget Sted, hvortil jeg kan
støtte mit Hoved.»

«Husker du, hvortil du støttede dit Hoved, da du græd ved din Moders
Dødsleie?»

«Det var til Anettes Bryst.»

«Der slaar altid et trofast Hjærte for dig indenfor.»

«Det ved jeg. Aldrig vil jeg glemme, hvor god du var mod stakkels Moder
paa det sidste,» sagde han og vendte sig mod hende.

Anette reiste sig.

«Her er saa varmt i Solen. Det er bedst at gaa ind.»

Hendes Moder fulgte hende. Lorenz blev siddende alene tilbage.

Da hun kom ind paa sit Værelse, kastede hun sig paa Sofaen og skjulte
Hovedet i sine Hænder.

«Græd ikke, Anette, alt kan endnu blive godt.»

«Hvad mener du, Mor?»

«Tror du ikke, jeg længe har mærket, at du holder af ham?»

«Ja, Mor, det gjør jeg, og det har jeg gjort, siden jeg var en liden
Pige; men han har aldrig brydt sig om mig og bryder sig heller ikke om
mig.»Ud igjen.

125

«Tiden vil maaske engang aabne hans Øine. Lad ham bare komme ud lidt,
lad ham tumle sig rigtig omkring der i den store Verden, og du skal se,
han vil være glad over at komme hjem og finde et trofast Bryst, hvortil
han kan hvile sit trætte Hoved.»

«Reiser han bort, kommer han aldrig tilbage,» mumlede Anette.

«Vi vil begge bede til Gud for hans Fremtid,» sagde Madame Norderud.
«Vorherre styrer alt til det bedste »

Dagene gik stille og ensomt derude paa Falkestad.

1 Begyndelsen syntes Lorenz, det var godt at være i Fred; men
efterhaanden blev det trættende; thi han havde ingen, han kunde slutte
sig til.

Ole Daniel var en snil, venlig Mand, men sletikke aandrig og
underholdende; Madamen havde han altid havt et Slags Respekt for,
parret med Uvillie, og Anette vilde han gjerne slutte sig til; men hun
var taus og tilbageholdende og syntes at ville undgaa ham.

Han sad derfor ofte alene paa sit tarvelige Værelse eller i den kolde
Dagligstue med de stive Birketræes Møbler.

Høsten nærmede sig. Aftnerne blev lange og mørke, Blæsten rystede
Træerne, og Regnen piskede mod Ruderne, medens en liden Lampe oplyste
Rummet.

Han længtede tilbage til de store Byer med Gasblus og Menneskestimmel
paa Trottoirerne, til Salonerne med Lysekroner, Blomster og låve
polstrede Møbler.

Madame Norderud gjættede hans Tanker.

«Det er bedst, du atter kommer ud lidt,» sagde hun. «Du har jo selv
nogle Penge, og mangler du, skal vi hjælpe dig med Resten. Du er et
forkjælet Barn, der ikke har faaet Sukker nok. Reis nu og spis dig
rigtigi 62

mæt paa det, saa skal du se, hvor godt det smager at komme hjem og faa
lidt tarvelig Bondekost.»

Den næste Dag pakkede han sit Tøi og gjorde sig færdig til Reisen.

Saa skulde han drage afsted.

Anette stod paa Trappen og trykkede hans Haand til Afsked.

«Farvel, Anette, og Tak for alt Godt. Skulde jeg blive længe borte, saa
ser du nok lidt efter Graven, saa den ikke forfalder. Du har jo
rigtignok ikke været saa ofte inde i Hovedstaden.«

«Men nu faar jeg noget at reise did efter. Du kan være tryg for, at den
skal blive ordentlig passet.»

«Saa tænker du ogsaa engang imellem paa mig. Det er godt at vide, at
man ikke er aldeles ligegyldig i Hjemlandet.»

«Jeg er bange for, at du vil tænke mindre paa os,» sagde Madame
Norderud.

«Der er altid noget dragende ved Hjemmet. Det kjender jeg fra den Tid,
jeg var i Frankrig.»

Han sprang i Vognen.

«Farvel!»

«Farvel, og lev vel. Lykkelig Reise.»

«Tak. Farvel, Farvel.»

Nede paa Veien vendte han sig endnu en Gang og svingede med Hatten.

Madame Norderud viftede igjen; men Anette holdt sit Lommetørklæde for
Øinene og græd.

En Støvsky skjulte ham i det Fjerne.

Nu bar det atter afsted ud igjen, ud igjen.Mellemaktspassiar.

XVIV. Mellemaktspassiar.

Over tredive Aar var han allerede bleven, og hvad var han bleven
forresten ?

Begavet og lovende, ikke andet, og det er sørgeligt, naar man er over
de Tredive og fremdeles bare er lovende.

Han havde reist meget og naturligvis været i Italien. Naar man skal
«uddanne» sig til Digter, som det heder i Haandværkersproget, maa man
altid reise til Italien.

Det er akkurat det samme, som at man reiser til Bayern for at lære
Ølbrygning og til Paris for at lære Modepynt.

Hvad han havde havt at leve af i disse Aar?

Aa, han havde jo havt den Sum, som Salget af Indboet indbragte, saa
laante han noget af Norderuds, og saa skrev han engang imellem en liden
Skitse, en Reiseerindring, Korrespondance eller lignende.

Desuden havde han skrevet en længere Fortælling, en italiensk Novelle,
lavet af Roma og Monte Pincio, Macche-roni og Fontana Trevi, Lazzaroni,
Napoli, Osteria, Vendetta, Carissima mia o. s. v. Heltinden hed
«Giovanna» og havde naturligvis Ild i Hjærtet, Glød i Øiet og Dolk i
Beltet.

Hun var idetheletaget en skikkelig, net Pige, der ikke gjorde en Kat
Fortræd; men alligevel blev hun anfaldt af en Skare grusomme Kritici,
afklædt sit italienske Kostume og tilligemed Forfatteren udstillet i de
respektive Morgen-og Aftennummere og Ligesindede til Skræk og Advarsel
pisket i flere Spalter Literaturanmeldelse:

«Hun kunde ligesaa gjerne have hedet Johanne som Giovanna; thi hun var
ikke andet end en almindelig simpel norsk Fabrikpige, der havde leiet
sig et Bordeskjørt og deti 62

obligate italienske Hovedklæde i en Maskeradegarderobe. Hun var flad,
flau og dum, det alvorlige ved hende var sentimentalt, det kvikke plat»
— og saa videre i det uendelige.

Ja, De ved jo nok, hvorledes de Herrer Kritikere kan rakke ned paa en
stakkels værgeløs Forfatter. Og saa kan de være saa deilig grove, som
de vil, for de er anonyme og ukrænkelige.

Lorenz Falk havde allerede stukket sit Honorar i Lommen og tog
Anmeldelserne med Ro.

Han var jo udenfor hele Stasen derhjemme, og Aner-kjendelsen vilde nok
komme. Han havde ialfald én Betingelse for at blive en berømt norsk
Forfatter: Han opholdt sig stadig i Udlandet.

Det er nemlig sletikke fint for en norsk Digter at bo i Norge.

Han havde forladt det solvarme Italien, var draget gjennem det
gemytlige Tyskland, hvor Menneskeslægten opammes med Seidler og ser
glad ud, og nu var han havnet i Danmark, i Kongens eget Kjøbenhavn.

Der var stor Fest i Larsens Lokale paa St. Annæ Plads, Oplæsning,
Tableauer, Musik og Dilettantforestilling i veldædigt Øiemed.

Der var bygget et lidet Theater i den ene Ende af Salen, og nedenfor
dette stod et Flygel.

Salen var overfyldt af Damer i elegante Baltoiletter; thi der skulde
danses efterpaa, og rundt om Væggene stod Herrerne i Antræk med
Klakhatte under Armen og hvide Slips.

Paa Yderpladsene i en af de forreste Rækker sad to unge Damer, begge
straalende Skjønheder. Den ene var Baronesse Olga Wildenberg, høi og
slank med kulsorteMellemaktspassiar.

Lokker å la Titus og stærkt pudret i Ansigtet. Hun bar et Toilette af
gult Plyds med Slæb af gul Silkebrokade foret med lyseblaat Atlask og
blaa Pompon i Haaret. Hendes Veninde Ellen von Feldau, Datter af
Generalinde Feldau, var en henrivende Blondine, klædt i blegrød Silke
med Mosroser paa Brystet.

Moderen, Generalinden, en nobel, ældre Dame, sad ved Siden af og
længere henne Baron Wildenberg, en gammel Kavaller med Dannebrogsbaand
i Knaphullet, rødt Ansigt og tyk hvid Moustache.

Han havde ægtet sin unge Hustru, en rig Grossererdatter, for Pengenes
Skyld, og hun havde ægtet ham for Titelens Skyld; det er en gammel
Historie, den bliver dog altid ny.

Begge de unge Damer brugte flittig Kikkert og Lorgnet paa en Herre, der
stod støttet til Speilvæggen i Nærheden af Scenen.

Det var Lorenz Falk med det velbekjendte noble, blege Ansigt, som
maaske var bleven lidt fyldigere, ligesom den rødblonde Moustache var
bleven større, og han havde lagt sig til et mørkt Hageskjæg, tilspidset
å la Henri Quatre. Hans Antræk var yderst soigneret som sædvanlig, og
han bar en Kamelia i Knaphullet, medens hans hvide Hænder var
ubehandskede efter sidste Parisermode.

«Han er ved Gud nydelig,» hviskede Frøken Ellen til Baronessen.

«Ja, og saa distingveret. Man ser strax, at han ikke er nogen Danske.»

«Tør man spørge, hvem er den Lykkelige eller Ulykkelige, som er saa
stærkt udsat for Damernes Kikkerter?» spurgte Baronen og bøiede sig
frem over Generalinden.

Dilling. VM. 17i 62

«Det er den unge Nordmand derhenne.» «Forfatteren til
Dilettantkomedien,» tilføiede Baronessen. «Ah, saa han er Forfatter og
Nordmand?» «Det maa du dog kunne se, min Ven.» «Saa? Jeg synes ikke,
han ser ud til at være nogen af Delene.»

«Saa? Hvorledes ser han da ud?»

«Han ser godt ud,» mumlede Frøken von Feldau. «Jeg vilde nærmest sagt,
at han var ansat ved den franske Legation.»

«Aldeles betegnende,» sagde Generalinden og førte Kikkerten til Øinene.
«Baronens Dom er altid træffende.»

«Ja, denne Gang var han ikke saa dum. Hør, Mogens, du maa sørge for, at
han bliver præsenteret for os.»Mellemaktspassiar. i 29

«Lad os først se, om hans Stykke gjør Lykke.»

«Ligemeget. Han vil altid gjøre en god Figur —»

«— Blandt dine Tilbedere, min Søde.»

<Der er desværre ikke én af dem, som jeg bryder mig om,» sukkede
Baronesse Olga.

«Maaske den unge Nordmand kunde finde Naade for dine Øine,» sagde
Baronen.

«Lad os haabe det.»

«Ja, det vilde være behageligt kun at have én at være jaloux paa,»
tilføiede Baronen.

«Herregud, Mogens, du betragter mig jo altid som et ubetydeligt Barn,
og det maa jo glæde dig, at din Datter har mange. Tilbedere.»

«Men er du da vis paa, at han øieblikkelig vil kaste sig for dine
Fødder, Olga?» spurgte Frøken v. Feldau.

«Gud, Ellen, hvor kan du dog tale saaledes?» udbrød Generalinden og
trak sit hvide Kasimirs Schawl op over Skuldrene. «Baronessen er den
personificerede Uimodstaaelighed. At se hende er det samme som at elske
hende.»

«Da ser dog min Mand mig hver Dag; men det er længe siden, at han
tilbad mig.»

«Men, Olga —»

«Tys, nu begynder Tableauet.»

«Se paa Frøken Brennemann, er hun ikke yndig som Prinsessen ? Hun ser
snarere ud som en pyntet Malkepige,» sagde Frøken v. Feldau.

«Og den knælende Ridder,» sagde Baronessen, «han burde helst ikke
optræde i Trikot.»

«Nei, du har Ret. Sikke skjæve Ben han har.»

«Tys, lille Ellen, saadant talte ikke unge Piger omi 62

i mine unge Dage,» sagde Generalinden og rystede formanende de lilla
Fjedre paa sin Koiffure.

Tableauet var forbi.

«Se nu baner Oberst Brennemann sig Vei hen til Nordmanden.»

«Han hugger sig altid fast i Fremmede; men alligevel faar han ikke sine
lange Døtre afsat.»

«Fy, lille Ellen.»

«Den unge Mand er allerede meget søgt i Selskabslivet,» sagde
Generalinden. «Han har været hos to af Ministrene.»

«Og i flere Grosserermiddage,» tilføiede Baronessen.

«Det er skrækkeligt, hvor alle Damerne retter Kikkerterne paa ham,»
sagde Baronen. «Man ved, at det er Forfatteren til Stykket.»

«Han tager det med Ro,» sagde Baronesse Olga. «Han er rimeligvis vant
til at blive begloet.»

I det samme blev den lille Dør ved Siden af Scenen aabnet, og ind
traadte en Dame med en Pakke Noder under Armen.

Hun saa sig omkring og blev raadvild staaende ved Siden af Lorenz Falk.

Hun kunde vel være over de Tredive med et fint, blegt Ansigt og
spillende mørke Øine bag en Guldpincenez. Hendes sorte Haar, der var en
Smule graasprængt ved Tindingerne, var overdrysset med Diamantpudder,
og en Dragt af marineblaa Atlask og høirød brocheret Silke sluttede sig
om hendes velformede Taille og fremhævede hendes sydlandske Skjønhed.

«Tør jeg spørge, Hr. Oberst Brennemann, er De med i Komitéen?» spurgte
hun.Blandt Silkeslæb.

«Nei, bedste Frue.»

«Det maa jeg sige er et net Arrangement. Vil De maaske, at jeg skal
marschere alene hen til Flygelet, og hvem skal vende Nodebladene?»

«Jeg haaber alligevel at kunne skaffe Dem en udmærket Kavallér,» sagde
Obersten galant. «Maa jeg faa Lov at præsentere. Forfatteren til
Stykket, Digteren Hr. Lorenz Falk — vor elskværdige Akkompagnatrice,
Fru Stein.»

«Tør jeg maaske tilbyde mig som Fruens Fører?« spurgte Falk med et
Smil.

«Jeg takker Dem saa meget,» sagde hun og lagde ugenert sin Arm i hans.

Han førte hende forbi den første Række hen til Pianoet og tog Plads paa
en Stol bag hende.

Publikum sad i spændt Forventning. Fru Stein tog Handskerne af, slog
Nodebogen op og spillede med virtuosmæssig Routine et P'orspil.

Saa gik Tæppet op.

XX. Blandt Silkeslæb.

Tæppet faldt.

Der var stormende Applaus. God Dilettantkomedie, spillet godt af gode
Dilettanter og ligeoverfor et Publikum, der mere eller mindre er
smittet af den ulykkelige Modesygdom, Dilettantismen, — det var jo
naturligt, at Stykket maatte gjøre Lykke.

Der lød stærke Raab paa Forfatteren.i 62

Lorenz Falk reiste sig fra sin Plads bag Fru Stein, der akkompagnerede
til Kupletterne, og bukkede et Par Gange. Stor Jubel. Damerne viftede
med sine Kniplings-lommetørklæder, og et Par af de mest enthousiastiske
rev endog de friske Blomster af sine Brystbuketter og kastede dem paa
ham. Han bukkede atter et Par Gange efter at have samlet Blomsterne op
og tog derpaa Fru Steins Arm for at føre hende tilbage til Artisternes
Værelse.

Publikum havde reist sig. Man skulde gaa ned i Spise-værelserne, medens
der blev ryddet op til Dans i Salen.

Falk og Fruen maatte stanse et Øieblik. Man trængtes om ham for at
blive præsenteret.

Oberst Brennemann kom for at forestille Baron Wil-denberg.

«Mine Damer brænder af Begjærlighed efter at gjøre Deres Bekjendtskab,»
sagde Baronen galant. «Jeg haaber, De og Fru Stein gjør os den
Fornøielse at soupere med os.»

«Det vil være mig en stor Ære, hvis Fruen tillader.»

«lh, Gudbevares! Naturligvis. Det er en Lykke, som mange vil misunde
Dem, Hr. Falk, skjønt jeg er bange, det alligevel bliver Deres Ulykke.»

«Fru Stein er altid spøgefuld,» sagde Baronen smilende.

«Jeg forstaar ikke —»

«Baronessens Skjønhed er farlig for unge Hjærter —»

«Jeg er allerede gammel,» afbrød Falk med et let Skuldertræk.

«Nuvel, ædle Olding, tag Dem alligevel i Agt. Baronessen har et Par
sorte Øine —»

«Jeg kjender flere farlige sorte Øine,» faldt Baronen ind, «dobbelt
farlige, fordi de altid er bevæbnede — med Pincenez.»Blandt Silkeslæb.

«Kom, lad os gaa,» sagde Fru Stein og tog Falks Arm. «Nu begynder
Baronen ogsaa at blive farlig.»

Hun førte ham igjennem et Par af Sålerne.

«Lad os promenere et Øieblik, inden vi gaar ned i Spisesalen,» sagde
hun. «Jeg er stolt af at have Dem for mig selv alene i fem Minutter.
Siden kommer man til at slaaes om Dem som en Flok Hunde om en
Frikadelle. Det kan nok være, De har faaet Virak. Er De ikke glad,
hvad?»

«Usigeligt.»

«De siger det saa koldt. Nu ja, De er naturligvis vant til den Slags
Ovationer.»

«Ja, hver Gang jeg optræder som Dilettant. Naar jeg forsøger paa at
gjøre noget ordentligt, gaar det ikke.»

«Men De maa komme med et større Arbeide, hører De, De, som er saa
begavet.»

«Det er det sørgeligste, man kan være her i Verden. Den Overbevisning
er jeg nu kommen til.»

«End en saadan Aften som denne? Kan der tænkes noget deiligere?»

«End en Aftens Fiasko? Kan der tænkes noget skrækkeligere?»

«Det oplever De ikke.«

«Hvem ved?» sagde han og trak paa Skuldrene.

«Det er i Grunden komisk,» sagde Fru Stein og saa ham ind i Ansigtet
med de lynende sorte Øine bag Guldlorgnetten, «vi har kjendt hinanden
saa kort, og alligevel passiarer vi som gamle Venner.»

«Det er den fælles Sympathi.»

«Ja, jeg kan rigtig godt lide Dem.»

«De er altfor venlig.»i 62

«Ja, jeg er virkelig altfor venlig; men det gjør ingenting. De bliver
ikke mere indbildsk, end De allerede er.»

«Tak.»

«Ja, Dem kan jeg tale frit til, for De er ikke et af disse almindelige
Hverdagsmennesker. Ved De, hvorfor jeg saa godt kan lide Dem?»

«Nei.»

«Det er, fordi De sletikke har gjort Kur til mig.»

«Vi har kjendt hinanden saa kort. Jeg kan jo endnu —»

«Nei, lad være med det, saa er De rigtig rar. Det har altid været mit
Ønske at have en god Ven, som man kan passiare med, uden at man derfor
skal være forelsket i hinanden, for det bliver dog virkelig kjedeligt i
Længden med denne Forelskelse.»

«Ja, det ved Gud,» sagde han med Overbevisning.

«Kan De se, ja saa er vi enige. Men det har desværre hændt mig et Par
Gange, at jeg har truffet et Menneske, som jeg rigtig godt har kunnet
lide — som Ven. Men saa har den Ulykkelige gaaet hen og forelsket sig i
mig.»

«Og saa har De forlovet Dem?»

«Ja, hvad vil De, en stakkels værgeløs Kvinde skal gjøre? En Kjæreste
er næsten en Nødvendighedsgjenstand for en ung Enke. Jeg er jo endnu
altfor livsglad til at ville gaa i Kloster. Jeg vil endnu en Tid nyde
min Ungdom, jeg vil more mig, gaa i Selskaber og paa Baller, i Theatret
og paa Koncerter, og jeg kan jo ikke gaa alene. Saa maa jeg enten sidde
hjemme, eller ogsaa maa jeg holde en Anstandsdame, en gammel arrig
Frøken eller en fattigfornem Frue, og det er ved Gud ikke morsomt, og
jeg har heller ikke Raad til det.»Blandt Silkeslæb. 137

«Nei, saa er det jo baade langt behageligere og billigere at have en
Kjæreste til at følge Dem i Theatret og betale Billetterne —»

«— Ja, og Souperen efterpaa. Aa, jeg ved ikke noget morsommere end at
spise til Aftens hos å Porta, naar det er forbi i det kongelige
Theater.» «Hvem er den Lykkelige for Tiden?» «Por Øieblikket er Posten
ledig.» «Ja Tak, jeg har ikke tænkt at søge den.»

Dilling. VII. 18i 62

«Nei, dertil er De forhaabentlig altfor klog. Den sidste fik sin Afsked
for et halvt Aars Tid siden.»

«De har altsaa været oftere forlovet?»

«Kun to Gange.»

«Og hvor længe har De været Enke?»

«1 fem Aar. Jeg gjorde et Fornuftparti. Min Mand var gammel, pirrelig
og jaloux, saa jeg havde det ikke for behageligt, saalænge han levede;
derfor vilde jeg gjerne have en liden Smule Fornøjelse i min Fritid.
Han efterlod mig en liden Rente, saa jeg med Sparsomhed kan slaa mig
igjennem og dyrke min kjære Musik. Den elsker jeg over alt i Verden. —
Men vi staar jo her og glemmer rent Souperen,» udbrød Fru Stein og saa
sig omkring i den tomme Sal. «Alle Mennesker er nede for at spise.
Heldigvis holder nok Baronen Plads til os.»

De havde staaet der i et af Sideværelserne, han halv siddende paa en
Konsol, hun støttet op til en Vindues-fordybning, medens hun legede med
en stor høirød Vifte.

De gik hurtig ned ad Trapperne. Spisesalen var aldeles fuld. Man rakte
Hals ved alle Bordene, da de passerede.

Baronen sad og vinkede med en Serviet og pegede paa et Par belagte
Stole.

«Se her, denne Vei. Hvor De dog lader vente paa Dem, mit Herskab.
Kyllingen bliver kold og Champagnen varm, ikke at tale om, at Damerne
holder paa at dø af Utaalmodighed og lader sit onde Lune .gaa ud over
mig og den stakkels Kammerjunker.»

«Baronen er altid satirisk,» sagde Generalinden med en mild
Hovedrysten.

«Altsaa hurtig til Præsentationen. Ja, Fru Stein kjender hele
Selskabet. Det er Aftenens feirede Digter, Hr. Falk —Blandt Silkeslæb.

min Hustru, Fru Generalinde von Feldau, Frøken Ellen von Feldau og Hr.
Kammerjunker von Eisenfeldt.»

Kammerjunkeren reiste sig og bukkede med et Hofsmil.

Det var en liden spæd velfriseret Herre med spæd Stemme og spæd lysegul
Knebelsbart.

Lorenz Falk tog Plads ved Baronessens Side, medens han havde Fru Stein
paa den anden Side og Frøken v. Feldau ligeoverfor.

«Og hvorledes finder Hr. Falk Kjøbenhavn?» spurgte Baronessen for at
indlede Samtalen. Det var det sædvanlige Spørgsmaal, som han allerede
havde faaet flere Gange.

«Fortryllende,», sagde han. «Jeg ved ingen By, hvor jeg har befundet
mig bedre. Det er især Selskabslivet her, som jeg finder saa
behageligt.»

«Men det har De jo ogsaa deltaget i, naar De har været andetsteds i
Udlandet.»

«Ikke saa meget som her. Det maatte da være i Paris. I Rom gik jeg mest
paa Muséer og Atelierer, og i Tyskland levede jeg Studenterliv paa
Ølkneiperne.»

«Det troede jeg ikke laa for Dem.»

«Nei, jeg finder mig ogsaa langt bedre for Exempel her i denne oplyste
Sal med Blomster og Champagne, smukke Damer i elegante Toiletter og saa
rundt omkring mig denne livlige, gemytlige Passiar. Kan De tænke Dem en
smukkere Musik, Fru Stein, end denne muntre Klirren med Glasse, Knive
og Tallerkener?»

«Jeg foretrækker ubetinget en Symfonikoncert,» sagde hun med et Smil.

«Begge Dele er gode,» læspede Kammerjunkeren. «Jeg vilde stemme for
først Symfonikoncerten og siden Tallerkenkoncerten, hi, hi, hi.»i 62

«Kammerjunkeren er altid genial,» sagde Generalinden og lod forbindtlig
sine lilla Fjedre vaie.

Musikken havde allerede begyndt at lyde ovenpaa. Souperen var endt, og
Damerne var ifærd med at trække sine lange Handsker paa.

Saa gik de parvis opad Trapperne.

Baronen førte Generalinden, derpaa kom Falk med Baronessen under den
ene og Fru Stein under den anden Arm, og Toget sluttede med
Kammerjunkeren og Frøken v. Feldau.

Champagnen og Varmen var stegen Falk til Hovedet, saa han var mindre
bleg end sædvanlig.

Han følte Trykket af en blød Arm paa hver Side og gik mellem en dobbelt
Ild af to Par lynende sorte Øine, medens Atmosfæren omkring ham var
mildt parfumeret.

Damernes tunge Silkeslæb feiede efter dem paa den tæppebelagte Trappe.

Og siden, da han kom op i Balsalen, hvor Damerne stod i Klynge, hvilken
Dynge af Slæb laa der ikke rundt omkring ham, smaa Bjerge af Silke og
Fløiel, straalende i alle Regnbuens Farver!

Han kunde neppe flytte Fødderne for Silkeslæb.

Bare han ikke faldt i dem.

XXI. Diamantpudder i Øiet.

«Efter min Mening er de to første Akter aldeles fortræffelige; men min
Dom skal De nu ikke bryde Dem saa meget om, for den er partisk. De ved
jo, at jeg hører tilDiamantpiidder i Øiet.

Deres ivrigste Beundrere. Men se til at blive færdig med Resten. Tænk,
nu er det et halvt Aar, siden vi gjorde Bekjendtskab paa
Velgjørenhedsfesten. Kan De huske, da sagde jeg, at De skulde komme med
et større Arbeide.»

Fru Stein sad i en Lænestol og holdt Manuskriptet i-sine lange hvide
Hænder.

Lorenz havde taget Plads paa en broderet Puf ligeoverfor hende. Det var
i hendes Salon, der var koket og extravagant som hun selv.

Flygelet stod midt paa Gulvet, overskygget af en stor Viftepalme, alle
Møblerne stod paa Skraa, og rundt omkring i Værelset var der drysset
låve mosgrønne Lænestole, smaa mosgrønne Fløiels Etagerer, overfyldte
med Nips, og broderede Puffer med lange mosgrønne Chenillefrynser. '
Portierer og Gardiner var i persisk Mønster, paa Væggene var der
Buketter af Vifter og Paafuglefjedre, og paa alle Borde stod
blomstrende Planter, som fyldte Værelset med stærk Vellugt.

Alt var ordnet i den smagfuldeste Uorden, og Ejerinden passede udmærket
til disse fantastiske Omgivelser, som hun sad der med sine
guldbroderede Tøfler begravede i et langhaaret mosgrønt Angoratæppe.

Et Slags Morgenkjole af blødt Stof i tyrkisk Mønster med purpurfarvede
Opslag og Lommetasker, sammenholdt om Livet med en purpurfarvet
Silkesnor med lange Kvaster, hang løst om hendes velformede Taille, og
paa de kortklippede Lokker sad en liden Roset af kremgule Kniplinger og
purpurrøde Atlaskes Baand.

»Selv om De bliver færdig med det nu, kan De ikke faa det opført før
til Efteraaret. Det er allerede sent i Sæsonen.»i 62

«Ja, paa Lørdag skal jeg til en Middag — aa, hvor jeg er træt af alle
disse Middage! — men jeg haaber ogsaa, det skal blive den sidste i
Sæsonen.»

«Hos hvem?»

«Hos Generalinde von Feldau.»

«Holder hun Middage?»

«Ja, det er i Anledning af Datterens Forlovelse,» sagde han lidt
forlegen.

«Saa Ellen Feldau er bleven forlovet? Med hvem?»

«Med mig,» sagde han og løftede Hovedet.

«De spøger.»

«Nei, det er Alvor.»

«Men De har jo kjendt hende saa kort.»

«Vi er kommet meget sammen i Selskabslivet.»

«Og De elsker hende?»

«Naturligvis. Det er jo en smuk ung Pige, og saa — er hun rig. Hun har
arvet 100,000 Kroner efter Faderen.»

«Aha, vi bliver beregnende paa vore gamle Dage. Nu, det glæder mig
forresten, at De er fornuftigere, end jeg havde troet. Og hvad siger
Baronessen til Forlovelsen ?»

«Baronessen ?»

«Ja, Baronesse Wildenberg, naturligvis. De har jo været hendes
erklærede Tilbeder hele Sæsonen.»

«Baronessen er en hæderlig Dame. Hun er blot ung, munter og uforsigtig
som — flere andre.»

«Som mig for Exempel?»

«Hvorfor ikke?»

«Ja, De har Ret, det har været meget uforsigtigt af mig saaledes alene
at følge med Dem paa Koncerter, til å Porta og andetsteds. Folk har
sagt, at vi har været forlovede.»Diamantpiidder i Øiet.

«De har sogar sagt, at vi har været hemmelig gifte,» tilføiede han, «og
jeg har svaret, at det er Tilfældet, men at vi skal skilles i næste
Uge.»

«Ja», svarede hun med et let Suk, «nu skal vi jo ogsaa skilles ad i
næste Uge. Saa bliver det forbi med vore behagelige Téte-a-téter.»

«Rimeligvis ja.»

Hun løftede Hovedet og saa ham ind i Ansigtet, medens de mørke Øine
lynede bag Guldpincenezen.

«Jeg troede næsten, De var forelsket i mig.»

«Det blev vi jo enige om, den første Gang vi var sammen, at det skulde
jeg ikke blive.»

«Nei, jeg kan ikke tænke mig noget behageligere Forhold en det
lidenskabsløse Venskab, som har existeret mellem os, og derfor har jeg
heller ikke brydt mig noget om, at De har gjort Kur til Baronessen i al
Uskyldighed; men jeg kan oprigtig talt ikke sige, at jeg er glad over,
at De har gaaet hen og forlovet Dem. Saa bliver jo vort Forhold aldeles
oprykket.»

«Tag Revanche. Gaa hen og gjør et Fornuftparti, De ogsaa.»

«Hvem tror De vil gifte sig med en gammel graa-haaret Kone?»

«De ved meget godt, at de graa Lokker i Tindingerne klæder Dem
udmærket. Derfor strør De ogsaa alt det Diamantpudder i Haaret for at
blive endnu mere graa.»

«Det er alligevel ikke saa let at gjøre et rigt Parti.»

«Det ser De jo med mig, Frue.»

«Det er en Forskjel med Dem, De er ung, begavet og rig.»

«Rig? Hvem har sagt Dem det?»i 62

«Det siger Alverden. De har jo et stort Gods oppe i Norge ?»

«Har havt, bedste Frue, har havt.»

«Men hele Deres Optræden vidner jo om Velstand. De bor i et fint
Pensionat og viser Dem idetheletaget som en Gentleman.«

«Derfor behøver man ikke at være saa rig, naar man forstaar at indrette
sig. Jeg har desuden nogen Familie hjemme, som hjælper mig med Penge,
naar jeg behøver.»

Hun reiste sig og leverede ham Manuskriptet tilbage. Derpaa bøiede hun
sig over ham, lagde Haanden paa hans Skulder, rystede det smukke Hoved,
saa Diamantpudderet dryssede, og betragtede ham med vemodige Blikke:

«Dette var altsaa en Afskedsvisit. Ogsaa du, min Søn Brutus! Nu staar
jeg paany alene.»

Han reiste sig fra Puffen.

«Aa, De vil let finde en ny Kavaller til at følge Dem i Theatret.»

«Vær' nu ikke bitter. De ved meget vel, at De har været mere min Ven
end min Kavaller, og har ikke jeg været Dem en moderlig Veninde? Tror
De, at De vilde være kommen saa langt med Deres Stykke, hvis jeg ikke
stadig havde opfordret Dem til at skrive?»

«Nei, De har Ret, og derfor vil jeg altid være Dem taknemmelig. Jeg
haaber, vi fremdeles kan mødes som Venner.»

«Det kan vi.»

«Og nu Farvel,» sagde han og trykkede hendes Haand.

«Farvel og Tak for godt Kammeratskab.»

Han ilede hastig ud og ned ad Trapperne.Diamantpiidder i Øiet.

Fru Stein lukkede Døren efter ham. Derpaa gik hun hen til Pianoet, hvor
hun blev siddende tankefuld med Hænderne hvilende paa Tangenterne uden
at spille.

Falk begav sig hen til Generalinden.

Hun havde en elegant Leilighed med stive, gammeldagse Møbler og
Familieportrætter paa Væggene.

Det var netop i Visittiden. Kammerjunker Eisenfeldt sad inde i Salen
hos Damerne.

Generalinden var i sort Silke, Ellen i en mørk Husdragt.

Da Falk traadte ind, gik Ellen ham imøde, Kammerjunkeren reiste sig
ogsaa og trykkede bukkende hans Haand.

«Maa jeg faa Lov at gratulere. Den Nyhed kom-virkelig overraskende.»

«Kortene blev først sendt omkring idag.»

«Forlovelser har Folk i Almindelighed gjættet længe i Forveien,» sagde
Generalinden.

«Ja, man har rigtignok gjættet paa, at Hr. Falk skulde være forlovet,
men — ikke med Frøken von Feldau.»

«Saa? Og med hvem da?» spurgte Generalinden.

«Oprigtig talt, med den smukke Enke, Fru Stein,» læspede
Kammerjunkeren.

«Vi har været gode Venner, intet andet,» sagde Falk.

«Hun er en extravagant Dame og temmelig fri i sin Maade at være paa,»
sagde Generalinden. «Det er formodentlig det, som har givet Anledning
til Folkesnakken.»

«Lorenz og jeg har længe holdt af hinanden. Jeg kunde lide ham fra det
første Øieblik, jeg saa ham paa Velgjørenhedsballet,» sagde Ellen med
et straalende Blik. «Siden har vi seet hinanden saa ofte hos Baron
Wilden-bergs. Han spillede Baronessens Tilbeder bare for at møde mig
der.»

Kammerjunkeren snoede sin spæde Moustache med et ironisk Smil:

«Den stakkels Baronesse!»

«Naa, min Hr. Svigersøn, det lader til, at De er en ordentlig Don
Juan,» sagde Generalinden og truede ad ham med Strikkepinden. «Ja,
Herregud, Ungdommen maa gjøre Kur. Min Mand, Generalen, havde ogsaa en
Masse galante Eventyr i sin Ungdom, og alligevel blev han en
exemplarisk Ægtemand.»

«Baronessen er nu ikke altid forsigtig,» sagde Kammerjunkeren.

«Og Folk er saa tilbøjelige til at løbe med Sladder og Løgn,» sagde
Falk.

«Det er jo Damernes Hovedfornøielse,» læspede Kammerjunkeren blidt.

«Herrerne er saamænd ikke et Haar bedre,» udbrød Frøken v. Feldau vred.

«Bliv bare ikke for varme i Konversationen,» sagde Generalinden. «Her
er varmt nok i Forveien. Solen bræn-der, saa det er en Gru.»

«Ja, og Hr. Falk sidder lige i Lyset,» tilføiede Kammerjunkeren. «Hans
høire Side straaler, som om den var oversaaet med Brillanter.»

Ellen gik hen til sin Forlovede og betragtede hans Frakke.

«Det er jo Diamantpudder,» sagde hun.

«Frøkenen har rimeligvis støttet sit Hoved til Hr. Falks Skulder,»
smilede Kammerjunkeren.

«Jeg bruger ikke det gammeldagse Stas,» mumlede Ellen, medens Blodet
steg hende til Hovedet.

«Jeg har formodentlig faaet det af en Dame, som jegDinmantpudder i
Øiet.

har siddet ved Siden af i Theatret,» sagde Falk med til-kjæmpet Ro.

«Ja, det faar man saa let,» sagde Kammerjunkeren. «Jeg havde engang Fru
Stein til Bords, og siden var min Kjole som bedækket med Rimfrost. Den
Dame ødsler med sit Diamantpudder.»

Ellen bed sig i Læberne og bladede i nogle Modejournaler. Generalinden
strikkede nervøst.

Kammerjunkeren reiste sig for at gaa.

«Klokken er allerede mange, og jeg har endnu et Par Visitter at gjøre.
Jeg maa nok desværre sige Damerne Farvel.»

«Farvel, Farvel,» sagde Generalinden. «Jeg haaber at have den
Fornøjelse at se Dem paa Lørdag.»

«Det vil være mig en stor Ære, Fru Generalinde.»

Falk fulgte ham til Entrédøren. Ellen gik ind i sit lille Boudoir. Der
stod hun ved Vinduet bøiet over en Blomstergruppe og græd.

Falk traadte hen til hende.

«Hvad feiler dig, min Kjære?»

«Jeg har faaet Diamantstøv i Øiet,» sagde hun, «og det svider.»

«Det tager man lettest bort med et lidet Kys,» sagde han og trykkede
sine Læber paa hendes rosenrøde Øienlaag.

«Lorenz, du elsker vel ingen anden end mig?»

«Hvor kan du dog bryde dig om Kammerjunkerens ondskabsfulde Pjankeri ?»

«Men, Lorenz, du har dog vel ikke været hos Fru Stein ?»

«Er der mere Diamantpudder i Øiet endnu, saa maa vi se at faa det ud,»
sagde han og kyssede hende paany.i 62

Hun løftede sit ungdomsfriske Ansigt mod ham og smilede gjennem Taarer.

XXII. Sidste Gang i Sæsonen.

«Mine Damer og Herrer! —»

Lorenz Falk løftede Champagneglasset til en ny Skaal-tale, den tredie
ved Middagen.

Det var en Toast for Baron og Baronesse Wildenberg, i hvis Hus han
denne Vinter havde tilbragt saa mange behagelige Timer, og hvor han
havde lært at kjende og elske sin tilkommende Hustru. Da det nu
rimeligvis var sidste Gang i Sæsonen, at man var sammen, vilde han
udtale sin hjærteligste Tak til Baronen og Baronessen for al udvist
Venlighed.

Skaalen blev drukken med stor Begeistring. Man er altid begeistret ved
en god Middag.

Baronen og Baronessen løftede sine Champagneglas og nikkede smilende
til alle Sider.

Det var heldigt, at Baronesse Olga var saa stærkt pudret i Ansigtet,
ellers vilde hun vist været meget rød; thi hun følte sig temmelig hed i
Hovedet.

Men man havde jo ogsaa drukket syv Slags Vin til Middagen.

Kammerjunker Eisenfeldt bøiede sig hen til sin Borddame og hviskede med
sin spæde Røst:

«Den Skaal havde Baronessen fortjent alene. Det er dog virkelig hende,
som har vist ham mest Venlighed.»

«Uh, Kammerjunker, hvor De er slem,» fnisede Frøkenen.Sidste Gang i
Sæsonen.

«Jeg vil tillade mig at anmode mine Damer og Herrer at tømme et Bæger
for en kjær Fraværende,» fortsatte Kammerjunkeren sagte som før,
henvendt til sin Dame. «En Skaal for Enkefru Stein.»

Frøkenen truede ad ham med Gaffelen:

«Kammerjunker, De er ikke til at holde ud med Deres knusende Satire!»

Osten og Isen var allerede spist. Nu var der ikke andet tilbage paa
Bordet end nogle halvtømte Glas, nogle Dessertassietter med
Vindruestilke og Æbleskrællinger og nogle Spisesedler med forgyldte
Bogstaver og Vinpletter.

Herrerne fæstede sine Kuvertbuketter i Knaphullet, Damerne satte dem
paa Brystet og knappede sine Handsker.

Generalinden lagde sin Arm i Baronens, og Selskabet begav sig parvis
ind i Salen. Siden trak flere af Herrerne sig tilbage til Røgeværelset,
medens nogle unge Damer med Baronessen i Spidsen gik ind i Ellens
Kabinet, hvor de tændte sine Cigaretter.

Lorenz havde slynget Armen om Ellens .Liv, medens hun koket smøgede paa
Cigaretten og pustede ham Røgen i Ansigtet.

Hun var rigtig nydelig i en enkel Dragt af hvid Silke med en Buket
friske Liliekonvaller i Brystet.

Generalinden traadte hen i Døren.

«Jo, det er en net Ungdom, vi har nu for Tiden! Det skulde jeg have
vovet som ung Pige at dampe som et Lokomotiv i min Moders Nærværelse,
saa havde jeg sikkert faaet en paa Øret.»

«Det er de forstandige Fruer, som giver Exemplet,» sagde Ellen med et
skjælmsk Blik paa Baronessen.i 62

«Ja, vi stakkels Fruer faar Skyld for saa meget,» sagde Baronessen.

Da Kaffeen var serveret, gik Ellen hen til Pianoet for at synge et Par
Duetter med Kammerjunkeren. Generalinden, Baronen og et Par ældre Damer
satte sig ved Spillebordet.

Baronesse Olga havde taget Plads i et Hjørne inde i Salen. Hun vinkede
paa Lorenz med sin Vifte.

«Sæt Dem nu her og vær lidt elskværdig. Det er rimeligvis sidste Gang,
vi er sammen i Sæsonen. Bøgen er allerede sprungen ud, og saa bliver
vel ikke vi heller længe i Kjøbenhavn.»

«Hvor skal Herskabet hen i Sommer?»

«Vi reiser til Norge til Modums Bad. Jeg har saadan Lyst til at se de
norske Snefjelde. De skal være saa smukke og kolde — akkurat som De
selv er.»

«Jeg er ingen af Delene. De ved jo nok fra Island, at flere af de kolde
Fjelde er vulkanske.»

«Udbrændte Vulkaner,» sagde Baronessen med et Skuldertræk. «Man mærker
intet til Ilden, bare Røg, og den bliver man sværtet af.»

«Jeg synes, Baronessen talte om, at vi skulde være elskværdige den
sidste Gang, vi er sammen.»

«Sidste Gang bliver det vel forhaabentlig ikke. Vi mødes nok oftere.
Hvor skal De tilbringe Sommeren?»

«Jeg skal først lidt over paa et Par Godser i Skaane, og siden skal jeg
være paa Klampenborg. Generalinden har leiet en af Cottagerne, og jeg
skal bo paa Badehotellet.»

«Og Brylluppet?»

«Det bliver vel henad Julen. Jeg vil først have mit nye Stykke
opført.»Sidste Gang i Sæsonen.

Kammerjunkeren havde endt sin Sang og kom hen til dem. Konversationen
blev almindelig.

Da man havde drukket The, brød Gjæsterne op Klokken henved elleve.

Falk slentrede alene opad Bredgade og over Kongens Nytorv smøgende paa
sin Cigar.

Saa gik han ind til å Porta for at drikke en Sodavand.

Paa Herresiden var alle Borde optagne, og han havde ikke Lyst til at
slaa sig ned nogetsteds. Der var desuden saa varmt og opfyldt med
Tobaksrøg. Han gik derfor ind tilhøire i Damekaféen, hvor der var
næsten tomt, og da det var efter Kl. 11, kunde han ogsaa beholde sin
Cigar.

En Dame sad alene ved et Bord og vendte Ryggen mod Indgangen.

Han kjendte saa godt denne hvide Nakke og Baghovedet med det
kortklippede mørke Haar.

Hun dreiede Hovedet og saa paa ham med et Smil.

«Jo, det er virkelig mig, stakkels Enke, som sidder heiene og forladt
og nyder mit tarvelige Smørrebrød. Jeg har været i Theatret — alene,
ganske alene, og saa bestilte jeg min Pige til at hente mig her Klokken
halvtolv. Jeg havde nemlig ikke Lyst til at gaa sulten i Seng, thi som
De ved, har jeg ingen ordentlig Husholdning. Det er naturligvis ikke
passende for mig at komme hid uden Herrefølge; men den slemme Fru Stein
har gjort saa meget, som er upassende, at lidt mere eller mindre skader
ikke. Naa, hvorfor bliver De staaende der midt paa Gulvet? Kan De ikke
slaa Dem ned her ved Bordet, eller er det maaske heller ikke passende?»

«Jeg kommer lige fra Forlovelsesgildet.»i 62

«Ja, der har De fraadset med Champagne, og imedens har jeg tømt den
bitre Kalk.»

«En Pilsener i høit Glas,» forlangte Edvard ved Disken.

«En Pilsener i meget høit Glas!» raabte Gianelli i Lugen.

«Hører De, hvad den Gamle siger? Ja, jeg har virkelig tømt Smærtens
Pilsener i et meget høit Glas, og nu sidder jeg her med Sorg og —»

«To Stykker Rugbrød med Steg!»

«To Stykker Rugbrød med Steg!» raabte Gianelli.

«Akkurat ja,» sagde Fru Stein. «Det er hele min Trøst. Naa, staa nu
ikke der og se forlovet ud længere, men sid ned, Menneske.»

Han tog Yderfrakken af.

«Sidst jeg var sammen med Dem, var min Forlovede jaloux, fordi jeg bar
noget af Deres Diamantpudder paa Skulderen.»

«Gud, sæt Dem saa endelig over paa den anden Side af Bordet, saa
smitter jeg ikke af. Stakkels Fyr, er De allerede saa under Tøffelen!
Hvor det skal more mig at se Dem som skikkelig Ægtemand.»

«Jeg haaber, jeg skal gjøre en god Figur. Men skal vi ikke nyde noget?»

«Tak, en Sherrykobbel vilde ikke være saa ilde.»

«Hør, Caspar, en Sherrykobbel og en Caminade til mig.»

«En Sherrykobbel og en Caminade!»

«En Sherrykobbel og en Caminade!» repeterede gamle Gianelli.

Falk sad ligeoverfor hende og betragtede hende, medens hun holdt de
friske Læber tilspidsede om Røret og sugede den kolde Drik til
sig.Sidste Gang i Sæsonen.

«Nu, hvorfor glor De saa paa mig? Skal jeg sige Dem, hvad De tænker ?»

«Lad høre.»

«Hun er i Grunden rigtig nydelig.»

«Ja, De har Ret. Saa omtrent var det, og jeg gratulerer Deres
tilkommende Mand.»

«Tak,» sagde hun tørt og greb paany til Sugerøret.

I det samme traadte Kammerjunker Eisenfeldt ind i Kaféen. Han studsede
lidt og bukkede derpaa med et ironisk Smil:

«Ah, skal jeg have den Fornøjelse at møde Dem endnu en Gang iaften!»

«Som De ser,» sagde Falk kort.

«Og stadig i Dameselskab. Ja, de Herrer Digtere er lykkelige. De
flagrer som Sommerfugle fra den ene Blomst til den anden.»

«De var nys sammen med Hr. Falk til en Glædesfest, bedste
Kammerjunker,» sagde Fru Stein. «Dette er et Af-skedsgilde. De ser,
Beværtningen er tarvelig.»

«Saa kan jeg ogsaa passende tage Afsked med Dem. Jeg reiser imorgen
tidlig til min Garnison.»

«Ah, jeg huskede ikke paa, at Kammerjunkeren ogsaa er Løitnant. Saa De
skal reise? Det var dog kjedeligt.»

«De er altfor god, Frue.»

«Men saa træffer De jo ikke Frøken von Feldau imorgen.»

«Jeg forstaar Dem ikke rigtig —>

«Saa kan De jo ikke faa fortalt hende, at De har seet mig og Hr. Falk
sammen. Ja, det kunde maaske gaa an at telegrafere det.»

«Fru Stein er altid en Smule ondskabsfuld,» sagde Kammerjunkeren med et
Hofsmil. «Forresten træffer jeg

jo Frøkenen til Efteraaret. Det kan vel være tidsnok at fortælle hende
den rædsomme Hemmelighed da.»

«Tror De, at De kan bære paa den saalænge?»

«Fru Stein, De er grusom! Men jeg fægter aldrig med Damer. Derfor
flygter jeg og overlader Valpladsen til Dem. Farvel, Frue, og behagelig
Sommer. Farvel, Hr. Falk. Ja, nu sees vi vel ikke saa snart?»

»Nei,» sagde Falk og reiste sig med et koldt Buk. «Jeg haaber, det er
sidste Gang i Sæsonen.»

Kammerjunkeren trak sig tilbage til Herrekaféen.

Fru Stein lagde Armene paa Bordet og fixerede Falk gjennem
Guldlorgnetten:

«Se nu ikke saa forskrækkelig ulykkelig ud over dette Møde. Han træffer
jo ikke Frøken Ellen før til Efteraaret, og imorgen kan De jo skrifte
Deres store Synd for hende og faa Deres Skjænd og — Tilgivelse. Det
bliver en liden Afvexling i Forlovelsesdagenes Sødme.»

«Jeg kan ikke udstaa den Fyr!»

«Ikke jeg heller. Jeg vilde ønske, han blev forelsket i mig.»

«Det maa jeg sige —»

«For saa skulde jeg ordentlig martre ham.»

«Ja, det var jo ogsaa en Straf.»

«Men der kommer min Pige. Saa bliver De befriet for min Nærværelse.»

«Jeg faar vel Lov at følge Fruen til Gadedøren som sædvanlig?»

«Tør De virkelig det?» spurgte hun, idet hun reiste sig.

«Jeg vover det,» sagde han og kastede Theaterkaaben over hendes
Skuldre.

«Tak,» sagde hun og løftede de mørke Øine mod ham.Gamle Fordringer.

Han havde aldrig før seet dem med en saa vemodig Glans.

Hun gik foran ham ud gjennem Forværelset, hvor Gianelli sendte dem sin
mest forbindtlige Afskedshilsen.

Falk aabnede Døren for hende, idet hun traadte ud paa Fortouget. Pigen
gik bagefter.

Ude paa Kongens Nytorv lagde hun sin Arm i hans — for sidste Gang i
Sæsonen.

XXIII. Gamle Fordringer.

Septembersolen brændte stegende varm; thi der kom ikke et Vindpust fra
Sundet, som laa stille og speilblankt, og nede paa Strandveien
hvirvledes Støvskyerne op af Vognhjulene, saa de stakkels forkrøblede
Træer i de smaa Haver foran Villaerne stod aldeles graapudrede og
hængte med Bladene.

Den lange Vei fra Indgangen til Klampenborg frem til Koncertsalen var
aldeles mennesketom, og Cottagerne med sine nedrullede Persienner saa
alle ud til at være tilleie. Maaske havde Beboerne søgt lidt Skygge i
de rød- og hvidmalede Bræddeskure, der efter Bestemmelsen skal tjene
som Lysthuse, men som for Uindviede ser ud til at være ei blot til
Lyst.

Paa Badehotellets Veranda stod Bordene dækkede; men man saa ikke andre
levende Væsener der uden en hel Del Spurve og et Par Opvartere, som
plagede af Varmen lænede sig mod en Søile og viftede sig med sine
Servietter.i 62

Henved Firetiden begyndte dog nogle Middagsgjæster at komme. De tog
alle Plads nede ved Bordene; thi der var altfor trykkende oppe i
Spisesalen. Generalinde von Feldau og Frøkenen kom ud fra sin
nærliggende Cottage og slog sig ned paa Verandaen.

Kammerjunker Eisenfeldt reiste si-g fra et Bord og ilede hen til
Damerne.

«Goddag, Hr. Kammerjunker, velkommen tilbage.»

«Tak. Goddag, Fru Generalinde, Goddag, Frøken, hvorledes har De det?»

«Tak, rigtig godt, og Kammerjunkeren behøver vi ikke at spørge. De ser
jo ud som den personificerede Sundhed og er solbrændt som en Indianer.»

«Damerne sidder her saa alene?»

«Ja, vi venter paa Falk, han er inde i Kjøbenhavn.»

«Han er i stor Spænding om Dagen,» sagde Generalinden. «Han har
indleveret sit nye Stykke til baade det Kongelige Theater i Kjøbenhavn
og til Theatret i Kristiania og venter netop Svar.»

«Der staar stadig Notitser om det i Aviserne,» sagde Kammerjunkeren.

«Altfor mange,» sagde Generalinden. «Forventningerne bliver for store.
Bare det ikke bliver en Skuffelse.»

«Det vil vi ikke haabe,» sagde Ellen freidig.

Kammerjunkeren slog sig paa sine spæde Ben med sin spæde Spadserstok og
forsøgte at se ligegyldig ud, medens han henkastede:

«Jeg har ikke seet Hr. Falk siden Aftenen før min Afreise til
Garnisonen.»

«Ja, i Forlovelsesmiddagen hos os.»Gamle Fordringer.

«Senere paa Aftenen ogsaa. Hos å Porta — sammen med Fru Stein.»

«Hvad siger De?» udbrød Generalinden.

«Det er umuligt,» raabte Ellen.

«Jeg forsikrer Dem, mine Damer, paa Ære, det er sandt. De havde nok et
Slags Afskedsgilde derinde og drak begge sin Toddy. Jeg erindrer
virkelig ikke. om Fru Stein røgte Cigaretter; men de var begge temmelig
oprømte.»

«Det er jo afskyeligt,» udbrød Ellen.

«Oprørende,» tilføiede Generalinden.

«Siden gik de Arm i Arm hjem.»

«Hr. Kammerjunker!»

«Paa Ære, Fru Generalinde, det er Sandhed.»

Ellen rykkede nervøst i Kvasterne paa sin Parasol.

«Det skulde jeg have vidst før! Paa selve Forlovelsesdagen! Men han
skal ikke dø i Synden.»

«Naar man taler om Solen, saa skinner den,» sagde Kammerjunkeren. «Der
kommer han. Jeg vil trække mig tilbage for ikke at forstyrre.»

Han lettede paa Hatten og gik hen til sit. Bord.

Falk var saa optagen af sine egne Tanker, at han ikke bemærkede
Kammerjunkeren.

«For Guds Skyld, behersk dig, Ellen,» sagde Generalinden. «Lad os ikke
gjøre Scener her i Publikums Paasyn.»

«Nei, Mor, jeg skal være rolig, aldeles rolig,» sagde Ellen sagte og
kneb Læberne sammen.

Falk slog sig mørk ned ved Bordet.

«Men hvad feiler Dem dog, Falk, De ser saa alvorlig ud?» spurgte
Generalinden.

«Det er en meget ubehagelig Affære. Jeg har faaet mit Stykke sendt
tilbage.»Begavet.

«Afslaaet?»

«Ja, refuseret ved begge Theatre.»

«Naa, det var en flau Historie,» sagde Ellen, glad over at kunne give
sin Harme Luft. «Nu vil Folk rigtignok faa noget at snakke om efter al
den Reklame i Aviserne.»

«Jeg tænker, det bliver bedst at reise lidt bort fra Kjøbenhavn. Alle
disse deltagende Blikke og beklagende Spørgsmaal vil gjøre mig nervøs.»

«Ja, det klogeste er vist at komme bort,» sagde Ellen koldt.

«Men lad os nu faa vor Middagsmad, skjønt Guderne skal vide, at jeg
ikke er sulten.»

Middagen blev serveret, og de spiste i Taushed.

Kammerjunkeren sad og betragtede dem med skadefroe Blikke.

Ingen bemærkede, at et Selskab paa tre Personer, to Damer og en Herre,
passerede forbi, før der lød en skarp Kvinderøst paa Fransk:

«Anatole, det er ham, sandelig, det er ham!»

Lorenz Falk løftede Øinene fra sin Tallerken og blev først aldeles
bleg, siden purpurrød.

Madame de Pontjoie stod for ham, høi og svær, hvid-pudret i Ansigtet
som en Pierrot, indhyllet i en Sky af sorte Kniplinger og støttende sig
til en kolossal høirød Parasol. Ved hendes Side stod Angélique i en
tarvelig mørk Reisedragt. Hendes Ansigt havde tabt noget af sin
Ungdomsfriskhed og faaet Pudder i Stedet, og hun var bleven mere mager,
men var endnu smuk. Anatole holdt sig som sædvanlig i Baggrunden, den
stakkels gamle Anatole, tynd og forskræmt, med sit rynkede gule Ansigt
og sin struttende sorte Moustache.Gamle Fordringer.

«Monsieur Falk, De gjenkjender dog vel Deres gamle Venner?» sagde hun
paa Fransk og traadte nærmere.

Falk reiste sig forvirret.

«Undskyld, Madame, at jeg forstyrrer Dem,» sagde Madame de Pontjoie
henvendt til Generalinden. «Men De forstaar Fransk, ikke sandt ?»

«Vi,» hvæsede Generalinden.

«De er Mr. Falks Moder, ikke sandt?»

«Naang,» udstødte Generalinden.

«Ah, Pardon. Men, Mr. Falk, vil De ikke præsentere os?»

Falk udførte forvirret Ceremonien.

«Tillader De, at jeg sætter mig? Puh, jeg havde ikke troet, her var saa
varmt i Danmark. Anatole, hent mig en Stol.»

Falk havde budt Angélique sin Stol. Hun sendte ham et lynende Blik.
Derpaa satte hun sig stille med sænkede Øine.

Generalinden og Ellen sad forlegne, og henne ved sit Bord rakte
Kammerjunkeren nysgjerrig Hals.

«Tænk Dem, Madame la Général,» fortsatte Madame de Pontjoie paa sit
flydende Parisersprog, «vi havde besluttet os til at reise i Sommer i
Stedet for at ligge ved et franskt Bad. Vi drog til Norge —»

«Der var charmant,» faldt Monsieur de Pontjoie begeistret ind.

«Ti stille, Anatole. Nuvel, vi spurgte efter Mr. Falk i Kristiania — i
saadanne Smaabyer kjender jo Alverden hverandre — man sagde, han var i
Kjøbenhavn, vi lagde Hjemveien over Kjøbenhavn. I Hotel d'Angleterre
fortalte man, at han var her paa Klampenborg.»

«Saa reiser vi til Klampenborg, sagde jeg,» forsikrede Mr. de Pontjoie
triumferende.i 62

Begavet.

«Ti stille, Anatole. Nuvel, endelig har vi fundet Dem, slemme
Flygtning. Hvorfor reiste De dog fra Paris uden at sige os Farvel?»

«Jeg fik et Telegram, min Moder laa for Døden.»

«Ja, det hørte vi i Hotellet. Men senere kunde De dog have skrevet?»

«Jeg har stadig ligget paa Reiser.»

«Og nu, da De efter saa mange Aars Forløb ser An-gélique igjen, har De
saa ikke et venligt Ord at sige hende? Hun har trofast ventet paa Dem i
al denne Tid.»

Generalinden flytteäe sig urolig paa sin Stol. Ellen var meget bleg.

«Jeg troede — et saa flygtigt Bekjendtskab,» stammede Falk.

«Flygtigt!» udbrød Madame de Pontjoie. «Ah, min Ven, Angélique betroede
strax sine Forældre Eders Hemmelighed, og De, Madame la Général, som
rimeligvis er Hr. Falks Slægtning, skal ogsaa faa vide den. Han
forlovede sig med min Datter Aftenen før sin Afreise.»

«Børnestreger,» mumlede Falk.

«Nei, dette gaar for vidt,» udbrød Generalinden og samlede med Møie
Levningerne af sin Skolefransk. «Madame, Mr. Falk er forlovet med min
Datter.»

«Var, Mama,» sagde Ellen paa Fransk og reiste sig ligbleg. «Vi er det
ikke mere. Hr. Falk,» tilføiede hun med sagte dirrende Stemme paa Dansk
og vendte sig mod ham, «selvom dette ikke var kommen til, havde jeg
alligevel bestemt mig til at bryde med Dem. Jeg vilde aldrig kunne havt
Tillid til en Mand, der samme Aften, som vi feirede vor Forlovelse,
havde et Stævnemøde med sin gamle Kjæreste.»Gamle Fordringer.

«Ah, Kammerjunkeren har sladret.»

«Er det maaske ikke sandt?»

«Det nytter ikke at forsvare sig her. Jeg skal faa Lov at sende
Opvarteren med Deres Ring. Jeg vil nødig foretage denne Ceremoni i
Gjæsternes Paasyn.»

«Det er heller ikke min Mening.»

Hun slog sin Parasol op.

«Mama, kom lad os gaa. Jeg holder ikke ud her længere. Jeg er færdig
til at segne om.»

De vexlede ceremonielle Hilsener med Familien Pont-joie og fjernede sig
langs Bagsiden af Badehollet for ikke at passere Bordene.

«Nu er vi alene, min Herre,» sagde Madame de Pont-joie, «nu har vi et
Regnskab at opgjøre.»

«Ja, et alvorligt Regnskab,» tilføiede Mr. de Pontjoie modig.

«Ti stille, Anatole!»

«Her er intet Regnskab at opgjøre,» sagde Angélique og blandede sig for
første Gang i Samtalen. «Mr. Falk morede sig for nogle Aar siden med at
lege med et uerfarent Kvindehjærte og glemte siden det hele som en
barnagtig Spøg. Jeg beklager meget, at jeg har været naiv nok til ikke
at gjøre det samme. Nu vil vi lade hele denne Sag være glemt.»

«Men, Angélique —»

«Jeg har intet at tale med Mr. Falk om, Mama. Lad os blot faa et
Værelse her i Hotellet. Jeg trænger til at hvile lidt.»

. «Men, mit Barn,» indvendte Mr. de Pontjoie.

«Ti stille, Anatole, Angélique har Ret. Vi har intet mere at tale med
Mr. Falk om. Adieu, Monsieur, De har

slet lønnet vor Gjæstfrihed. Anatole, skaf os en Opvarter.»

Falk blev staaende uden at kunne faa et Ord frem. Hans Strube
sammensnøredes, og han gjorde blot et stivt Buk, idet de gik ind i
Badehotellet.

Derpaa drak han et Glas Isvand og slentrede ned til Porten.

Uden ret at vide hvorfor, styrede han Kursen til Dyrehaven og gik langt
ind i Skoven, hvor han tog Plads paa en ensom Bænk, medens Tankerne
foer vildt gjennem hans Hoved.

Han havde tumlet sig for meget blandt alle disse Silkeslæb, han havde
faaet dem viklet om Fødderne, og det er farligt.

Man snubler saa let i dem og — falder.

XXIV. Afsked.

Det var allerede Aften, da han vendte hjem til Klampenborg og til
Badehotellet.

Af Portieren hørte han, at den franske Familie var taget tilbage til
Kjøbenhavn.

Han gik hurtig op paa sit Værelse, lagde sin Forlovelsesring i en
Konvolut og sendte en af Opvarterne hen til Generalindens Cottage med
den.

Da han kom tilbage, fortalte han, at Herskabet holdt paa 'at pakke ind.
Pigen havde sagt, at Generalinden og Frøkenen skulde reise til Jylland
og besøge Generalindens Søster, som havde et Gods deroppe.Afsked.

Han leverede Falk en liden Pakke og gik.

Det var Ellens Ring og nogle Guldsager, som han havde foræret hende.

Han kastede det altsammen ned i sin Kuffert og begyndte at pakke sine
Sager sammen. Derpaa ringede han paa Opvarteren, forlangte sin Regning
til næste Morgen og bad ham bringe en Toddy op. Spise kunde han ikke.

Han tændte en Cigar og satte sig ved det aabne Vindu og saa udover
Sundet, som laa der speilblankt og stille, medens Musikken fra
Koncertsalen lød dæmpet op til ham.

Saa skulde han atter bryde op og forlade det lille venlige Danmark,
hvor han havde tilbragt saa mange behagelige Timer og drømt sin
smukkeste Fremtidsdrøm.

Nu skulde han atter vende tilbage til det kolde, triste Norge. Han
havde nok tænkt at tage en Tur hjem; men det skulde have været som den
feterede Forfatter og som en rig lykkelig Ægtemand ved en elsket
Hustrues Side.

Nu var det ramlet overende, det smukke Drømmeslot, og han selv sad
sørgende paa dets Ruiner.

Han var en stakkels Sommerfugl fra Norden, som havde forvildet sig ned
til Syden og beruset sig i Blomsterduften dernede. Siden var han
sluppet ind i en Salon og var flagret for nær Lyset. Derfor havde han
intet andet at gjøre end at slæbe sig hjem med sine forbrændte Vinger
og dø i den lange norske Vinter.

Ja, for hjem til Norge maatte han. Han havde intet Valg. 1 Kjøbenhavn
vilde det blive uudholdeligt, og han havde ikke Penge nok til at drage
sydover paany.

Han fik tale med Norderuds. De maatte paany hjælpe ham, det var den
eneste Udvei, og hvis ikke, saa flk han lægge sig til at dø derhjemme.i

Begavet.

Oppe paa Kirkegaarden i Kristiania var der Plads til ham ved Siden af
Forældrene. Den Plet Jord var det eneste, han eiede i Fædrelandet. Det
var ikke meget; men i Grunden var det jo det eneste, han behøvede.

Endelig gik han i Seng, men kastede sig urolig frem og tilbage uden at
kunne sove.

Tankerne holdt ham vaagen.

Dampskibet skulde gaa til Norge den næste Dag.

Om Formiddagen tog han ind til Kjøbenhavn og gik op til Fru Stein. Hun
var den Eneste, han brød sig om at tage Afsked med.

Hun var netop flyttet ind fra Landet og modtog ham i sin mosgrønne
Salon.

«Men Gud bevare mig vel, hvorledes De ser ud, Menneske! Hvad feiler Dem
dog? De er jo hvid i Ansigtet som en nypudret Baronesse Wildenberg.»

Han satte sig ned og fortalte hende alt. Hans Stemme lød rolig og
dæmpet, som om han talte i Søvne.

«Stakkels Ven,» sagde hun, da han havde endt, «der er jo formelig
regnet Ulykker ned over Dem, og jeg er heller ikke uden Skyld i
Bruddet. Jeg tænkte nok, at Kammerjunkeren vilde sladre af Skole.»

«Saa kom jo Familien Pontjoie til. Alt syntes at have sammensvoret sig
mod mig.»

«Det kjedeligste var nu, at Stykket blev refuseret. Jeg havde glædet
mig til at sidde i Parkettet og raabe paa Forfatteren, og saa vilde jeg
have kastet en Laurbærkrans med en lang Dannebrogssløife op til Dem.»

«Nu er de visnede alle mine Laurbær.»

«De kan grønnes paany. Reis nu hjem til Norge, hvil Dem ud og gjenvind
Deres Sindsro og begynd saaAfsked.

atter med Deres Arbeide. Ingen bliver Digter uden Kamp.»

«Jeg har aldrig havt nogen Kamp. Jeg har hele mit Liv været et klogt
Barn, som Publikum og Pressen har kjælet for, saalænge jeg vilde være
artig Dilettantdreng; men saasnart jeg har forsøgt at være voxen
Forfatter og skrive større Arbeider, har jeg faaet Dask og er bleven
sat i Skammekrogen. Men nu er jeg for gammel til at være Dilettant
længere. Jeg vil forsøge min Begavelse i en anden Retning.»

«Vil De maaske blive Skuespiller?»

«Nei, jeg kan jo heller blive Morfinist eller Drukkenbolt. Maaske jeg
kan drive det videre i den Retning.»

Fy, skam Dem dog for at tale saaledes! Og nu De reiser hjem til Norge,
saa kan jeg heller ikke have et vaagent Øie med Dem.»

«Ja, hvis jeg skulde være bleven her i Kjøbenhavn, kunde vi jo have
gjenoptaget vort gamle Venskabsforhold.»

«Fra Deres Side er der rigtignok intet i Veien; men er De vis paa, at
det samme er Tilfældet med mig?»

«Har De faaet Forhindringer?»

«Det kunde nok være.»

«De har maaske fulgt mit Raad og har gaaet hen og forlovet Dem?»

«Akkurat, ja.»

«Gratulerer.»

«Tak. De tager alt saa rolig for Øieblikket.»

«Ja, alt er mig saa knusende ligegyldigt.»

«Kan det ikke engang interessere Dem at høre, hvem den Ulykkelige er?»

«Aa jo, hvorfor ikke?»Begavet.

«Han heder Blistrup og er Grosserer. Det er et rigtig net Menneske,
liden, lys og soigneret — han ligner Kammerjunker Eisenfeldt — og
sidder i en god Stilling. Desuden tilbeder han mig, og det er mere, end
De gjør, og siger, at han kan ikke leve uden mig, og det kan De godt,
og derfor har jeg forbarmet mig over ham.»

«De har gjort ret.»

«Ja, jeg er mere og mere kommen til den Overbevisning, at det ikke er
godt for en værgeløs Kvinde at gaa alene —»

«— Til å Forta.»

«Gaa alene gjennem Livet, vilde jeg saa smukt have sagt, og saa kommer
De med Deres Restaurationsprosa. De er den mest upoetiske Poet, jeg
nogensinde har kjendt.»

Han reiste sig.

«Nu er det vel paa Tide at sige Farvel.»

Hun rakte ham Haanden.

«Ja, dette bliver vel for uigjenkaldelig sidste Gang. Jeg vilde saa
gjerne fulgt Dem paa Dampskibet og overrakt Dem en Blomsterbuket; men
De kan indse, naar man er forlovet o. s. v.»

«Ja, naturligvis.»

«Men vent lidt, en Blomst skal De alligevel have til Afsked.»

Hun gik hen og skar en stor Rose af.

«Se her, tag den og fæst den paa Brystet. Naar den er visnet, har De
vel allerede glemt mig.»

«Jeg vil ofte, meget ofte, tænke paa Dem.»

Hun skjød ham henimod Døren.

«Se nu til at komme afsted, ellers er jeg bange, vi bliver sentimentale
begge to.»Afsked.

Han vendte sig endnu en Gang i Døren. Hun trak Portieren heftig for.
Hendes mørke Øine var blændede af Taarer, som banede sig Vei frem under
Guldlorgnetten ned over Kinderne.

Falk gik henimod Toldboden.

Han vilde komme tidlig ombord for at undgaa at træffe Bekjendte ved
Afreisen. Hans Tøi var allerede bragt til Dampskibet om Morgenen.

Nede i Amaliegade mødte han Kammerjunkeren og Baronesse Wildenberg, som
gik i en ivrig Konversation.

Kammerjunkeren hilste med sit forbindtligste Smil. Baronessen bevægede
neppe Hovedet til et ligegyldigt lidet Nik og syntes saa optagen af
Konversationen, at hun aldeles ikke lagde Mærke til Lorenz, skjønt han
næsten streifede hendes Silkekaabe og kjendte Duften af hendes Parfume,
idet hun gik forbi. Hun brugte bestandig Heliotrop. Det huskede han fra
sidste Vinter.

Han ilede hen til Dampskibet og gik strax ned i sin Kahyt. Da det
lettede, kom han op paa Dækket og stod i Bagstavnen og saa ind mod det
flade, frugtbare Sjælland.

Der laa Kjøbenhavn, det glade, gemytlige Kjøbenhavn. Marmorkirkens
store Kuppel aftegnede sig paa den skyfrie Himmel, og de forgyldte
Kugler paa den russiske Kirke straalede i Solen. Der strakte sig
Langelinie, hvor han havde spadseret saa mangen en Gang, oftest i
Damefølge, og længere henne paa samme Side laa Kysten med Skovshoved og
Taarbæk, hvor Fiskerhytter og kokette Villaer smilende ståk Hovederne
sammen mellem de grønne Bøge.

Dampskibet fjernede sig mere og mere fra Land.

Farvel, smukke Kjøbenhavn!Begavet.

XXV. Paa gamle Tomter.

Indsejlingen til Kristiania er bekjendt for sin Skjønhed, og smukt
ligger Byen ogsaa med de dunkelblaa Fjelde i Baggrunden og som Forgrund
alle de smukke Øer, overdryssede med fantastiske Villaer, der giver det
hele et sydlandsk Præg.

Men man skal helst se den i Solskin.

Naar Taagen ligger tyk og tung over Staden, og alt er graat og vaadt,
klamt og koldt, har den et andet Præg, og naar man dertil som Lorenz
Falk er i trist, graat Humør, ser den temmelig trist ud, og dette Præg
beholder Byen, efterat man er kommen i Land i den. Man hører ikke
Gadesælgernes muntre Raaben som i andre store Stæder, og alle Mennesker
ser saa alvorlige, saa forskrækkelig alvorlige ud. De hilser paa
hverandre, som om de skulde være til Begravelse, og taler altid paa
Gaden med dæmpet Røst.

En Franskmand, som var i Kristiania, paastod sogar, at selv Hundene i
Byen var saa alvorlige, at de ikke turde gjø paa offentlig Gade for
ikke at vække Anstød.

Lorenz gik i Land og slentrede opad Gaden.

Han mødte et Par Bekjendte. De maalte ham fra Top til Taa og løftede
modvillig paa Hatten med en Mine, som om de var fornærmet over, at han
var kommen tilbage.

Han havde ladet sit Tøi staa ombord og slentrede videre uden
nogetsomhelst Maal. Han vilde tage ind i et Hotel, ligegyldig hvilket.

Han saa sig omkring til begge Sider, og med engang fæstede hans Blik
sig ved et Skilt malet i en Port.

Der stod med store sorte Bogstaver:Paa gamle Tomter.

Det var naturligvis Gusta Londemann. Herregud, saa hun fremdeles havde
Logerende! Mon hun var bleven Enke? Det skulde dog være morsomt at se,
hvorledes hun havde det. Han kunde jo ligesaa gjerne bo der som
andetsteds. Saa kom han til kjendte Mennesker.

Han gik ind i Porten.

Der saa ikke meget propert ud, og Trappeopgangen var mørk og smudsig.

Nu stod han udenfor Entrédøren og ringede paa.

Der lød slæbende Trin indenfor, ledsaget af en hel Del klaprende
Barnefødder.

En fed Dame med kruset rødgult Pandehaar aabnede D'øren. Bag hende
saaes en Flok rødhaarede Pigebørn med hver sit Stykke Sirupssmørebrød i
Haanden.

«Kan man faa Logis her?»

«Ja, det kan De, nydelig møblerede .Værelser med noget eller alt i
Huset, god kraftig Huskost og Adgang til Familien, om De ønsker det.
Skulde det være for kortere eller længere Tid?»

«Det ved jeg endnu ikke saa bestemt.»

«Vær saa god, vil De ikke komme ind i Stuen? Gaa ind i Barnekammeret,
Smaapiger, staa ikke der i Veien og smør Sirup paa den fremmede Herre.
Vær saa god.»

Hun aabnede Døren og viste ham ind i en mørk Spisestue med slet Luft.

«Vær saa god, sid ned.»

Han betragtede hende, medens hun stod foran ham.

Dilling. VII. 22Begavet.

Hun var bleven lidt sværere siden sidst; men det røde Ansigt med
Filipenserne var temmelig uforandret. Hun bar et sort Blondeskjørt og
et skaldet sort Fløielsliv med en rød Atlaskes Puf foran og et stort
Hul under den ene Arm. Et Par nedtraadte Morgentøfler og et strikket
lyse-blaat Langshawl fuldendte hendes Toilette.

Lorenz traadte nærmere hen til hende:

«Kjender De mig ikke igjen, Fru Finne?»

Hun trak ham bort til Vinduet og slog derpaa Hænderne sammen: «Nei, du
gode Gud, er det ikke Lorenz Falk! Finne, Finne!»

Han kom styrtende ind og saa temmelig forpjusket ud i en fedtet graa
Klædning. 1 den ene Haand holdt han en knust Stolryg og i den anden et
afbrukket Ben.

«Hvad er der dog paafærde? Har en af Ungerne slaaet Næsen af sig?»

Han studsede ved Synet af Falk:

«Om Forladelse, jeg vidste ikke, her var Fremmede.»

«Kjender du ham ikke, Finne?»

Han slåp Fragmenterne af Stolen og ilede hen og omfavnede ham.

«Lorenz, min gamle Ven! Hvorledes har du det?»

«Tak, ikke noget videre rart.»

«Ligesaa hos os, min Ven, ligesaa hos os. Bare Elendighed.»

Han sparkede Stolstykkerne henad Gulvet.

«Jeg holdt netop paa at hugge Ved. For Øieblikket brænder vi bare
Mahogny i Mangel af andet Brændsel. De to sidste Dage har vi kogt Maden
med gamle Stole, i næste Uge tænker jeg at fyre med Gustas Piano. Det
duer ikke mere at spille paa.»Paa gamle Tomter.

«Uf, Finne, du overdriver nu saa skrækkelig og kommer bare med
Ubehageligheder,» sagde Fruen.

«Nei, du har Ret, Gusta, vi giver Sorgerne en god Dag og drikker et
Velkomstbæger med Lorenz. Hør, Gutten min, du skulde vel ikke kunne
laane mig til en Flaske 01? Jeg har ingen Smaapenge.»

«Jo, vær saa god.»

Han Jeverede ham et Kronestykke.

«Mange Tak. Ja, naar jeg siger én Flaske, mener jeg naturligvis to.
Gusta drikker gjerne et Glas med. Isabella, kom og hent to Flasker 01
til Papa.»

Et af de rødhaarede Pigebørn kom ind.

«Der ser du min ældste Datter. Jeg har sex Piger, og rødhaarede og
stygge er de allesammen. Er det ikke mærkeligt, du? For jeg har dog
virkelig været en smuk Mand, og Gusta var heller ikke saa ilde i sine
unge Dage.»

Fru Finne slog med Nakken og sendte Lorenz et koket Blik.

«Ja, Gusta, du maa nu ikke være altfor indbildsk. Jeg hørte ingen
anden, som fandt dig saa deilig undtagen Lorenz, og han var jo saa ung
dengang, han forstod ikke bedre.»

Lorenz slog ærgerlig Øinene ned.

I det samme kom Barnet tilbage med Øllet, to af de store stygge norske
Helflasker uden Vignet, som hun satte paa Spisebordet med den smudsige
Dug, der laa paa fra sidste Maaltid og var fuld af Brødsmuler.

Finne skjænkede i, og han og Fruen tømte begge sine Glas. Lorenz vædede
blot Læberne.

«Men du drikker jo ikke.»

«Tak, jeg drikker helst 01 til min Mad.»i 62

Begavet.

«Ja, du har nu altid været saa fin paa det, og finere er du vel bleven
i Udlandet. Jeg er bange for, at det bliver tarveligt for dig her hos
os.»

«Men, Finne, da!»

«Herregud, Gusta, mod en gammel Ven skal man være oprigtig. Ser du, vi
har tre Logerende med alt i Huset, to Butikjomfruer og en blegsottig
Student. Af de tre syndige Mennesker lever hele Familien, otte
Personer, og nu og da ogsaa en Tjenestepige, som vi imellem kan være
saa heldig at beholde i otte Dage, længere bliver det ikke.»

»Men, Finne, du skræmmer jo Hr. Falk bort fra Huset med det samme.»

«Aa, jeg er ikke saa bange af mig,» sagde Lorenz og reiste sig. «Jeg
gaar ud og lader et Bybud bringe mit Tøi hid og kommer igjen senere.»

Han tog nølende til sin Tegnebog.

«Maaske I vil have lidt Forskud?» sagde han og rakte Finne et Par
Tikronesedler.

«Jo Tak, det er virkelig meget velkomment.»

«Farvel saalænge.»

«Farvel og velkommen tilbage,» sagde Fruen. «De skal faa et rigtig
hyggeligt Værelse —»

«Og god kraftig Huskost og Adgang til Familien,» hærmede Finne, idet
han gik hen og fyldte Ølglassene, medens lille Isabella tømte
Levningerne efter Lorenz.

Gusta fulgte ham ud i Entréen. Falk ilede hurtig ned ad Trapperne.

Hans første Besøg gjaldt Kirkegaarden.

Han aandede ligesom lettere, da han var kommen indenfor Porten. Det var
saa stille og smukt deroppe. Han gik opad en af Alléerne og lod sine
Øine vandre omPaa gamle Tomter.

mellem Gravene, lutter velholdte Blomsterbed, fredet af kjærlige
Hænder.

Skjønt det allerede var sent paa Aaret, prangede der dog et rigt
Blomsterflor overalt, og Vildvinens Blade langs Terrasserne straalede i
blodrød Farvepragt.

Nu skulde han snart være ved Graven; men hvor var den dog henne? Jo,
der; men hvor den var bleven forandret!

Rundt omkring var der en Granitramme og et støbt Gitter og midtpaa en
høi poleret Granitstøtte, hvorpaa der læstes i forgyldte Bogstaver:

HANS FALK.

BEATE FALK,

født Christensen.

Og under stod Datum med Fødsels- og Dødsaar. 1 de fire Hjørner var der
høistammede Rosentræer, og nedentil blomstrede røde, hvide og violette
Asters. Selve Støtten var omslynget af en lang Krans af Christtorn og
Georginer, og paa Graven laa et Par smukke Buketter.

Der var jo pyntet som til en Fest. Nu erindrede han ogsaa, at det nylig
havde været hans Moders Fødselsdag. Datumen stod jo paa Støtten.

Saa var hun dog ikke aldeles glemt, stakkels Moder. Kjærlige Hænder,
sikkert Kvindehænder, havde smykket Graven til Festdagen.

Det kunde ikke være nogen anden end Anette Norderud, som havde tænkt
derpaa. Og pludselig stod hun for hans Blik, den unge Pige, lys, mild
og venlig. Hun var kommen bort for ham dernede mellem alle
Silkeslæbene. Nu havde han fundet hende igjen paa Kirkegaarden.i 62

Begavet.

Falk aabnede Gitterporten og tog Plads paa den lille Bænk ved Graven.

Det var naturligvis ogsaa Norderuds, som havde reist det smukke
Monument. Han selv havde intet gjort og kunde intet gjøre, ikke andet
end græde for sine Kjære, der havde arbeidet for ham, til de bukkede
under.

Han skjulte Ansigtet i Hænderne og hulkede.

Da han havde siddet en Stund, følte han en Haand let paa sin Skulder.
Han løftede Hovedet.

Fru Verlund stod udenfor Gitteret, Han kjendte hende strax igjen,
skjønt hendes blanke sorte Haar var bleven aldeles graat; men hun var
net og ordentlig klædt i en sort Uldkjole og bar ikke som før sine
gamle Silkepjalter.Paa gamle Tomter.

«Herregud, saa var det alligevel Lorenz. Jeg har ofte tænkt paa Dem,
for jeg gaar altid nedom her, naar jeg er oppe og besøger Ferdinand, og
der er jeg daglig. Det er den eneste " Glæde, jeg har, at se til hans
Grav. Han ligger deroppe paa Bakken, min Gut, og han har det saa pent.
Det er det fineste Strøg deroppe, det er bare Noblessen, som ligger
der, for det er dobbelt saa kostbart, da Gravene maa mineres i Fjeldet;
men saa ligger de saa tørt og godt der. Og saa har jeg kjøbt saadan en
deilig Støtte til ham. Et hvidt Marmorkors med en Due oventil og
nedentil en opslaaet Bog med hans Navn i forgyldte Bogstaver. Men den
var ogsaa dyr.»

«De slaar Dem altsaa godt igjennem da, Fru Verlund?»

«Ja, Gudskelov, min lille Handel lønner sig rigtig udmærket, og saa
bruger jeg jo ikke stort, jeg enslige Fruentimmer. Derfor kan Ferdinand
ligge saa pent, og det er min Stolthed.»

Stakkels Kone, hun havde intet andet at leve for end sin Søn, selv nu
efterat han var død.

«Men Deres Forældre har ogsaa et rigtig nydeligt Gravsted,» fortsatte
Fru Verlund. «Det er Frøken Norderud, som passer det. Jeg saa hende her
for et Par Dage siden. Hun er en rigtig sød Pige, og saa mærkelig ung,
som hun ser ud, skjønt hun vist er henved de Tredive. Ja, lyse Folk
holder sig altid godt. De skal naturligvis ud til Falkestad og besøge
Deres Familie?»

«Ja, jeg har tænkt paa det.»

«Skal De nu slaa Dem til Ro hjemme i Norge?»

«Det ved jeg ikke endnu.»

«Naa ja, vi sees nok senere. De maa rigtig gaa op og hilse paa
Ferdinand. Han har det saa pent, saa pent. Farvel saalænge.»i 62

Begavet.

Hun nikkede med Hovedet, saa de tykke Gulddobber dinglede i Ørene, og
trippede bort mellem Gravene.

Lorenz reiste sig ogsaa og begav sig nedover til Byen.

Paa Veien gik han indom for at hilse paa Vindahls. De boede paa det
gamle Sted og havde det net og ordentlig.

Fru Vindahl sad i Dagligstuen med sit Sytøi i Skjødet og studerede en
fedtet Leiebibliotheksroman, medens lille Gaston, der nu var bleven en
stor Dreng, holdt paa med sine Lektier. Vindahl kom haltende ind fra
Sideværelset og trykkede hans Haand.

«Velkommen tilbage! Nei, hvor du er bleven gammel og ser daarlig ud.»

«Ja, Aarene tager paa os alle, skjønt det kan man ikke sige om Fruen.
Hun blomstrer som en Rose.»

«Smigrer!»

«Ja, Georgine har holdt sig godt, og hun er en flink Kone, skjønt hun
fremdeles studerer sine Romaner. Ja, nu skal vel du snart skrive en
stor en, som hun kan faa læse?»

«Aa, jeg har vist skrevet fra mig,» sagde Lorenz mørk.

«Aa, Passiar. Hør, Georgine, hent os et Glas Vin, saa kan vi tale lidt
sammen, og du, Gaston, kan faa Lov at gaa ud og spadsere en Tur.»

De sad længe sammen, og Lorenz fortalte sine gamle Venner om sine
formørkede Fremtidsudsigter.

Da han gik, og de havde fulgt ham ud, sagde Vindahl til sin Kone:

«Jeg skriver iaften til Madame Norderud, at hun maa komme herind. Hun
er den eneste, som kan bringe Orden i Affærerne. Hos Finne maa han ikke
blive boende. Finne var istand til at gjøre en Drukkenbolt af
ham.»-Fremmed i Israel.

'77

Da Lorenz kom hjem til sit Logis, lukkede Fru Gusta op.

Der var en kvalm Stegelugt i Entréen, og gjennem den halvaabne Dør til
Spisestuen saa han Finne samt Børnene og Pensionærerne sidde om Bordet
med den smudsige Dug og nyde sin Aftensmad med 01 og Drammer.

Falk vilde ikke have noget at spise, men gik lige ind paa sit Værelse
og sagde, at han var træt og vilde gaa til Ro.

Han laasede Døren og aabnede sin Kuffert for at tage noget Tøi ud. Da
fik han fat paa Moderens Kabinetspor-træt i den udskaarne Ramme. Det
havde fulgt ham paa hele Turen.

Han satte det foran sig paa Bordet og betragtede det.

Blikket var ikke bebreidende som før, bare bedrøvet.

XXVI. Fremmed i Israel.

Den næste Dag var der takket være Forskuddet ren Festmiddag i Fru
Finnes Pensionat: Suppe, Steg og Pudding; det var noget, som
Pensionærerne endnu ikke havde oplevet.

Fru Finne var mere end almindelig soigneret. Pande-haaret var om
Morgenen blevet kruset med en varm Griffel, og Hullet paa det skaldede
Fløielsliv igjensyet. Alle hendes rødhaarede Smaapiger sad renvaskede
ved Bordet og slubrede Maden i sig med stor Graadighed, medens de to
Butikjomfruer, der troede, at der var Geburtsdag i Huset, sad rødmende
i sine Søndagskjoler og holdt Gaffelen med ud-

. Dilling. VII. 23Begavet.

spilede Fingre som Tegn paa god Tone. Studenten, som var en Type paa
der. velopdragne norske Ungdom, der behandler enhver fremmed Person som
sin Dødsfiende, sad bleg og taus og huggede fornærmet fabelagtige
Portioner Steg i sig.

Finne, der havde nydt adskillige Snapse til Maden, var i Perlehumør og
gav Vertens Rolle med stor Bravour. Først udbragte han Falks Skaal med
blomstrende Svada, noget, som denne fandt alt andet end behageligt.
Derpaa henvendte han sig til en af Butikjomfruerne:

«Frøken Olsen, et lidet Stykke til for min Skyld?»

Frøken Olsen kunde ved Gud ikke spise mere.

«Frøken Pedersen, maa jeg have den Fornøielse!»

Frøken Pedersen tog Ølglasset med udspilede Fingre, nikkede bly,
nippede til Øllet som en Kanarifugl, nikkede paany bly og satte det
ned.

«Nu maa du takke for Skaalen, Lorenz,» sagde Finne.

«Jeg holder aldrig Taler uden høist nødvendig,» sagde Falk, «og jeg
finder, at det er noget Sludder, naar et Par Mennesker sidder sammen,
at man skal drikke hverandres Skaal.»

«Det giver det hele et mere festligt Præg. Jeg havde tænkt at skrive en
Sang til dig i Formiddag; men Aanden vilde ikke komme over mig.»

«Det var virkelig heldigt,» sagde Lorenz.

«Finne har nu altid været en Selskabsmand,» sagde Fru Gusta og
betragtede ham med Stolthed.

«Hr. Kandidat Clemmesen, maa jeg faa Lov at drikke et Glas med Dem!»
sagde Finne med majestætisk Alvor.

Studenten løftede vred sit Glas, slog det haardt mod Bordet, førte det
derpaa i lige Linie med sin Næse, gjordeFremmed i Israel.

et kort fornærmet Nik med Hovedet og drak. Derefter lugtede han paany
til Glasset, nikkede fornærmet, dunkede det mod Bordet og satte det
tilsidst ned.

Da denne vidtløftige Ceremoni, som er Toppunktet af Belevenhed, var
tilendebragt, begyndte Hr. Clemmesen atter at æde Pudding med indædt
Raseri og løftede ikke sine Øine fra Tallerkenen før henimod Slutningen
af Maaltidet, da han «gjorde Kontravisit» og drak med Finne med
minutiøs Gjentagelse af de nylig stedfundne Ceremonier.

Nu var Finne bleven sentimental. Han hævede sit sprukne Ølglas, som om
det havde været et Bæger med skummende Champagne, og tillod sig at
udbringe en Skaal for sin Hustru, sin kjære trofaste Hustru, der mild
og venlig havde staaet ved hans Side i Livets Kampe, der havde skjænket
ham en Skare elskelige Døtre og som en god Engel fredet om ham i dette
tarvelige, men hyggelige Hjem.

Her kvaltes hans Stemme næsten af Taarer.

Fru Gusta var ogsaa dybt rørt og tørrede Øinene med Frynserne af sit
strikkede blaa Langshawl, medens hendes haabefulde Døtre benyttede sig
af den almindelige Forvirring til at tage Smulerne af Puddingfadet med
Fingrene og putte dem i Munden.

Hele Selskabet reiste sig og drak med Fruen med Undtagelse af Hr.
Clemmesen, der vred tog sit Glas og gik fra Bordet. Lorenz troede, at
han var bleven fornærmet og vilde forlade Selskabet, indtil han saa, at
Studenten marscherede rundt Spisebordet hen til Fru Finne for at klinke
med hende, hvorpaa han gravitetisk spankede tilbage til sin Plads og
fordybede sig i Betragtningen af sin ren-skrabede Desserttallerken.i 62

Begavet.

Endelig reiste man sig fra Bordet. Butikjomfruerne gik i Forretningen,
og Hr. Clemmesen trak sig tilbage til sit Værelse.

«Det er prægtige Pensionærer, jeg har, ikke sandt?» sagde Finne og tog
gemytlig Falks Arm. «Damerne er to søde Piger, og Studenten er ogsaa en
tækkelig ung Mand. Han er lidt stille og retiré, før man lærer ham at
kjende, men har et overmaade velopdragent og behageligt Væsen,, saadan
en rigtig norsk Kjærnekarl.»

«Unægtelig,» indrømmede Lorenz.

Finne strakte sig velbehagelig paa Sofaen, og strax efter snorkede han
som en Dampmaskine.

Lorenz gik ind paa sit Værelse og tog Plads ved Vinduet, hvor han sad
sløv og stirrede ned paa Gaden, indtil det begyndte at blive mørkt.

Finne kom ind. Han havde sovet Rusen ud, frøs og gabede.

«Du maa laane mig til en Flaske 01, Gut, jeg er saa bansat tørstig
efter det salte Skyllevand, som Gusta kalder for Suppe. Hun har Kassen,
men vil ikke ud med Mynt, og saa var jeg inde hos Clemmesen for at
laane; men den Pjalt har naturligvis ikke en Øre at afse. Byder man ham
01, saa drikker han som en Spædkalv; men selv trakterer han ikke saa
meget som en Snaps Finkel.»

Da han havde faaet Pengene, blev Isabella som sædvanligt sendt efter 01
til Papa.

Saasnart Finne havde stivet sig lidt op med Øllet, blev han livligere
og foreslog Lorenz, at de skulde gaa op i Studentersamfundet om
Aftenen.

«Det er 2den Oktober idag, Samfundets Stiftelsesdag, husker du nok. Der
skal være Sexa med TheaterforestillingFremmed i Israel.

og Punschebord efterpaa. Sexaen sløifer vi, jeg kan aldrig spise til
Aftens efter en god Middag; men det kan være morsomt for dig at se,
hvorledes Studenterne spiller nu.»

Lorenz gik med Glæde ind paa Forslaget. Han tænkte med Gru paa at
tilbringe Aftenen med Frøknerne Olsen og Pedersen og den velopdragne
Hr. Clemmesen.

Finne saa rigtig noksaa pen ud, da han havde vasket sig og pudset sit
Haar og faaet paa sig en ren Skjorte og en blankslidt sort Klædning.

Det var med egne Følelser, at Lorenz gik opad den brede Stentrappe i
Studentersamfundet. Her i disse Haller havde han feiret sine første
Triumfer, herfra havde han sine gladeste Ungdomsminder.

Ude paa Gangen hørte han, at man sang ved Sexaen inde i Salen. Derefter
kom de obligate Hurraraab og den obligate Applaus, akkurat som i gamle
Dage.

De gik ind i et af Læseværelserne for at vente, til Sexaen var forbi og
Salen ryddet til Theaterforestillingen. Lorenz saa sig omkring, lutter
fremmede Ansigter. I gamle Dage kjendte han hver eneste en. Han følte
saadan en Længsel efter at møde en gammel Bekjendt, efter at faa et
rigtigt varmt Haandtryk og et hjærteligt Velkommen; men ingen tog nogen
Notits af ham.

Nu gik Døren op. Der kom en Del Herrer i Kjole og hvidt Slips ud fra
Sexaen. Jo, der var da endelig en gammel Ven, Henrik . Meydling,
Primadonnaen fra hans første Studenterkomedie. Lorenz ilede hen til
ham:

«Goddag, Goddag, gamle Ven!»

«Godaften,» sagde Hr. Meydling med en Mine, som om Lorenz blot havde
været borte et Par Dage. «Er du kommen tilbage til Norge?»i 62

Begavet.

«Ja, som du ser, og nu syntes jeg, det skulde være morsomt at hilse paa
gamle Venner.»

«Her er ikke mange tilbage.»

«Nei, jeg ser det. Sig mig, hvor er Bilskau, vor prægtige Komiker?»

«Bilskau — aa, han? Han er vist paa Heimdal.»

«Heimdal, hvad er det?»

«Det er en Kuranstalt for Drukkenbolte.»

«Saa! Og Pedersen, den lille Pedersen, han, som var saa bly?»

«Han er paa Gaustad. Han blev gal af Religions-skrupler.»

«Naa, det var dog en sørgelig Ende, de har faaet. Ja, de var jo
rigtignok saa begavede begge to, og det har jo aldrig du været,
Meydling.»

«Nei, derfor har jeg heller ikke drevet det videre end til at blive
Stipendiat og Studentersamfundets Formand,» sagde Meydling koldt. «Men
jeg har ikke Tid til at staa her længere. Farvel.»

«Jeg beder mange Gange om Undskyldning, fordi jeg opholder dig,» sagde
Falk.

Nu begyndte Russen at storme ind i Salen og slaaes om Pladsen. Efter en
lang Ventetid og et langt Orkesternummer, der maatte gives da capo,
begyndte endelig Forestillingen.

Den gik med Liv og Lyst, akkurat som i gamle Dage, og Stykkets
Forfatter, der spillede med og spillede udmærket, blev fremkaldt —
akkurat som i gamle Dage.

Siden var der Punschebord, men ikke som i gamle Dage. Bestyrelsen fik
en værkbruden Thekjedel med varmt Vand og to Flasker Kognak til at låve
Toddy af, MusikkenFremmed i Israel.

og Skuespillerne blev fodret ved et andet Bord, og de Menige kjøbte
Selters og Toddyer af et Par aandssvage Gutter, der besørgede
Opvartningen og stadig serverede med noget, som man ikke havde bestilt.

«Det gaar tilbage med de gamle Guder,» sagde Unne, da de efter en halv
Times Venten havde faaet lidt at drikke. «Hvor er Samfundets festlige
Punscheboller paa det lange Bord, hvor man bænkede sig og slog ligesaa
meget paa sig som i sig? Brændevinsbolaget har hængt dem paa
Tørreloftet, og Samfundet drikker lovløs Toddy. Næste Aar bliver det
vel sat under Tiltale for ulovlig Ud-skjænkning og nødt til at servere
med Kirsebærsuppe og Rødgrød ved festlige Anledninger akkurat som ved
Barne-ballerne i min Ungdom. Vi lever i et frit Land, skal jeg sige
dig.»

Formanden holdt en Tale for Dagen, den samme som ved Sexaen, og saa
blev der sunget en Festsang, den samme som ved Sexaen. Siden holdtes
der Taler for Orkestret og Samfundstheatret. Lorenz kunde det altsammen
udenad.

«Det er taktløst af Formanden, at han ikke siger et Par Ord og ønsker
dig velkommen hjem igjen,» sagde Finne. «Du, som er en saa god gammel
Samfundsmand.»

«Vær rolig, Finne, jeg er helst fri. Du ser, jeg er en Fremmed i
Israel.»

Der blev drukket en Skaal for Stykkets Forfatter, og han blev under
endeløs Jubel baaret paa Guldstol.

Falk gik hen til Forfatteren, et ungt Menneske med et smukt aabent
Ansigt.

«Maa jeg faa Lov til at kondolere Dem. Vi er Lidelsesbrødre. Jeg har
nemlig ogsaa været Studenterforfatter.»Begavet.

«Jeg har naturligvis den Fornøielse at kjende Hr. Falk af Omtale. Vi
har alle Deres Stykker i Arkivet.»

«Nei, har De virkelig? Jeg troede, de for længe siden var solgt som
Makulatur til Indtægt for Byggefondet.»

«Hr. Falk er satirisk som før. Naa, hvorledes synes De om Spillet?»

«Udmærket baade om Stykket og Spillet. Hvad studerer De?»

«Jeg har Andenexamen og agter ikke at studere videre.»

«Nei, naturligvis. Dertil er De altfor begavet.»

«Ja, man har raadet mig til at blive Skuespiller. Hvilket Fag synes De,
jeg bør vælge ?»

«Ja, næst efter Dilettantskuespillere har jeg ikke seet nogen vække
mere stormende Bifald hos Publikum end de musikalske Clowner i Cirkus.
Dersom De kunde lære Dem til at staa paa Hovedet og blæse Carneval de
Venice paa Tomflaske med Kasserolakkompagnement, tror jeg, det vilde
være den mest lønnende Kunstgren, De kunde slaa ind paa.»

Den unge Mand forlod ham ildrød af Vrede.

«Kom, lad os gaa, Finne,» sagde Falk. «Jeg har nok af hele Komedien.
Den unge Forfatter blev fornærmet og troede, jeg gjorde Nar af ham; men
om nogle Aar vil han sande mine Ord. Denne evige Leflen med Talentet
irriterer mig. Her er en ny broget Dilettantbold fyldt med Begavelse,
som Samfundsdrengene først kaster høit i Veiret og siden lader falde i
Smudset.»

Da de kom hjem, lukkede Fru Finne op og førte triumferende Lorenz ind i
Spisestuen.

Midt paa Gulvet stod en høi, knoklet Skikkelse.Smukt Efteraar. 195

Lorenz gjenkjendte øieblikkelig dette markerede Ansigt med Familien
Falks velformede store Næse.

Det var Madame Norderud.

«Velkommen tilbage til gamle Norge, min Gut,» sagde hun og rystede
varmt hans Haand, medens et Par Taarer rullede ned over hendes furede
Kinder. «Lad mig se lidt paa dig.»

Hun beholdt Haanden og trak ham hen under Hængelampen.

«Naa, lidt bleg om Næbbet er du rigtignok bleven; men det skal vi nok
kurere dig for ude i den friske Landluft. Imorgen følger du med hjem
til Falkestad.»

«Men, Tante —»

«Ingen Modsigelser! Du ved, det nytter ikke, naar jeg har Tømmerne. Kan
du huske, da du kjørte med tre Heste? Da maatte du alligevel den Vei,
Tante Norderud vilde, og du kom godt hjem, skjønt du ikke fik Lov at
kjøre Storgaden. Naa, gaa nu til Ro. Vi tales ved imorgen.»

Derpaa lagde hun sin stærke Haand paa hans Skulder og skjød ham ind i
Entréen.

XXVII. Smukt Efteraar.

Vognen fra Falkestad ventede ved Dampskibsbryggen. Jens Kusk sad strunk
og stiv paa Bukken i nyt Livrée. Han havde i alle disse Aar fulgt
Falkestad som et gammelt Inventarium, skjønt saa farlig gammel var han
heller ikke, da han som ganske ung var kommen til Gaarden. I de sidste
Aar havde han levet der som lykkelig Ægtemand

ved den rødhaarede Tomines Side. De havde sin Bolig paa en af
Husmandspladsene i Nærheden, og naar der var et eller andet høitideligt
paafærde oppe paa Gaarden, var Tomine altid og hjalp til.

Lorenz og Madame Norderud satte sig op i Vognen og kjørte gjennem
Storgaden. Der ståk Hoveder frem i alle Vinduer, — det gjør der
bestandig i Smaastæderne, naar der kommer en Vogn — og blandt
Ansigterne saa han ogsaa Frøknerne Binbergs. De var indtørkede som
Mumier og saaledes ikke stort forandrede.

Nu kom de ud paa Landeveien, den brede, smukke Vei, der førte gjennem
en af Smaalenenes fladeste og frugtbareste Trakter, oversaaet med
lysmalede, velholdte Bondegaarde, smaa Skovstykker, Birkelunde og
Alléer og her og der et speilblankt Tjærn eller en større Indsø.

Solen skinnede mild og varm, og Høsten havde med sin stærke Pensel
malet Skoven i de grelleste Farver, Rødt, Gult og Grønt om hverandre,
alt eftersom Birk, Løn og Rogn legede Skjul mellem de dunkelgrønne
Naaletræer.

Lorenz sad og indaandede den rene Luft i fulde Drag: «Hvilket smukt
Efteraar!»

«Her trækker man Veiret lettere end inde i den kvalme By. Jeg holdt paa
at kvæles i Fru Finnes Privathotel,» sagde Madame Norderud.

«Ja, der var nu Luften ogsaa mere end almindelig slet,» sagde Lorenz.
«Et længere Ophold der vilde været den visse Undergang.»

«Det tænkte jeg ogsaa, derfor vilde jeg faa dig bort derfra snarest
muligt.»

Han vendte sig mod sin Tante og saa hende venlig ind i Øinene, og
samtidig lagde han Mærke til, at der varSmukt Efteraar.

foregaaet en ikke liden Forandring ved hendes Person. Hendes Dragt var
vistnok enkel og mørk som altid; men baade Stof og Snit var elegant og
vidnede om Velstand.

«Sig mig, Tante, det er en Ting, som forundrer mig, og det er, at du
ikke med et eneste Ord har spurgt mig om, hvad jeg tænker at tage mig
til.»

«Ved du det da selv?»

«Oprigtig talt, nei.»

«Saa nytter det jo ikke at plage dig med Spørgsmaal derom.»

«Det er sørgeligt, naar man er saa gammel, som jeg er, at se Fremtiden
ligge saa knugende mørk og haabløs for sig.»

«Fremtiden ligger i Vorherres Haand, Gutten min,» sagde Madame Norderud
mildt. «Det er rigtignok saa moderne nu for Tiden at sige, at der ikke
er nogen Gud til; men han sidder nu deroppe alligevel, og naar det ser
allermørkest ud for os, tænder han altid en liden Lysestump og viser os
paa ret Vei.»

Lorenz sukkede og sænkede Hovedet.

«Der ser du Falkestad. Kjender du det igjen?»

«Herregud, hvor smukt og stateligt det ligger der og lyser i
Solskinnet! Jeg tror, det er nymalet.»

«Ja, der er pudset op baade indvendig og udvendig, og det samme har vi
gjort med Norderud. Did skal vi Gamle flytte til Nytaar.»

«Og Falkestad?»

«Der skal Anette bo med sin Mand.»

«Saa, hun er forlovet?» spurgte Lorenz lidt trang for Brystet.

«Ja, du kan nok tænke, at en saa smuk og rig Pige ikke bliver gaaende
som gammel Jomfru.»Begavet.

«Nei, naturligvis. Er hendes Kjæreste Landmand?»

«Nei, han er fra Byen; men vi har saadan en flink Agronom, som kan
hjælpe ham, til han faar sat sig lidt ind i Landvæsenet, og naar man
har en Gaard som Falke-stad uden nogen Gjæld og nogle Tusind i Renter
om Aaret, kan man jo altid klare sig, om man ikke er saa

overvættes dygtig i Landbruget. Desuden har jo de Unge mig og Ole
Daniel i Nærheden til at hjælpe med Raad og Daad.»

«Det er klart,» sagde Lorenz med et lidet Suk.

Nu svingede de op i Alléen.

Anette stod paa Trappen og viftede af alle Kræfter, og bag hende saa
man Ole Daniel Norderud med sin sølv-Smukt Efteraar.

beslagne Merskumspibe, medens et Par nysgjerrige Pigeansigter tittede
frem bag Ruderne i Kjøkkenet. Det store Flag med Unionsmærket svajede
muntert for Vinden, og nede i det gamle Rognebærtræ i Haven skrattede
og lo en hel Del Spurve af Hjærtens Lyst.

Madame Norderud førte sin Nevø i Triumf ind i Dagligstuen, hvor
Kaffebordet stod dækket med Fade bugnende af hjemmebagte Kager og en
hel Udstilling af Falkeslægtens gamle Sølvtøi.

Møblementet var nyt og elegant, og der var kommen gode Malerier paa
Væggene og Brysselertæppe paa Gulvet.

Lorenz blev placeret i Sofaen ved Siden af Ole Daniel, og Anette
serverede Kaffeen.

Det forekom ham, som om det blot var et Par Dage siden, han saa hende
sidst, saa uforandret var hun, som hun stod der sund og rødmusset med
de rige lyse Fletninger om Hovedet og klædt i en mørkeblaa Dragt med en
Guldblonde om Halsen og et koket lidet sort Silkeforklæde broderet med
Rosenknopper og Guldblade. Hun lignede disse duftende Smaablomster, som
staar dybt inde i Skoven, fredet mod Sol og Blæst af de høie Træer.
Derfor visner de ikke saa hurtig, fordi de staar i Skyggen.

Lorenz følte en underlig kvælende Fornemmelse saadan lige ved Halsen,
hver Gang han saa paa hende, og kom til at tænke paa, at hun snart
skulde tilhøre en anden.

Da de havde drukket, sagde Madame Norderud: «Nu maa du vise Lorenz
Storstuen, Anette, det kan vist more ham at se den igjen.»

De Unge gik ud. Ole Daniel reiste sig ogsaa.

Madamen trak ham ned paa sin Plads med et kraftigt Ryk.Begavet.

«Hvor skal du hen?»

«Jeg vilde bare følge med Børnene.»

«Ole Daniel, du er da en stor Tosk! Kan du ikke begribe, at de skal
være alene derinde?»

Ole Daniel tyggede skamfuld paa sin Pibespids og taug.

Anette og Lorenz gik sammen gjennem den lange Gang og traadte ind i
Storstuen.

Lorenz blev staaende midt paa Gulvet.

Det var den gamle Storstue i forynget Skikkelse; thi de store Speile
var nyforgyldte og ligeledes de antikke Møbler, som havde faaet rødt
Silkebetræk. Selv den gamle Lysekrone hang der som før og lod sine
Prismer glimre i Solskinnet.

«Alt er jo ganske uforandret.»

«Ja, du ved jo, vi kjøbte Møblerne efter Tante, og saa har vi ladet dem
pudse op. Og se her, Lorenz, her staar dit Dukketheater i sin gamle
Krog. Jeg fandt det i en Kasse oppe paa Loftet og støvede det af.
Dekorationerne og Dukkerne er ganske hele; men de er blevne svært
gule.»

Lorenz sank om paa en af de forgyldte Stole, skjulte Ansigtet i
Hænderne og græd. Anette stod taus ved hans Side med Taarer i Øinene.

«Se saa, Lorenz, lad nu ikke Minderne gjøre dig nedtrykt.»

«Aa, Anette, det havde været bedre, at jeg aldrig var kommen tilbage og
havde seet mit smukke Ungdomshjem. Jeg har følt mig som et andet
Menneske den korte Tid, jeg har været her, og nu skal jeg atter jages
ud igjen hjemløs og fredløs.»

Hun tog en Stol og satte sig ved hans Side.

«Du kan jo blive her hos os.»Smukt Efteraar.

«Blive her, naar du gifter dig!» udbrød han og løftede Hovedet.

Hun saa ham trofast ind i Øinene:

«Jeg gifter mig aldrig med andre end med dig, jeg, Lorenz! Nu ved du
det.»

«Anette, er — er — det virkelig dit Alvor?»

»Jeg har altid holdt af dig, lige siden jeg var en liden Pige, som ikke
kunde spille Prinsesseroller; men nu skal jeg gjerne forsøge det ogsaa,
hvis det kan glæde dig,» sagde hun og pillede ved sit guldbroderede
Forklæde.

Lorenz slog Armen om hendes Liv og lagde sit tunge Hoved til hendes
Skulder. Han vidste ikke, om han lo eller græd. Maaske gjorde han begge
Dele. Længe sad de saaledes, indtil Døren blev sagte aabnet, og Madame
Norderud ståk Hovedet ind.

«Det var saa stille herinde — naa, endelig har han da faaet Øinene op!
Det er forskrækkeligt, hvor slige kloge Folk kan være dumme, naar det
gjælder deres eget Vel. Ole Daniel, nu kan du faa Lov at komme og sig
med det samme til Tomine, at hun skal bringe en Flaske Champagne ind i
Storstuen; vi kan ogsaa være flotte, naar vi vil, for nu skal vi drikke
Forlovelsesskaal.»

«Men, Mor,» sagde Anette rødmende, «nu saa strax!»

«Synes du, det er for tidligt, Barnet mit? Jeg synes, du har ventet
længe nok, jeg.»

Anette svarede intet, men beholdt Falks Haand i sin, medens de gik hen
til Bordet, hvor Tomine, nu Fru Jens Kusk, sjæleglad skjænkede i
Glassene.

Senere spadserede de Nyforlovede i Haven, hvor de satte sig paa en Bænk
i Syrenlysthuset.

Lorenz tog i Vestelommen.i 62

Begavet.

«Se her, Anette, jeg har en Ring til dig. Der staar ingen Datum i den.
Den er lidt brugt, men saagodtsom ny; vil du bære den?»

«Det vil jeg,» sagde Anette. «Jeg ved, at du har været forlovet dernede
i Kjøbenhavn med en Grevinde eller Baronesse, eller hvad det nu var for
noget; men det faar jeg finde mig i. Vi Kvinder, vi venter, naar vi
faar have vor frie Villie, til den Rette kommer, men I Mandfolk
forsøger alt •—»

«— Og vælger dét bedste,» faldt Lorenz hende i Talen. «Tante Norderud,
eller Mor, som jeg nu faar kalde hende, havde Ret, jeg har været
skrækkelig blind, som har flakket Verden om for at søge min Lykke, og
saa kunde jeg have fundet den for lang Tid siden herhjemme. Kan der
tænkes noget smukkere Sted end her? Nu vilde jeg ikke bytte det bort
mod selve Sjællands lyse Bøgeskove. Alt omkring os aander Fred.»

«Det er, fordi du har fundet Fred med dig selv.»

«Se, hvor smukt Solen gaar ned og spiller paa den gule Birkeskov. Den
straaler, som om den var af Guld.»

«Løvet gulner, Sommeren er forbi,» sagde hun stille.

«Ja, men Høsten kan ogsaa have sin Ynde. Vor Sommer er ogsaa forbi,
Anette; men jeg er vis paa, vi skal faa et smukt Efteraar,» sagde han
og slog Armen om hendes Liv.

Hun svarede ham blot med et varmt Blik.Slutiüngstableau.

XXVIII. Slutningstableau.

Der er gaaet et Par Aar, og de gaar saa hurtig, naar man er lykkelig.

Det er atter i Oktober Maaned. Skoven staar i sin brogede Farvepragt,
og Efteraarssolen skinner ind gjennem Storstuvinduerne og spiller paa
Lysekronens Prismer og de tunge Sølvkander paa Kaffebordet, som er
dækket i Storstuen, eftersom der er stor Fest i Huset.

Den unge Odelsmand, Hans Falk til Falkestad, Søn af Forældrene
Proprietær og Kand. philos. Lorenz Falk og Hustru Anette, født
Norderud, feirer nemlig idag sin etaarige Fødselsdag.

Falk og Anette havde Bryllup ved Nytaarstid forrige Aar, og i Oktober
kom den unge Falk til Verden.

Lorenz Falk er bleven sat Familiefader. Han har lagt sig til et stort
Skjæg og en liden Mave, deltager ivrig i Landbruget, holder paa at
vælges ind i Formandskabet som udpræget Høiremand og befatter sig ikke
mere med at skrive Theaterstykker.

Han forsøgte at give en liden Festforestilling paa Dukketheatret i
Anledning af Sønnens Geburtsdag; men den unge Hans Falk viste sin
Foragt for den dramatiske Kunst ved at sparke overende en
Slotsdekoration og bide Hovedet af Primadonnaen, hvoraf Madame Norderud
slutter, at han aldrig vil gaa til Scenen.

For Øieblikket troner han paa Bedstemoders Skjød med' en stor Kage i
hver Haand og propper i sig, saa Smulerne drysser af ham. Han viser
idetheletaget ikke nogen udpræget Interesse for andet end for at putte
alt muligt i Munden.

Dilling, vu. 25i 62

Begavet.

Nogen Taler er han heller ikke endnu; thi hele hans Repertoire bestaar
af de tre Ord: «Ma«, «Fa» og «Buh».

At de to første Ord betyder Mor og Far, er hævet over enhver Tvivl; men
Fortolkningen af det tredie har vakt megen Strid mellem de Lærde.
Lorenz paastaar nemlig, at «Buh» ifølge det brugelige Lexikon i
Børnesproget er udlagt: «en Ko», medens Madame Norderud er villig til
at aflægge Ed paa, at Ordet i dette Tilfælde skal betyde «Bedstemoder».

Dette vigtige Spørgsmaal drøftes netop ved Kaffebordet af Selskabet,
som bestaar af den unge Arvings Forældre og Bedsteforældre samt
Familien Vindahl og Kandidat Finne, der har været en Maaneds Tid i
Besøg paa Falkestad, medens Fru Gusta er hjemme og passer Pensionatet
og de rødhaarede Smaapiger. Han har faaet nye Klæder af Falk og er
meget ordentlig derude, rimeligvis af Respekt for Madame Norderud, som
næsten daglig kommer en Tur til Falkestad, mest for at hilse paa sin
Kjæledægge, den lille Hans.

«En velsignet Appetit har han,» sagde Madame Norde-rud og betragtede
sin Dattersøn med Stolthed.

«Tit, tit, ser du den?» sagde Bedstepapa og holdt et blankt
Tokronestykke i Veiret.

Barnet slåp begge Kagerne og greb efter Mynten, som han øieblikkelig
puttede i Munden.

«Igaar svælgede han to Tiører, og idag vil han Gud hjælpe mig sluge en
halv Daler,» sagde Madame Norderud og vristede Tokronestykket af Munden
paa ham. «Han er allerede gal efter Penge. Han ligner dig, Ole Daniel.»

«Og saa ulykkelig som han ser ud, fordi du tog dem fra ham,» sagde
Moderen.Sliitningstableau. 19 5

«Jeg synes, han ser dum ud,» udbrød Falk.

«Ja, han ligner Ole Daniel op ad Dage,» sagde Madamen. «Begavet bliver
Gutten Gudskelov ikke.»

Hr. Falk junior sprællede arrig med Benene og slog hende om Ørene med
en sølet Theske.

Til Straf herfor fik han et langt Kys af Bedstemoder.

«Der er ikke alle Begavelser, som gaar i Hundene,» sagde Finne. «Kan du
huske, Lorenz, du sammenlignede den unge begavede Student med en broget
Guttaperkabold, som Publikum først kastede høit i Veiret og siden lod
falde i Smudset. Det er dog ikke Tilfældet med dig. Du er snarere faldt
som en Ko i en grøn Eng.»

«Jeg vilde ogsaa være falden i Smudset, dersom jeg ikke var bleven
opfanget af venlige Kvindehænder,» sagde Falk og rakte sin Hustru den
ene og sin Svigermoder den anden Haand.

Madame Norderud klemte ham, saa det gjorde ondt; men det var et velment
Haandtryk.

